
îndată ce a apărut cartea d-lui Ferdinand Lot asupra năvăli- 
rilor barbare, din care un capitol privea originile poporului român, 
enigmă şi minune istorică in dezvoltarea naţiunilor, am socotit 
ca fost elev al eminentului medievist al Sorbonei, că îmi revenea 
sarcina de a-i răspunde, înainte chiar ca alţii, mâi apropiaţi de 
acest subiect prin studiile şi specialitatea lor, să-şi fi spus cuvântul. 
Darea de seamă ce o pregăteam a luat însă repede proporţiile unui 
mic volum, care a şi apărut, în limba franceză, în vara anului 1937. 

Primirea atât de binevoitoare ce s’a făcut acestei lucrări, atât 
la noi cât şi peste hotare — şi recunosc că m’au mişcat în deosebi 
rândurile prin care fostul meu profesor îmi cerea un alt exemplar 
pentru biblioteca Lavisse, spre a răspândi mai mult critica mea 
printre studenţii săi — ca şi, desigur, semnalarea unora din 
erorile comise de mine însumi, m’au îndemnat să pregătesc 
această ediţie românească, în nădejdea că va putea interesa un 
cerc mai larg de cititori. 

N’am înţeles însă să dau numai o versiune în limba noastră 
a textului francez, traducere la care m’a ajutat d. Al. Iordan de 
la biblioteca Academiei Române. Am adăugat un capitol asupra 
datelor arheologice, care a apărut şi el deosebit într’o broşură 
în limba franceză, şi am modificat cu totul unele pasaje, punân- 
du-le, pe cât mi-a fost cu putinţă, la curent cu bibliografia mai 
recentă. Astfel am adăogat la capitolul II unele consideraţiuni 
asupra tezei d-lui Keramopulos, atât de mult discutată în presa 
noastră ; la capitolul IY, preciziuni relative la numele României şi 
la rezultatele anchetei întreprinse pentru alcătuirea Atlasului lin- 
guistic al României ; la capitolul V, contribuţiuni la înţelesul social 
al numelui de « Vlah » şi « Rumân », şi o rectificare, necesară, a 

interpretării ce o încercasem, a relaţiunilor geografilor musulmani 
din veacul al X-lea şi al Xl-lea. îmi dau bine seama că ar mai fi 
încă foarte multe de âdăogat şi de îndreptat, dar, din capul locului, 
lucrarea nu a fost şi nici nu trebue privită ca o examinare com- 
pletă a unei probleme atât de vaste şi de grele. Ea a avut doar rostul 
de-a aduce o lămurire şi un răspuns. 

Nu e însă mai puţin adevărat că pe tărâmul ştiinţific, ca şi 
pe altele, nu putem rămânea în liniştea unor bea/i possidentes. Noi 
am considerat chestiunea românească închisă, o dată ce ne-am 
statornicit graniţele de astăzi. Dar istoria nu se opreşte în loc. 
In jurul nostru fierb tot mai aprig energiile altor popoare, năzu- 
inţe de expansiune, pofte de răzbunare. 

Prea multă vreme, pe când alţii revărsau asupra lumii civili- 
zate sute de broşuri şi de cărţi de propagandă, sau răscoleau izvoa- 
rele istorice spre a afla un nou temei al drepturilor lor, noi n’am 
ştiut să opunem acestei bătălii de argumente şi dovezi, care uneori 
pregăteşte alta mai aspră şi mai sângeroasă, decât indiferenţă 
sau dispreţ. Rezultatul acestei atitudini este cartea unui om de 
competenţa şi obiectivitatea ştiinţifică a lui Ferdinand Lot. 

Şi doar adevărul a fost, este şi va fi de partea noastră, iar 
dovezile se află la tot pasul în pământul însuşi al ţării, în graiul 
şi în obiceiurile româneşti, aşteptând de atâtea veacuri să fie date 
la lumină. Să o facem cât mai devreme, căci timp s’a pierdut destul. 

Evenimentele ce se desfăşoară în jurul nostru, în ceasul în 
care închei aceste pagini, mă determină să nu mai întârziu publi- 
carea versiunii româneşti, pe care mi-o asigură binevoitorul sprijin 
al Fundaţiei pentru literatură şi artă « Regele Carol II» « La ase- 
menea lucru, — scria odinioară cronicarul, — gând slobod şi fără 
valuri trebueşte; ci noi trăim cumplite vremi, de cumpănă mare 
pământului nostru şi nouă ». Aş fi deplin mulţumit dacă în ju- 
decata viitorului, cărticica aceasta va aduce o mărturie a liniştii 
şi a seninătăţii cu care neamul nostru, de atâtea ori încercat, poate 
încă o dată să înfrunte vremurile, încrezător în dreptul şi în desti- 
nul său. 

3 Septemvrie 1939. 


G. I. B. 



INTRODUCERE 


Une enigme et un miracle historique: Le peuple roumain este 
titlul unui capitol din lucrarea pe care d, Ferdinand Lot, îndru- 
mătorul studiilor medievale, al cărui elev am fost, a consacrat-o 
năvălirilor barbare şi populării Europei, considerându-le ca o 
introducere la înţelegerea ultimelor tratate de pace 1 ). Nu ne putem 
bucura îndeajuns de iniţiativa învăţatului autor al Sfârşitului 
Lumii Antice şi Începuturilor Evului Mediu', nimeni nu era mai 
îndreptăţit, prin studiile sale anterioare, să lumineze problema 
originilor istorice ale noii Europe, contestată de câţiva ani în 
părţile noastre, de o propagandă îndemânatică şi statornică, căreia 
îi place să aducă, în spirijinul tezelor susţinute, argumente ştiinţifice 
pe care încearcă să le înfăţişeze cu aparenţa unei perfecte obiecti- 
vităţi. Nimeni nu era de asemenea mai bine pregătit pentru a înţe- 
lege importanţa unei evoluţii, de care puţini dintre contemporani au 
ţinut seamă, spre a arăta astfel opiniei publice rătăcite de tradiţii 
istorice greşit înţelese, că tratatele de pace din secolul al XX-lea 
au restabilit, în fapt, o rânduială naţională şi politică care îşi are 
originile în Evul Mediu şi că ele au desăvârşit închiderea paran- 
tezei imperialismelor erei moderne, în Europa Centrală şi Orien- 
tală, aşa cum prăbuşirea Imperiului Otoman a fost pentru po- 
poarele balcanice — fără a excepta pe însuşi poporul turc — cauza, 
nu a unei creaţii artificiale de state noi, ci a unei adevărate renaşteri 
naţionale. Surparea dublei monarhii a Habsburgilor şi căderea 


*) Les Invasions barbares , Paris, Payot, 1937, I, Partea a IlI-a, secţia a tteia, 

imperiului ţarilor au fost condiţiunile necesare pentru renaşterea 
Poloniei, pentru unitatea română şi iugoslavă. In concepţia auto- 
rului, a arăta că tratatele din 1919 şi 1920 n’au fost, în această 
parte a Europei, rezultatul nedrept al unei voinţe arbitrare a în- 
vingătorilor, că ele n’au distrus fără rost tradiţii monarhice de 
mai multe ori seculare şi că au restabilit dimpotrivă, cu greşeli 
de amănunt de neînlăturat, echilibrul naţiunilor pe care aşezarea 
popoarelor în Evul Mediu a creat-o odinioară în aceste regiuni, 
înseamnă a contribui nu numai la înţelegerea pactelor interna- 
ţionale care au statornicit noua aşezare europeană, dar a face 
o operă de dreptate şi de adevăr. Desigur, evenimentele ce se 
desfăşoară sub ochii noştri au dat iarăşi întâietate altor factori 
şi altor forţe, ce depăşesc cadrul naţional. Dar chiar aceşti 
factori nu vor putea să nu ţie seama, în aşezările ce se vor 
statornici în cele din urmă, de principiul naţional şi etnic, ce a stat 
Ia temelia dezvoltării lor. Orice s’ar spune de nestatornicia lu- 
crurilor omeneşti, e necesar totuşi să se ştie şi să se repete că 
« sunt lumini care nu se sting, o dată ce au fost aprinse o 1 ). 

Nu am intenţia să analizez în întregimea ei această lucrare, 
care este urmarea, dacă am înţeles bine intenţia autorului, a fru- 
moasei sale cărţi asupra invaziunilor germane, întregind volumul 
consacrat de colecţia Glotz «destinelor imperiului în Occident». 
Ceea ce îmi propun să examinez aci sunt cele două capitole consa- 
crate « miracolului istoric » al poporului român, întregite prin câteva 
pagini asupra « Vlahilor » din Balcani şi a relaţiilor lor cu Slavo- 
Bulgarii 2 ). Din pricina bogăţiei materialului am fost nevoit să 
depăşesc limitele unei dări de seamă; unele din părerile d-lui Lot 
trebuesc apropiate de acele ale câtorva lucrări recente, datorite 
istoricilor şi filologilor din Europa Centrală şi Orientală, de care 
el însuşi n’a putut lua cunoştinţă înainte de tipărirea cărţii sale; 
mă grăbesc să adaog că această apropiere nu priveşte decât con- 
cluziile, iar nu tendinţele şi metodele cu totul diferite. Am fost 


') Op. cit., II, p. 292. 

*) Ibid., I, pp. 229, 233-34, 270-72. Capitolul despre România din voi. II 
(p. 173-182) priveşte vremea contemporani. V. mai departe, p. 118. 

astfel adus să examinez din nou cele. două argumente esen- 
ţiale ale profesorului meu, problemele atât de discutate ale pă- 
răsirii Daciei şi ale unităţii primitive a principalelor dialecte 
româneşti şi să consider, în lumina noilor cercetări, observa- 
ţiile pe care le-am făcut acum câţiva ani, asupra înţelesului 
geografic al denumirilor etnice, în cea mai mare parte a izvoarelor 
istorice din Sud-Estul Europei în Evul Mediu. Sper că aceste 
contribuţii nu vor fi fără folos. De câţiva ani, unii istorici, care 
nu sunt Români, au deschis din nou în faţa opiniei europene 
o « problemă românească o, pe care noi am crezut-o rezolvată. 

Este deci timpul de a face cunoscut punctul nostru de vedere 
în acest proces, pe care alţii l-au început, şi cel mai frumos oma- 
giu pe care pot să-l aduc îndrumării profesorilor mei dela 
Sorbona, e de-a lua parte la această dezbatere într’un spirit de o- 
biectivitate ştiinţifică, care este de sigur al lor, deşi nu este acel al 
adversarilor noştri. 



CAPITOLUL 1 

PĂREREA D-LUI LOT ASUPRA ORIGINILOR POPORULUI 
ROMÂN 

In examinarea problemei, de atâtea ori dezbătute, a originilor 
poporului român, d. Lot s’a văzut obligat să ia parte la marea 
controversă, care de mai bine de un secol opune pe partizanii 
continuităţii daco-române celor ai imigrării. Principalele argu- 
mente ale uneia şi ale celeilalte teze sunt repede trecute în revistă, 
dar dela început, acele în favoarea teoriei imigrării par a cântări 
mai mult în judecata istoricului : slabă colonizare a Daciei după 
cucerirea lui Traian, mărturie formală a biografiei lui Aurelian 
scrisă de Vopiscus şi a rezumatului lui Eutropius, despre părăsirea 
totală a Daciei în a doua jumătate a secolului al III-lea, des- 
fiinţarea desăvârşită a romanizării la Nordul Dunării, după această 
epocă şi mai ales în Transilvania. « Niciodată, între sfârşitul celui 
de al IV-lea şi al XlII-lea secol, nu este vorba de o populaţie 
romană trăind în vechea Dacie. 

Această tăcere de zece veacuri este impresionantă » 1 ). 

E adevărat că o mărturie formală nu e neapărat irecuzabilă 
şi că tăcerea scriitorilor bizantini, « singurii de care trebue să ţinem 
seama », poate fi datorită lipsei lor de interes pentru o plebe săracă 
şi tăcută, ei rezervându-şi toată atenţia cuceritorilor barbari, care 
ocupă succesiv aceste ţinuturi. Spirit cu totul obiectiv, autorul 
a înţeles gândul politic ascuns al istoricilor unguri şi austriaci, 
care, după Hunfalvy şi Roessler, au susţinut că Valahii nu sunt 
autohtoni în Transilvania şi că ei au imigrat în masă compactă 

l ) Op. cit., p, 282. 

după cucerirea maghiară, care a colonizat o ţară pustie : « Trebue 
să lăsăm la o parte ceea ce poate fi tendenţios în această teorie. 
Chiar întemeiată din punct de vedere istoric, ea nu ar fi mai puţin 
nejustificată din punct de vedere politic. 

Nici un popor din Europa n’a fost aşezat, de când lumea, pe 
pământul pe care îl ocupă în prezent. Românii nu trebue să cedeze 
Transilvania, mai mult decât Englezii Marea Britanie sau Ungurii 
valea Tisei, pentru a se reîntoarce cei dintâi în Germania, sau 
ceilalţi în Siberia. Argumentele trebue să le cântărim, fără nici 
o consideraţie de politică contemporană o 1 ). 

Problema fiind astfel pusă şi bine chibzuită, istoricul constată 
că indicaţiile argumentelor de ordin linguistic sunt hotărît con- 
trarii teoriei continuităţii. Vocabular slav bogat în termeni bise- 
riceşti şi de organizare de Stat, relaţiuni foarte vechi ale bisericii 
române cu metropola dela Ohrida 2 ), prezenţa cuvintelor albaneze în 
limba română, totul pare să atârne în cumpănă, în favoarea ipotezei 
formării poporului român la Sudul Dunării, într’un mediu balcanic. 
Acest mediu ar fi fost de asemenea mai favorabil latinizării, decât 
Dacia, nu îndestul de romanizată şi fără îndoială golită de populaţia 
ei, după marea criză a năvălirilor barbare din secolul al IlI-lea. 
însăşi unitatea limbii române, care se afirmă până şi în dialecte 
aşa de îndepărtate, ca macedo-româna din miază-zi, nu se poate 
explica decât printr’o despărţire relativ recentă a celor două gra- 
iuri, « poate către secolul al X-lea o 3 ). 

Trebue să presupunem deci existenţa a două migraţiuni : una de- 
terminată de părăsirea Daciei şi de retragerea ultimilor colonişti 
romani dincolo de Dunăre, în cele două Dacii constituite de Au- 
relian în Moesia, după anul 271 ; cealaltă, în sens invers, efec- 
tuată de Valahii transdunăreni către miază-noapte, fără îndoială 
înainte de secolul al X-lea, migraţiune înceată şi progresivă, care 
ar fi avut ca efect repopularea Transilvaniei, dar fără a străbate 
Bulgaria dunăreană şi Muntenia, lăsată în stăpânirea ocupaţiei slave 


') Ibid., p. 283. 

*) V. pentru aceasta mai departe, pp. 106 şi urm. 
a J Ibid., 'p. 287. 

şi a năvălirii Cumanilor. « Aşezarea « Valahilor o n’a putut să 
înceapă cu Valahia modernă. Muntenia a fost repopulată de către 
Valahii coborîţi din Carpaţi. Ceea ce ne aduce la concluzia că 
Valahii au trebuit să ocupe mai întâi Transilvania, iar dacă în 
această regiune ei sunt imigraţi veniţi din spre miază-zi, au trecut 
neapărat marele fluvia la vest de Porţile de Fier. Data poate fi 
în mod aproximativ determinată prin diferite consideraţiuni. Daco- 
româna era despărţită de aromână, vorbită de către Hiro-romanii 
din Serbia şi Croaţia, începând cu secolul al X-lea, astfel încât 
concordanţele linguistice existente între albaneză şi daco-română 
nu se găsesc în aromână. 

Această constatare ne duce la concluzia că viitorii Români 
se despărţiseră de viitorii Morlahi la această epocă » *). De altă 
parte, rezultă limpede, din mărturiile hrisoavelor regilor Ungariei 
şi din cronica rusească zisă a lui Nestor, că «Românii erau în 
Transilvania încă din secolul al Xl-lea, al X-lea sau chiar al DC-lea ». 

Intr’un cuvânt, d. Lot a adoptat în liniile sale esenţiale, dar 
cu o deosebire de trei sau patru secole, teoria susţinută mai recent 
de Alexandru Philippide în voluminoasa sa lucrare asupra ori- 
ginii Românilor, carte care este mai mult opera unui filolog 
decât a unui istoric. 

Nu te poţi împiedica de a nu releva deosebirea dintre cele două 
migraţiuni: una sprijinită pe un text precis: rezumatul lui Eu- 
tropius, privind regiuni delimitate de geografia politică a impe- 
riului roman ; cealaltă întemeiată dimpotrivă pe tăcerea izvoarelor 
istorice, pe fapte de ordin linguistic şi urmând totuşi un itinerar 
mai complicat decât acel arătat de texte. E vorba într’adevăr de 
o adevărată călătorie în zig-zag a strămoşilor poporului român. 
« Daco-ilirieniî » ar fi străbătut întâi Banatul, ar fi ajuns în Transil- 
vania şi s’ar fi răspândit de acolo, printr’o nouă expansiune dela 
nord spre sud şi est, în Muntenia şi în Moldova. Dintre toate 
naţiunile deprinse a călători, Românii, enigma şi miracolul Evului 
Mediu, ar deţine astfel cu siguranţă recordul nestabilităţii teri- 
toriale ! 


*) Pp, 288-89. 

Dar ar însemna să anticipăm asupra concluziilor acestui stu- 
diu, comentând de pe acum pe cele ale eminentului autor al « inva- 
ziunilor barbare ». Problema a fost atât de des discutată, că ar 
fi de prisos să înşirăm din nou o bibliografie prea cunoscută, sau 
să rezumăm părerile contradictorii ale partizanilor continuităţii 
şi ai imigrării. Ceea ce trebue reţinut e că această a doua teorie, 
cu variante asupra cărora ne propunem să revenim, câştigă de 
câţiva ani tot mai mult teren : ea a fost admisă în parte de învăţaţi 
români ca Philippide şi l-a atras pe un medievist de talia lui Fer- 
dinand Lot. 

A aflat de sigur un răsunet mai puternic în ţările vecine Ro- 
mâniei de astăzi, care n’au încetat dela război să ridice reven- 
dicări tot mai vehemente împotriva stipulaţiunilor teritoriale ale 
ultimelor tratate de pace şi au făcut să premeargă revizionismului 
politic o adevărată ofensivă ştiinţifică, tinzând să dovedească 
temeinicia pretenţiunilor lor şi să denunţe pe Români ca pe ade- 
văraţi uzurpatori ai unei situaţii nemeritate şi nedrepte, — dacă 
nu din punct de vedere strict etnic, cel puţin din acela al tradiţiei 
şi al istoriei. C»ea ce trebue să demonstreze e că poporul român, 
«singurul dintre popoarele europene care nu are istorie proprie 
până la sfârşitul Evului Mediu > ’), nu era deloc îndreptăţit să-şi 
stabilească stăpânirea politică asupra teritoriilor pe care nu le-a 
ocupat, în mersul întâmplător al pribegiilor sale, decât dela o 
dată recentă şi că naţiunile care au fost silite la sfârşitul războiului, 
printr’o pace nedreaptă, să-i cedeze aceste provincii, au cele mai 
mari drepturi din lume să le reclame şi să le reia. De aceea, înainte 
de a analiza argumentele cărţii recente a d-lui Lot, cu totul străin 
— după cum o afirmă de altfel el însuşi — de acest gen de 
preocupări, trebue să rezumăm pe scurt diferitele puncte de vedere 
ale istoricilor din ţările vecine, care sunt toţi de acord în a 
susţine teoria imigraţiei, în ceea ce priveşte originile poporului 
român, pe teritoriul ce-1 ocupă astăzi. 

Ar însemna să lungim fără folos acest studiu, dacă am analiza 
aci lucrări mai vechi, a căror înşirare nu ar aduce nimic nou ; mă 

‘) P. Mutafcicv, Bulgares et Roumalns dans l'hlstolre des Pays danublens , Sofia, 
J932, p. 279. 

voi mulţumi deci cu mărturia lucrărilor mai recente, care pot 
fi considerate în acelaşi timp ca cele mai reprezentative ale pă- 
rerilor amintite mai sus şi care au totdeodată avantajul de a ne 
arăta punctul la care au ajuns cunoştinţele noastre şi stadiul 
actual al cercetărilor şi al problemelor. Spre a fi însă în afara 
oricărei bănuieli de păreri preconcepute, fie chiar legitime, voi 
provoca desigur mirarea eventualilor mei preopinenţi, declarând 
că iau deocamdată de bune aceste teorii, socotindu-le cu totul 
justificate prin examenul obiectiv al izvoarelor şi verificate în 
întregime prin studiul atent al faptelor şi al condiţiunilor isto- 
rice; dar totdeodată, pentru a nu arăta vre-o preferinţă, trebue 
să consider argumentele şi concluziile lor deosebite, de o valoare 
riguros egală. Va fi chiar necesar, înainte de a începe orice altă 
cercetare, să comparăm aceste rezultate, şi să coordonăm ideile 
mai mult sau mai puţin convergente. 

întreprind această lucrare cu atât mai mult interes, cu cât 
îmi pare că acest lucru n’a fost încă făcut sub această formă — şi 
nu fără motiv — de către istoricii români *), cărora nu le-a convenit 
să întrunească într’un singur mănunchi argumente pătrunse de 
un spirit duşmănos naţiunii lor, spre. a ajunge la concluzii în- 
totdeauna defavorabile şi uneori injurioase, după mentalitatea şi 
temperamentul diferiţilor autori. îmi pare totuşi că este o pre- 
gătire indispensabilă a oricărui studiu obiectiv şi serios, al chestiunii 
atât de întunecoase şi controversate a originilor şi a alcătuirii 
istorice a poporului român. 


‘) V. pentru o revistă generală a diferitelor păreri A. Sacerdoţeanu, Cotai- 
derafluni asupra istoriei Românilor in Evul Mediu , Bucureşti, 1936, pp. 14 şi unn. 
Lucrările analizate aci nu sunt menţionate, afară de acea a d-lui Mntafciev. 

CAPITOLUL II 

TEORIA IMIG RAŢIUNII IN CÂTEVA LUCRĂRI RECENTE 

A tout seigneur, tout honneur ; în primele rânduri ale istorici- 
lor care se opun ideii continuităţii daco-romane şi româneşti la 
Nordul Dunării şi în Carpaţi, se află bine înţeles Ungurii. Sunt 
desigur cei mai interesaţi să combată această teză şi n'au lipsit 
dela această datorie. Printr’o fericită întâmplare, vederile şcolii 
istorice maghiare asupra acestei chestiuni au fost de curând 
rezumate într’un studiu de înţeles general, datorit d-lui L. Tamâs 
Autorul a avut grija de a indica planul chiar în introducere, 
nelăsând să se strecoare nici o îndoială asupra spiritului şi 
scopului acestei lucrări. D. Tamăs a grupat elementele a ceeace 
îi place să denumească o «sinteză critică » în cinci capitole: 
primul conţine lămuriri generale asupra celor patru ramuri 
principale ale poporului român, între altele o scurtă privire 
asupra istoriei sale politice, urmărită până în zilele noastre. 
Denumirile etnice indigene ale Românilor sunt puse înadins 
în vederea concluziunilor referitoare la trecutul acestui popor . . . 


*) Romolns, Romans et Roumains dans I’histoire de la Dacie Trajane, Archlvum 
Europae Centro-Orlentalls , I, 1935, pp. 1-96 şi n, 1936, pp. 48-83 şi 245-374. 
V. şi ca post-scriptum, de acelaşi, Roumanie - Hongrie, Nouvelle Revue de 
Hongrle, XXXII, Iulie 1939, pp. 22-28. De lucrările unui alt exponent al tezei 
maghiare, Prof. Al. Domanovszky, ne vom ocupa cu alt prilej. V. deocamdată 
studiul meu Les Vtnitiens dans la mer Noire au XlV-e slâcle. La politique du 
Sinat en 1332-33 et la notion de latinii, Acad. Roumaine, Etudes et Recher- 
ches, XI, 1939, pp. 19-22. 

Al doilea capitol, ne spune autorul, este unul din cele mai im- 
portante ... ar trebui găsite contra-argumente acceptabile. 

Acei care, pentru a nu se obosi, vor renunţa a le combate 
ţi vor contihua să creadă în dezvoltarea limbii române primitive 
pe un teritoriu care, în afară de unele provincii ale peninsulei 
balcanice, ar fi înglobat de asemenea vechea Dacie Traiană, vor 
arăta printr'o asemenea atitudine dispreţul lor pentru orice argu- 
mentare ştiinţifică. » Esenţialul celui de al treilea capitol e că * tre- 
bue subliniat de acum că tradiţia savantă care face pe Românii 
din Transilvania coborîtori din coloniştii lui Traian, aduşi în 
Dacia la începutul celui de al doilea secol al erei noastre, nu apare 
decât în secolul al XV-lea şi că în timpul Evului Mediu mai 
mulţi autori au considerat pe Români drept un popor venit din 
Orient *. Autorul mai are grija să ne anunţe că în al patrulea ca- 
pitol se ocupă «de argumentele pozitive şi negative care tind să 
probeze că originea poporului şi a limbii române trebuMC căutate 
în ţinuturile sud-dunărene ». Al cincilea capitol şi ultimul este con- 
sacrat notarului anonim al Regelui Bela, « singurul izvor medieval 
care cunoaşte pe Români în Transilvania, în epoca cuceririi ma- 
ghiare #, iar problema întâietăţii elementului românesc în Tran- 
silvania, se înţelege întâietatea la năvălirea maghiară, este expe- 
diată în câteva pagini finale, scurte dar decisive 1 ). 

Nu e vorba de a face aici analiza critică a argumentelor filo- 
logului ungur: ar însemna să lungim la infinit aceste observaţii. 
S’ar putea, de exemplu, să relevăm contrazicerea între primul ca- 
pitol, care afirmă ♦ că în secolul al X-lea al erei noastre strămoşii 
Românilor trăiau încă în peninsula balcanică », dar că migraţiu- 
nile vieţii lor păstoreşti i-au împrăştiat spre toate punctele cardi- 
nale şi că «e într’adevâr de mirare să-i vedem ocolind Dacia Tra- 
iană, unde Carpaţii le ofereau toate condiţiunile cerute de viaţa 
lor păstorească » 2 ), şi al treilea, unde se spune nu mai puţin lim- 
pede : « chiar bănuind că regiunile muntoase situate la Nordul 
Dunării au fost teatrul unei vieţi păstoreşti neîntrerupte dela epoca 


l ) Op. cit., I, p. 2-3. 

*) Ibid^ p. 5. 

romană până la imigrarea Românilor, continuitatea eventuală a 
exercitării acestei ocupaţii nu ar implica *) numaidecât prezenţa 
constantă a păstorilor români în regiunile indicate ». Ceea ce era 
deci atât de uimitor la începutul lucrării nu e decât firesc la capi- 
tolul al treilea, revenindu-se totuşi, ca o supremă concesiune, 
la prima părere în cel următor. S’ar putea de asemenea examina 
cu mai multă atenţie statisticele, pe baza cărora autorul consideră 
că a dovedit că Românii erau foarte puţin numeroşi în Transil- 
vania în secolul al XlII-lea şi că populaţia românească nu s’a mărit 
« prin salturi i decât începând din secolul al XVII-lea, în urma masi- 
velor imigrări din Valahia. Ne e de ajuns să amintim relaţiunea 
unui martor obiectiv, călătorul german Conrad Jacob Hildebrandt, 
din 1656-58, care socoteşte pe « Valahi >) nu numai ca pe poporul 
cel mai numeros în ţinuturile Oltului şi ale Mureşului, dar şi cel 
mai vechi, coborîtor al grănicerilor romani — ce-i drept după 
Germani, pe care îi confundă cu Dacii lui Decebal. Iată deci că 
încă din veacul al XVII-lea, vechimea Românilor din Ardeal era 
un fapt recunoscut 2 ). S’ar vedea de asemenea că faimosul hrisov 
din 1293 al Regelui Andrei al III-lea, ultimul dintre Arpadieni, 
adresat capitolului din Alba-Iulia, care hotăra să se aşeze la 
Szekes (Sscăreni) toţi Olahii care se găsesc pe moşiile senio- 
rilor, nu este îndestulător pentru a stabili într’un mod atât de 
categoric « că e vorba cel mult de câteva mii de suflete, pentru 
aşezarea cărora întinderea unei singure proprietăţi era suficientă #. 
Ar fi uşor de demonstrat că nu e vorba cu siguranţă în acest 
document « ignorat de ştiinţa românească », decât de Valahii dintr’o 
anumită regiune din Transilvania, că e vorba între altele de şaizeci 
de familii care au dreptul la scutirea de impozite asupra unei pro- 
prietăţi a capitolului şi că, mai mult, în aceeaşi epocă erau, în alte 
părţi din Transilvania nobili valahi, de care nu putea fi desigur 


') II, p. 69. 

’) V. Conr. J. Hildebrandt' s Dreifache Schwedische Gesandtschaftsreise nach 
Siebenbiirgen, der Ukraine u. Constantinopel, ed. F. Babinger, Leiden, 1937, pp. 
70-71. 

Pasajul «In alten Morosch * s’ar putea citi mai degrabă •InAltundMS- 
rosch •, In Olt şi Mureş. 

vorba să fie scoşi de pe pământurile lor, spre a fi îngrădiţi în 
hotarele strâmte ale domeniului regal din Szekes (Secăreni). S’ar 
părea de altfel că nici textul exact al diplomei nu îndreptăţeşte 
această interpretare 1 ). Iar în ce priveşte anacronismele Notarului 
Anonim, « Vlahii » fiind pentru d. Tamâs tot atât de nevero- 
simili ca şi « Cumanii », în vremea aşezării Maghiarilor la mar- 
ginile Transilvaniei, se poate uşor înţelege că ambele denumiri, 
deşi aparţin unei epoci mai recente, se aplică unor popoare de 
acelaşi neani din timpurile mai vechi, adică Dacoromânilor şi 
Pecenegilor 2 ). Dar toate aceste consideraţiuni ne-ar duce prea 
departe şi ar constitui o digresiune prea lungă 8 ). 

Ne va fi de ajuns să amintim aici datele esenţiale ale tezei d-lui 
Tamâs, care nu face de altfel decât să rezume lucrările unei întregi 
serii de istorici şi de filologi din ţara sa. După metoda pe care 
îmi propun să o urmez, trebue să admit deocamdată că are în 
totul dreptate şi că concluziile sale sunt în întregime şi ale noastre, 

Să presupunem d»ci că ar fi demonstrat: 

- 1 . Că părăsirea Daciei a fost integrală, că romanizarea, de 
altfel superficială, a acestei provincii depărtate a fost cu totul ni- 
micită de către năvălirile barbare din secolul al III-lea, că ipoteza 
continuităţii române în Dacia e- cu totul fără temei. 

2. Că numele de Romanus, păstrat de poporul român ca de- 
numire etnică, reprezintă înţelesul României provinciale din secolul 
al IV-lea, înţeles pe care nu putea să-l aibă în timpul lui Aurelian 
şi care arată deci şi mai limpede formarea unei romanităţi bal- 
canice, iar nu carpatice. 

3. Că teoria continuităţii poporului român în vechea Dacie 
Traiană e opera erudiţilor Renaşterii şi că în Evul Mediu misio- 
narii franciscani şi dominicani credeau pe Valahi coborîţi din 


*) N. Drăganu, Lancienneti et l'expansion du Peuple Roumain d’apris la 
toponymie , l’onomastique et la langue , Balcania, 1, (1938), p. 26 în n . 

’) L. Tamâs, Archtvum Europae Cenlro-Orientalls, II, p. 355 şi urm. Despre 
tntelesul numelui de Vlahi , v. mai deparre, pp. 62 şi urm. 

’) V. darea de seamă critică a d-lui P. Henry, Rev. hlstorlque, t. CLXXIX, 
pp. 226-27 şi CLXXX (1937), pp, 406 şi urm, reprodusă în Revue de Transil- 
vanie, IV (1938), pp, 347-53, 

unele ţinuturi depărtate ale Asiei Centrale (confuzie de altfel destul 
de evidentă cu Pecenegii şi Cumanii). 

4. Câ Romanii balcanici, amestecaţi cu Slavii, au emigrat pro- 
gresiv, urmându-şi turmele nomade, în regiuni ocupate altădată de 
imperiul roman, dar părăsite cu desăvârşire după secolul al III-lea 
şi că această imigrare a avut loc cel mai devreme după secolul 
al X-lea, spre a lăsa Maghiarilor, care treceau Carpaţii la sfârşitul 
secolului al IX-lea, prilejul de a ocupa în Panonia şi în Transil- 
vania regiuni in totul pustii şi de a exercita astfel, fără posibili- 
tate de contestare, jus primi occupantis. 

5. Câ nu erau în Transilvania, în secolul al XlII-lea, decât un 
număr neînsemnat de Valahi, colonizaţi prin generoasa dar im- 
prudenta iniţiativă a regilor arpadieni şi că numai începând din 
secolul al XVI-lea şi al XVII-lea 1 ) numărul lor a crescut cu iuţeală 
în urma imigrărilor constante dela est şi sud, din regiunile dună- 
rene, populate de urmaşii păstorilor balcanici, care se stabiliseră 
acolo şi se înmulţiseră cu o repeziciune uimitoare. 

Acestea o dată admise, nu ne rămâne decât să aflăm aiurea 
patria adevărată a acestor neobosiţi călători ai Evului Mediu şi să 
delimităm teritoriul pe care s’a format poporul român, ştiut fiind 
că nu trebue să-i mai căutăm originile în vechea Dacie Traiană. 

De unde au venit Românii, dacă Transilvania le şste inter- 
zisă înainte de secolul al Xl-lea şi al Xll-lea ? Sunt ei originari, cum 
îşi închipuiau Wilhelm de Rubruck şi Roger Bacon, din Asia sau 
măcar din stepele Rusiei meridionale ? Din acest punct de vedere 
nu e decât logic să cercetăm părerile istoricilor ruşi. Ar trebui să 
citez aici cărţi mai vechi şi îndeosebi scrierile lui Filip Bruun 
asupra regiunilor Mării Negre, dacă întâmplarea unei corespon- 
denţe nu m’ar fi făcut să iau cunoştinţă de planul unei lucrări 
privind tocmai aceste probleme şi datorită de altminteri unui cititor 
atent al lucrărilor lui Bruun şi al izvoarelor sale. Spiritul acestui 
studiu este aşa de asemănător aceluia care inspiră pe filologul 
ungur, concluziile sale prezintă un paralelism atât de remarcabil 

') Un rezumat al acestei teorii, In articolele lui E. Sz&sz, Transilvania, Hun- 
garian Quarterly, II, 1936-37, pp. 305-6 ;i L. Ottlik, National peace In Tran- 
silvania, Ibld,, III (1937), pp. 296 ;i urm 

cu cele ale colaboratorilor lui Archivum Europae Centro- 
Orientalis, că n’am putut să rezist ispitei de a apropia pe aceşti 
autori, atât de strâns uniţi prin simpatia lor comună pentru po- 
porul român şi istoria acestuia. 

Cu prilejul publicării unei lucrări recente asupra « Vicinei şi 
Cetăţii Albe » *) am auzit întâia dată de d. Iacob Bromberg, emi- 
grat basarabean locuind în apropiere de New- York, care de atunci 
s’a făcut cunoscut prin câteva note polemice la adresa României, 
în ziarele americane. In cele două scrisori foarte lungi pe care 
a crezut necesar să mi le trimită, cu privire la această carte, scrisori 
pline de o erudiţie cam dezordonată, dar totuşi abundentă, îmi 
făcea cunoscut un proiect, pe care de altfel de atunci l-a realizat ; 
la data la care îmi scria, lucrarea era încă în pregătire şi titlul 
său provizoriu era Historical and toponymical notes on Dobrudja, 
Moldo- Wallachia and Bessarabia. Judecând după o scrisoare de 
18 pagini, cu un scris mărunt, era locul să credem că conciziu- 
nea nu-i însuşirea caracteristică a acestui erudit şi că revista care 
va întreprinde publicarea studiului său va trebui să-i rezerve un 
spaţiu considerabil. De altfel nu ne-am înşelat : publicarea în două 
numere ale revistei Byzantion a studiului menţionat ne-a îndreptăţit 
în totul prevederile a ). 

« De câţiva ani, scria d. Bromberg la 3 Septemvrie 1935, stu- 
diez documentele istorice ale ţărilor din câmpia Dunării cu inten- 
ţiunea precisă, o mărturisesc, de a spulbera pretenţiunile istorice ale 
naţiunii care se numeşte din secolul al XlX-lea « română > asupra 
unui teritoriu căzut sub stăpânirea sa în 1918, datorită unei înlăn- 
ţuiri accidentale de împrejurări, unice în istorie. In prezent pre- 
gătesc publicarea unei lucrări asupra aşezării Slavilor către anul 
550 după Is. Hr., după Iordanes şi Procopius, cu divagaţiuni nume- 
roase despre alte epoci şi alte izvoare. Voi arăta că tocmai Ba- 
sarabia e leagănul istoric al Slavonităţii, adică sălaşul ei în epoca 
în care această rasă a fost numită pentru întâia oară cu numele 


') Bucureşti, 1935, Universitatea din laşi. Studii de Istorie generală, I. 

“) I. Bromberg, Toponymical and historical Mlscellanles on medieval Dobrudja, 
Bessarabia and Moldo-Wallachia, Byzantion XII, pp. 151-207 şi XIII, pp. 9-72. 

de Slavi, care după aceea s’a înrădăcinat. Teza mea nu-i cu totul 
nouă, fiind atinsă de mulţi cercetărori, începând cu P. J. Safarik... » 

La 17 Februarie 1936, d. Bromberg precizează: «Principatul 
lui Dragoş era slav şi chiar rusesc şi deloc românesc (termenul 
* La Russie moldave » e întrebuinţat de savantul meu prieten, 
d. G. V. Vemadsky). E imposibil de dovedit că Ştefan cel Mare 
vorbea româneşte. Dar e în afară de orice îndoială că vorbea 
ruseşte » 1 ). 

Cum toate aceste consideraţii erau întovărăşite de unele co- 
mentarii asupra unor chestiuni de istorie şi politică contempo- 
rană, se va înţelege lesne de ce nu am urmat raporturile mele 
epistolare cu d. Iacob Bromberg. Mă voi rosti cu alt prilej asupra 
valorii izvoarelor şi mai ales asupra interpretării lor, în lucrarea 
d-lui Bromberg. Dar dacă trebue să primim dinainte concluziile sale, 
cum am făcut-o pentru eminentul său coleg dela Budapesta, nu 
către răsărit trebue căutate originea poporului român şi leagănul 
migraţiunilor sale. Dacă Transilvania a fost ocupată de Unguri 
cu mult înaintea sosirii Valahilor, iar Basarabia şi chiar Moldova 
sunt rezervate Slavilor, nu ne rămâne decât să trecem Dunărea 
şi să ne îndreptăm cercetările spre peninsula balcanică. De altfel 
nu a fost un imperiu balcanic al Vlahilor şi al Bulgarilor, cu mult 
înaintea. întemeierii principatelor dunărene? Dar pentru aceasta 
trebue să recurgem la istoricii bulgari, şi în primul rând la eru- 
diţia d-lui P. Mutafciev 2 ). 

Se ştie că istoricul bulgar cu acest nume a întreprins, într’o 
lucrare publicată acum zece ani în limba sa părintească, iar mai târ- 
ziu într’o redactare franceză revăzută, îndreptată şi, mi se spune, 
mult îndulcită, o critică vehementă a lucrărilor d-lui Iorga asupra 
istoriei Evului Mediu bizantin şi balcanic. Nu avem intenţia să-l 
urmărim în toate detaliile acestei polemici; aceasta ne-ar duce 
de asemenea prea departe. Scopul lucrării este de altfel absolut 


x ) Regăsim aceste tendinţe, Intr’o formă nu mai puţin agresivă, în studiul publi- 
cat în Byzantlon. Cf. XII, pp. 184-85 în n., p. 205 şi mai ales finalul, XII I,pp. 68-69, 
Adaug că d. G. Vernadsky nu admite deloc a^ţasţă Solidarizare, după cum 
mi-a comunicat la timp. 

*) Bulgares et Roumolns . , . , Sofia, 1 932, 



TEORIA IMIGRATIUNII IN CÂTEVA LUCRĂRI RECENTE 25 


identic cu acela al studiilor pe care le-am examinat mai sus; Ro- 
mânii n’au locuit niciodată, la începutul Evului Mediu, regiunile 
pe care le ocupă în prezent, şi mai ales n’au stat niciodată în pro- 
vinciile care ar putea să fie un obiect de litigiu din punct de vedere 
bulgar. 

«Numele românesc al Dunării este desigur cea mai bună 
dovadă că poporul român s’a format în ţinuturi depărtate de 
marele fluviu: Românii n’au apărut în vecinătatea sa decât atunci 
când cele două maluri şi chiar regiuni mai depărtate în interior 
erau locuite de Slavi, dela care ei i-au învăţat numele . . . Vechea 
populaţie romanizată a Munteniei occidentale actuale (am văzut 
că în Muntenia orientală n’a existat niciodată), a Transilvaniei, a 
Moesiei şi a Scitiei Minore a fost împrăştiată şi nimicită în vre- 
mea migraţiunilor. Urmele sale neînsemnate s’au contopit şi au 
dispărut în mijlocul barbarilor care le-au urmat în ţările dunărene ; 
acest proces de asimilare şi exterminare a fost încheiat de Slavi. 
In epoca slavo-bulgară primitivă — se poate afirma cu certitu- 
dine — nu se afla populaţie romană în regiunile limitrofe ale 
Dunării » '). 

Nu e vorba, în nici un caz, de Bulgaria Dunăreană şi în special 
de Dobrogea, unde se âmintesc cetăţile protobulgare, care au fost 
regăsite până la malul Dunării. Dar mai mult încă, nu sunt Va- 
lahi nici in Bulgaria occidentală, în aceea a regatului lui Samuil 
şi a fiilor săi: «In secolul al Xl-lea grosul Valahilor balcanici 
locuia în regiunile unde îi găsim şi în zilele noastre — Tesalia 
şi munţii vecini, către Epir şi hotarul Macedoniei de Sud-Vest. 
In Macedonia chiar, atunci ca şi acum nu se găseau decât sate 
valahe risipite sau chiar caravane nomade 2 ). Nu se află — sau 
prea puţin — în al doilea Imperiu bulgar, acela al Asăneştilor, 
unde totuşi cronicarii cruciatei a patra nu cunoşteau decât pe 
li Blac el li Commain. A căuta în aceste regiuni urmele istorice 
ale Valahilor nu-i decât o nouă nesocotinţă a imperialismului ro- 
mânesc, care, după ce şi-a isprăvit cuceririle spre miază-noapte, 


*) Op. cit., pp. 135-36, 
*) Ibid., p. 209. 

pregăteşte o nouă expansiune, nu mai puţin nedreaptă către sud. 
D. Mutafciev o afirmă cu tot dinadinsul, în chipul cel mai ca- 
tegoric 1 ). 

A urma o discuţie începută în acest spirit ar însemna să ajun- 
gem la violenţe de limbaj. Nu acesta este scopul nostru, şi dacă 
am citat părerile d-lui Mutafciev, am făcut-o pentrucă ele repre- 
zintă, cu siguranţă, expresiunea cea mai categorică şi cea mai 
vehementă a unui punct de vedere pe care-1 împărtăşesc şi alţi 
istorici bulgari. Desigur că şi ei înlătură cu aceeaşi energie ipoteza 
formării poporului român în Muntenia şi în Bulgaria, ca şi Un- 
gurii pe aceea a continuităţii daco-romane în Transilvania sau unii 
Ruşi pe aceea a prezenţei Românilor în Moldova şi în Basarabia, 
în Evul Mediu. Unde se găseşte atunci această regiune misterioasă 
a obârşiei noastre ? De unde s’a ivit acest popor, devenit pe neaştep- 
tate aşa de numeros, încât a cotropit locurile tuturor vecinilor săi, 
fără să ţină seamă de titlurile lor legitime de proprietate şi de 
prioritate ? întrebarea a fost pusă chiar d-lui Muftaciev de către 
d. P. P. Panaitescu 2 ), într’un studiu critic apărut acum câţiva ani, 
iar istoricul bulgar i-a răspuns în ediţia franceză a lucrării sale. 
« Sunt gata, spune el, să-i satisfac curiozitatea în câteva cuvinte, 
socotind să-mi dezvolt părerea pe larg, altădată şi în altă parte. 
Consider ca leagăn primitiv al Românilor regiunile părţii de Vest 
a peninsulei Balcanice, mai exact cele situate dincolo de hota- 
rele de nord-vest ale Macedoniei, către Serbia de sud, Herze- 
govina, o parte din Muntenegru şi Bosnia de sud. împrăştiate 
în această vastă regiune muntoasă, elementele romane au supra- 
vieţuit epocii incursiunilor barbare şi au găsit aici un refugiu. 
De acolo o parte din Romani s’au răspândit către sud, unde au 
ajuns la Pind şi în Tesalia, alţii către nord, de-a-curmezişul zonelor 
muntoase dintre Bulgaria actuală şi Serbia şi de acolo către Tran- 
silvania. Pentru acest motiv, în regiunile menţionate, mai mult 
decât în oricare altă parte a peninsulei, urmele nomenclaturii topo- 


') Ibid., p. 281. 

1 ) Le. i relations bulgaro-roumaines au Moyen Âge, Revista Aromânească , I, 
1929, pp. 9 şi urm. 

grafice româneşti (şi nu romane) au fost păstrate. In această re- 
giune Valahii erau vecini apropiaţi ai Albanezilor, ceea ce explică 
numeroasele elemente comune ale celor două limbi * l ). 

Iată o afirmaţie limpede. Dacă aruncăm o privire pe hartă 
putem să constatăm că regiunea care e hărăzită ca patrie de ori- 
gine poporului român corespunde aproape teritoriului Iugosla- 
viei actuale, exceptând Croaţia şi Slovenia. Nu am avut posibili- 
tatea să cunosc în această privinţă părerea istoricilor iugoslavi 
şi nu aş putea spune dacă această teorie, de altfel interesantă, 
a d-lui Mutafciev a fost comentată la Belgrad sau la Zagreb. Dar 
în lipsă de dări de seamă sau de lucrări mai recente, i-am putea 
opune această declaraţie nu mai puţin categorică, a acelui ma- 
estru al studiilor balcanice, care a fost Constantin Jireăek : 

«Ţinuturile situate între munţii stâncoşi ai Muntenegrului, 
regiunile învecinate şi afluenţii Moravei sunt patria cea mai 
veche şi mai constantă a poporului sârb. E o regiune muntoasă, 
răcoroasă şi săracă, la vest o regiune carstică, la est munţi îm- 
păduriţi cu păşu ni alpestre, proprii pentru creşterea vitelor, care 
nu puteau atrage mult pe cuceritori. Dar ea înfăţişa de când 
lumea toate condiţiunile necesare vieţii păstoreşti. Poziţiunea ţării 
era prielnică dezvoltării unui popor viguros, expansiv şi războinic, 
care putea să se apere în contra atacurilor popoarelor străine, 
în munţii săi şi văile sale întărite de natură, dar care avea de ase- 
menea obiceiul să ia ofensiva spre câmpiile de-a-lungul Adria- 
ticei şi spre văile dela sud şi dela est. Condiţiunile naturale au deter- 
minat aici un plus de populaţie, pe care aceste regiuni muntoase 
puteau să-l reverse în ţinuturile câmpiei, despopulate de nă- 
vălirile istorice . . . o ! ). « Centrul ţării sârbeşti, adaogă Stoian 
Novakoviă, a fost format de valea Limei, unul din principalii 
afluenţi meridionali ai Drinei. Trebue adăogată aici valea Iba- 
rului şi cursul superior al Moravei occidentale. Ţară puţin întinsă, 


l ) Op. cit ., pp. 326 — 27. Această teorie nu e nouă. O regăsim în oarecare 
măsură în Histoire de la langue roumaine a lui O. Densusianu, ca şi in lucrările 
unor slavişti, încă de Ia Miklosich. V. I. Bărbulescu, L' Individuali ti de la langue 
roumaine et ses iliments slaves anclens , Arhiva, XLIV, 1937, pp. 26-27. 

*) C. Jireăek, Geschichte der Serben, I, p. 9. 

formată din poalele şi cele mai înaltă podişuri ale unui masiv, care 
e socotit printre cele mai înalte ale peninsulei. Apele acestei re- 
giuni coboară către Sava, Dunăre şi Adriatică ... E un ţinut 
hotărît de natură însăşi, spre a deveni locul de naştere al unei 
rase » 1 ). Dacă se admite, de altă parte, împreună cu acelaşi Jirecek 
că aşezarea Iugoslavilor în aceste regiuni era cu desăvârşire în- 
cheiată către jumătatea secolului al Vll-lea 2 ), e şi mai greu de-a 
împăca aceste două teze, mai ales dacă Românii n’au pătruns 
la nordul Dunării, înaintea secolului al X-lea sau al Xl-lea. Aceeaşi 
regiune n’a putut fi în acelaşi timp leagănul istoric a două 
naţiuni şi a două limbi diferite, una slavă şi alta latină. 

In fine, să mai adăogăm la toate aceste ipoteze privitoare la 
originile Românilor şi aşezările lor la nordul Dunării, teoria 
recentă a unui învăţat grec, 'd. Keramopulos, cu specială privire 
la Aromâni sau Cuţovalahi, cum îi numeşte în titlul însuşi al co- 
municării sale *). Spre deosebire însă de cercetătorii amintiţi mai 
sus, d. Keramopulos nu numai că nu admite nici o emigrare a 
Românilor din Dacia în provinciile balcanice, dar socoteşte că nu 
poate fi nici o legătură de sânge sau de origine etnică între Dacii 
romanizaţi, de pe teritoriul României de astăzi, şi elementele 
romanizate din sudul peninsulei, rezultat al unui proces istoric 
cu totul deosebit. Cu alte cuvinte, n’ar exista între limba română 
şi dialectul aromân o apropiere mai mare decât între limbile roma- 
nice deosebite ale Europei apusene: franceza, italiana, spaniola. 
Românii din nordul Dunării fiind Daci care şi-au însuşit vorbirea 
latină, iar Aromânii: Greci care şi-au pierdut limba, aşa cum 
şi-o pierduseră în vremurile moderne unele ramuri ale elenis- 
mului din Asia Mică. La aceasta se mai adaogă unele conside- 
raţiuni ciudate asupra numelui de « Vlah *, apropiat de cuvântul 


J ) S. Novakovid, Les problânies serbes, Arch.f. slav. Philologie, XXXIII (1911) 
p. 441. 

*) Ibid., p. 100; cf. S. Novakovid, op. cil., p. 440: « La fin du VlII-e et lecom- 
mencement du IX -e siticle peuvent Stre deja eonsideres comme l'epoque de la 
cristallisation >. 

a ) Que soni Ies Koutzovalaquesl Un 'probleme ethnologique, communication 
raite ij l’Acaddmie d'Athdnes, Le MeSsager d’AtMnţs, no. 3193-5200, Ian. 1939. 

arabo-semit fellah, care înseamnă şi astăzi în Egipet ţăran, mun- 
citor al pământului, după cum denumirea de « Aromâni », pe care 
şi-o dau Vlahii balcanici, n’ar avea un înţeles etnic, ci ar reprezenta 
doar amintirea cetăţeniei imperiului roman, din care au făcut 
parte *). Pe când deci istoricii maghiari şi bulgari ne contestă 
teritoriul, colegul lor grec ne anexează populaţia, lipsind poporul 
român de întreaga sa ramură meridională, transdunăreană. 

Nu voi reveni asupra amănuntelor acestei argumentări, care, 
precum se vede, nu e prea convingătoare. O citaţie din lucrarea 
mai veche a d-lui Iorga nu e o dovadă hotăritoare a deosebirii 
radicale între limba Aromânilor şi aceea a Dacoromânilor, pe care 
dimpotrivă toţi specialiştii filologiei şi linguisticei le consideră 
ca ramuri apropiate ale aceleiaşi limbi. D. Keramopulos are de 
altfel grija de-a recunoaşte lipsa sa de competenţă în această materie, 
pe care o vădeşte în de-ajuns necunoaşterea termenilor păstoreşti, 
înşiraţi la sfârşitul comunicării. Şi cum s’ar putea socoti admi- 
sibilă stăruinţa, într’adevăr mai mult decât miraculoasă, a stră- 
jerilor aşezaţi de Romani în secolul al II-lea în. de Hr., după cu- 
cerirea Macedoniei, din care ar coborî, în aceleaşi localităţi şi 
în aceleaşi regiuni, Vlahii de astăzi ? In peninsula balcanică, stră- 
bătută în decursul veacurilor de nenumărate mişcări de popu- 
laţii, o asemenea dăinuire e de necrezut 2 ). 

De altfel, fără a mai aminti de izvoarele bizantine cunoscute, 
Kekaumenes sau Kinnamos, care pomenesc din secolul al Xl-lea şi 
al Xll-lea obârşia dinspre miază-noapte a Vlahilor, mă voi măr- 
gini să amintesc aci, în ce priveşte pe Românii din Balcani, două 
texte medievale, din care cel puţin al doilea nu a fost încă folosit 
de istoricii noştri. Cel dintâi e cunoscuta descriere a dominica- 
nului francez dela 1308, care ne arată « între Machedonia, Achaia 
şi Tesalia » poporul foarte numeros, numit Blazi, care a părăsit 
păşunile Romanilor din Ungaria, după năvălirea Maghiarilor 3 ). 
Al doilea este Libellus de Notitia Orbis al altui dominican, arhie- 

*) Idem. 

a ) ty. în această privinţă răspunsul d-lui Th, Capidan, L' origine des Mactdfr 
Roumains, Bucarest, 1939, p. 26, 

s ) V. mai jos, p. 46. 

piscopul Ioan de Sultanyeh, în Persia, trimis în apus de Timur 
Lenk, învingătorul lui Baiazid, în 1405. în peninsula balcanică, 
în afară de Sârbi, el nu cunoaşte în Macedonia decât pe Vulgari, 
care însă sunt coborîtorii coloniştilor romani şi îşi trag numele 
din «limba vulgară romană. Ei se laudă a fi Romani şi arată prin 
limba ce o vorbesc a fi ca şi Romanii » 1 ). Este evident că această 
etimologie e fantezistă, dar nu e mai puţin interesant de-a vedea 
confuzia între numele Bulgarilor şi limba Aromânilor, desigur 
mult mai numeroşi şi mai răspândiţi în aceste regiuni decât în 
zilele noastre 2 ). 

Făcând însă abstracţie de această ipoteză a fostului preşedinte 
al Academiei din Atena, care e încă mai greu de admis decât de 
combătut, enigma rămâne întreagă, ca şi întrebarea pe care o 
ridică în mod firesc: de unde au venit atunci Românii? Să fie 
un caz de generaţie spontană în zorii timpurilor modeme ? Enigma 
rămâne întreagă şi concordanţa tuturor acestor păreri autorizate, 
care ne obligă să căutăm originea Românilor din Evul Mediu pre- 
tutindeni, în afară de România, ajunge la această concluzie para- 
doxală dar evidentă, că acest popor care n’are istorie, nu are 
nici origine, nici patrie. Ar fi într’adevăr de desnădăjduit, dacă 
n’ar fi mai degrabă de râs, Ori trebue să revenim, după un secol, 
la cele ce spunea în lecţia sa de deschidere la Academia din Iaşi, 
Mihail Kogălniceanu: «Neavând istorie, fiecare popor duşman 
ne-ar putea zice : « Originea ta este necunoscută, numele tău nu-ţi 
aparţine, mai puţin pământul pe care locueşti ». Şi într’adevăr 
toate aceste cuvinte ni s’au spus de către străini, au negat originea 
noastră, pământul ni s'a sfâşiat, drepturile ni s'au călcat în pi- 
cioare, numai pentrucâ n’am avut conştiinţa naţionalităţii noastre, 
numai pentrucâ n’am avut pe ce să ne întemeiem şi să ne apărăm 
drepturile. * Această protestare dramatică din 1843 să fie oare 
îndreptăţită şi în 1939 ? 


l ) Dr. Anton Kern, Der Llbellus de Noiitia Orbis Johannes III (de Galoni- 
fontibus?) O. P. Erzbischofs von Sultanyeh , Archlvum FF. Praedlcatorum, VIII 
(1938), pp. 102-103. 

*) V. G. Mumu, Les Roumains de la Bulgarie mtdltvale, Balcania, I (1938), p. 1 1 . 

In orice caz, trebue constatat că, dacă se dă dreptate tuturor 
autorilor care contestă continuitatea poporului romârf pe teri- 
toriul său, fără a vădi vre-o preferinţă pentru unul sau altul, se 
ajunge cu toată buna credinţă la cea mai absurdă din concluzii. 
Dacă am încercat să stabilim aceste apropieri ţi concordanţe, este 
pentru a arăta, o dată mai mult, că n’am putea adopta aceste teorii 
fără un examen critic, cu atât mai necesar, cu cât sunt inspirate 
de sentimente duşmănoase naţiunii române, şi că autorii lor nu 
se feresc de a le da pe faţă. Dacă am fi ispitiţi să acuzăm şcoala 
istorică românească de interpretări tendenţioase, pentru a sluji 
scopuri patriotice, ar trebui să facem cel puţin aceleaşi rezerve pen- 
tru istoricii ţi filologii ţărilor vecine, care urmăresc studiul acestor 
chestiuni, într’un spirit cu totul altul decât acel ştiinţific 1 ). Ei 
acordă, într’adevăr, cea mai mare importanţă literei unor anu- 
mite documente şi unor anumite relaţii, fără să vadă totuşi — şi cea 
mai bună dovadă e rezultatul final al cercetărilor lor — că a ne 
opune texte, fără a ţine seama de condiţiile generale ale vieţii şi 
de dezvoltarea istorică, ne depărtează de realitate, aproape tot 
atât, dacă nu mai mult, ca o citire greşită sau o interpretare im- 
perfectă. Vom încerca să aplicăm aici studiului acestei probleme, 
o metodă diferită. 


’) Se va vedea, din pasajele ce le reproducem mai jos. din lucrările racente 
ale d-lor E. Gamillscheg, C. Patsch şi W. von Wartburg, cât de mult se depăr- 
tează vederile şi metodele istoricilor şi filologilor germani de asemenea procedee. 



CAPITOLUL III 

ORIGINILE POPORULUI ROMÂN. 

Evacuarea Daciei 

Punctul de plecare al marii controverse despre originea Româ- 
nilor este, desigur, chestiunea cuceririi romane a Daciei şi a eva- 
cuării sale în 271, din ordinul lui Aurelian. Se ştie că după răz- 
boiul victorios al lui Traian şi nimicirea regatului dac, noua pro- 
vincie, care avea de mult timp relaţii comerciale destul de întinse 
cu imperiul, deveni o regiune de colonizare ex toto orbe Romano. 
A fost desigur, în urma exploatării minelor din Transilvania, 
care au adus imperiului un însemnat spor monetar 1 ), un ade- 
vărat gold rush către noile cetăţi, o emigraţie aşa de numeroasă, 
încât Adrian, care se gândea la un moment dat să evacueze acest 
post înaintat al stăpânirii romane, pentru motive strategice, a 
trebuit să renunţe la acest proiect, spre a nu lăsa în voia barba- 
rilor, marele număr de colonişti care se stabiliseră acolo, din 
timpul domniei predecesorului său 2 ). Abia cu un veac şi jumă» 
tate mai târziu, după marea criză a secolului al III-lea, Aurelian 
a fost nevoit să procedeze la această micşorare a frontului ame- 
ninţat de către năvălitori şi să aşeze linia de apărare a imperiului 
la Dunăre. Dacă povestirea lui Vopiscus, biograful «istoriei 
Auguste », inspiră puţină încredere, rezumatul lui Eutropius, care 
e probabil izvorul, este categoric şi, după d. Lot, « deasupra ori- 


*) J. Carcopino, Points de vue sur V impârialisme r ornai n , Paris, 1934, p. 72. 
*) C. Patsch, Beitrăge zur Vdlkerkunde von Sudosteuropa, II, Sitzungsber. d. 
Akad. d. Wiss. Wien , XXVII, 1925, pp. 208 şi urm. Rsntru discuţii mai recente, 
cf. Tamâs, op. cit,, I, pp. 72 şi urm. 

cărei bănuieli *. Se poate citi acolo : « Iliria şi Moesia fiind pustiite, 
(Aurelian) a evacuat provincia Daciei, desnădăjduind de a o mai 
putea păstra, şi a stabilit in Moesia Mijlocie pe Romanii pe care 
ii aduse din oraşe şi din sate şi numi această Moesie Mijlocie, 
Dacia ; ea desparte astăzi cele două Moesii » *). Abductosque Ro- 
manos ex urbibus et agriş Daciae, spune Eutropius; sublato exer- 
ciţii et provincialibus, scrie Vopiscus. Aceste texte sunt desigur 
categorice. Inscripţiile romane aflate in Dacia nu trec peste anii 
255-258. După 256 e lămurit că nu s’a mai bătut aci monetă ! ). 
In adevăr, după dezastrul suferit de către armatele imperiale, în 
lupta cu Go(ii, la Abrittus in Moesia, unde împăratul Decius 
şi-a găsit moartea în 251, Dacia nu mai putea fi păstrată din punct 
de vedere militar. Chiar dacă n’ar fi fost aşa de imperioasă, după 
cum afirmă unii istorici, acţiunea împăratului Aurelian n’a fost 
mai puţin necesară “). Cele două legiuni cantonate în Transilvania 
după cucerire, a XlII-a Gemina şi a V-a Macedonica, riscau în 
fiecare clipă să se găsească părăsite în mijlocul barbarilor, care 
pustiau în lung şi în lat peninsula balcanică. Este desigur mult 
mai greu să apreciezi numărul exact al locuitorilor provinciei 
care au urmat plecarea armatelor şi a funcţionarilor. 

Pentru d. Homo, biograful atât de conştiincios al lui Aure- 
lian, « expresiunile provinciales (vita Aureliani) spre deosebire de 
armată, populi (ibid.) Romani (Eutropius, Rufus Festus), ăvâqeq 
nai yvvaixeq (Synkellos) se aplică întregii populaţii urbane şi ru- 
rale * (abducti ex urbibus et agriş populi) *). Dar cum poţi să-i 
stabileşti numărul ? Pârvan socotea în jurul unui milion popu- 
laţia Daciei în momentul evacuării, luând o medie de zece locui- 
tori pe kilometru patrat, şi conchidea că deplasarea unei mase 

‘) Op. cit., p. 281. 

*) V. şi V. Christescu, Istoria militară a Daciei romane. Bucureşti, 1937, p. 
96 şi urm. E de notat că acest fapt nu a fost Întotdeauna socotit, pentru alte pro- 
vincii, ca o dovadă absolută a evacuării lor de către Romani. V. pentru Britania 
la începutul secolului al V-lea, R. G. Collingwood, Roman Britain , An economic 
survey of anclent Rome , Baltimore, 1937, III, p. 63. 

*) V. şi lucrarea d-lui V. Motogna, Năvălirea Goţilor tn imperiul roman fi 
părăsirea Daciei , extras din Anuarul Liceului « A. Mureşanu » din Dej , 1936-37. 

4 ) L. Homo, Essal sur le râgne de Vempereur Aurdllen , p. 316 în n. 

atât de considerabile trebue să fi fost anevoioasă, dacă nu impo- 
sibilă 1 * * 4 ). Istoricii unguri sunt de părere că pustiirile suferite de 
Dacia in urma invaziunilor barbare tind să reducă această cifră 
la două sau trei sute de mii *), ceea ce ar fi mai uşor de închipuit 
Intr’o regiune in care migraţiunile in această proporţie erau destul 
de dese a ). Trebue să mărturisim că aceste ipoteze ne par lipsite 
deopotrivă de orice certitudine. 

Mulţi istorici, printre care şi d. Homo, au fost ispitiţi să inter- 
preteze aceste texte, sau după expresia lui Renan, să le solicite: 
< întreaga .populaţie care trăia în apropierea taberelor legionare : 
fa miliil e de soldaţi, veterani retraşi din serviciu, negustori, etc., 
au urmat armata pe malul drept al Dunării. Dar au trebuit să 
rămână prin sate un însemnat număr de vechi locuitori, care 
trăiau in bună înţelegere cu Goţii şi nu aveau nici un interes să 
părăsească provincia. De altfel o evacuare completă ar fi fost 
desigur imposibilă de înfăptuit, fără un nou război; Goţii nu 
s’ar fi impăcat cu plecarea întregii populaţii civile. Dacă această 
populaţie se împăca cu noul regim, Aurelian nu avea nici un motiv 
să se arate mai intransigent decât ea »*). Acest argument are va- 
loarea sa; s’a recunoscut mai pe urmă că această populaţie nu 
avea nici un interes să treacă Dunărea, pentru a se aşeza pe malul 
drept, în regiuni nu mai puţin pustiite de trecerea Goţilor şi a 
Sarmaţilor ca acele pe care trebuia să le părăsească şi unde .ar 
fi găsit, în afară de aceste primejdii, pe perceptorul roman, executor 
nemilos al unei fiscalităţi tot mai apăsătoare Nu ar fi nici pri- 
mul, nici singurul caz al unei înţelegeri între provincialii romani, 
ruinaţi de cheltuielile militare ale imperiului, şi cuceritorii barbari 


1 ) începuturile vieţii romane la gurile Dunării, p. 8. 

■) L. Tamâs, op. cit., I, p. 81 şi urm. 

a ) Ar fi de aşteptat să se găsească urme mai numeroase ale popularei ro- 
mane din Dacia trecute dincolo de Dunăre. Avem, ce-i drept, originea t trans- 
dunăreană » a mamei împăratului Galeriu (v. mai departe, p. 91), sau o diplomă 
militară din Dacia aflată la Palatovo, lângă Dupnica, in Bulgaria (D. Detschew, 
Eln neues Milltărdiplom aus Dacia Porolissensls, Klio, XXX (1937), pp. 185-99), 
dar, cel pu(in deocamdată, nu e mult. 

4 ) L. Homo, op. cit pp. 316-17. 

*) Const. C. Giurescu, Istoria Românilor, I, cd. a 2-a, p. 166. 

fericiţi de a exploata mai uşor, în folosul lor, veniturile muncii 
băştinaşilor. 

Dintr’o vreme puţin mai târzie, sunt în această privinţă două 
mărturii categorice : una din apus, sfatul dat de Avidius lui Clovis, 
regele Francilor, sub zidurile oraşului Avignon, pe care-1 asedia: 
«De ce să stai cu o armată în faţa locului întărit, ocupat de vrăj- 
maş ? Pustieşti ogoarele, păşunile, t^i viile şi măslinii, distrugi 
toate roadele pământului şi totuşi îi faci prea puţin rău. Trimite-i 
mai degrabă solie şi impune-i să-ţi plătească tribut în fiecare an, 
pentru ca astfel ţara ta să fie la adăpost şi să stăpâneşti în veci 
pe acei ce-1 plătesc o 1 ). 

Iar cealaltă, dela sfârşitul secolului al Vl-lea, din regiunea 
balcanică şi dunăreană : « Romanii au fost din nou atacaţi de 
popoarele afurisiţilor barbari cu părul despletit, ce se numesc 
Avari, care s’au pus în mişcare şi au înaintat dinspre răsărit, şi 
de poporul apusean al Sclavonilor şi de alţii numiţi Longobarzi. 
Aceştia erau sub stăpânirea Khaganului, regele Avarilor. Ei au 
mers să asedieze două oraşe ale Romanilor şi alte cetăţi. Ei au 
spus locuitorilor: «Ieşiţi, semănaţi şi seceraţi; nu vom lua dela 
voi decât jumătate din bir » ’). 

Se cunoaşte din viaţa Sf. Severin, scrisă de Eugippius, ordinul 
dat în 488 « tuturor Romanilor * de a părăsi Noneul (adică Ba- 
varia din Sudul Dunării) pentru a se refugia în Italia ; el n’a îm- 
piedicat totuşi pe aceeaşi Romani de a rămânea în Nordul Alpilor 
« până către secolul al IX-lea, cel puţin » ’), Şi era vorba acolo, 
în plină regiune germanică, de o populaţie cu siguranţă mai puţin 
numeroasă, şi fără îndoială la fel de săracă cu aceea a Daciei. 
La acest exemplu, pe care l-a invocat într’o comunicare la Insti- 
tutul Franţei, d. Iorga a adăogat de curând exemplul Britaniei, 
unde după părerea unui istoric englez, civilizaţia a dispărut după 


') Dreg de Tours, Opera, Mon. Germ. Hist. SS. Rer. Meroving. I, L. U, 52, 
p. 95. 

*) Mich. Syrianul, X, 21. Cf. L. Hauptmann, Les rapports des Byzantins avec 
Ies Slaves el Ies Avares pendant la seconde moltii du VI-e sticle, Byzantion, IV. p. 157. 
*) F. Lot, op, cit., tbid. 

retragerea legiunilor, dar rasa a rămas *). Nu e poate inutil de 
■ a reaminti că nu s’ar putea compara colonizarea romană şi influ- 
enta ei în această provincie insulară din extremul nord, cu aceea 
a Daciei, atât de înfloritoare, după Eutropius, încă din vremea 
lui Adrian. 

♦ Populaţia rurală pare să fi fost mai puţin atinsă de aceste 
evenimente, din mai multş pricini. La apropierea primejdiei, 
ea avea obiceiul de a fugi, cu vitele sale, etc. în refugii pe care 
şi le crease, adeseori din epoca preromană, prin păduri sau prin 
mlaştini, dar mai ales pe vârful munţilor ... cu ajutorul stâlpilor 
sau al unor îngrădituri construite în formă de metereze, ziduri, 
şanţuri, garduri, baricade şi obstacole de toate felurile. Populaţia 
rurală, constituia cel puţin pentru noii stăpâni, Germanii, un 
important venit şi într’adevăr ea n’a fost nevoită să muncească 
mai greu pentru ei, decât mai înainte pentru căpeteniile ei romane. 
Ei nu aveau nici un folos să se lipsească de meseriaşi . . . care în 
târguşoare şi mai ales în oraşe se pricepeau să lucreze aşa de 
bine bronzul, fierul, aurul şi argintul, argintarii, turnătorii în 
bronz, căldărarii, fierarii şi rotarii . . . » l 2 ). 

Oare aceste rânduri au fost scrise de vre-un partizan îndârjit 
al continuităţii daco-romane, care ar refuza să se plece în faţa 
mărturiilor categorice ale izvoarelor ? Deloc ; ele privesc Alsacia 
după plecarea legiunilor şi instalarea definitivă a triburilor ger- 
manice pe malul drept al Rinului, care au cotropit din nou Galia, 
pentru a nu o mai părăsi, în primii aniai secolului al V-lea. Ceea ce 
pare a dovedi că ipoteza unei retrageri a populaţiei rurale în pă- 
durile şi în munţii Daciei, în primii ani ai ocupaţiei barbare, nu 
ar fi aşa de absurdă, cu atât mai mult cu cât ea este dovedită chiar 
pentru unii cuceritori ; regele got Atanaric, în 376, s’a retras cu 
toţi ai săi în Caucaland, locum altitudine silvarum inaccessum et 
montium, pe care Sarmaţii tocmai îl părăsiseră şi care e identi- 
ficat azi cu unii munţi din Banat. încă din 367, Goţii se refugiau 
în Montes Serrorum, Carpaţii, în faţa înaintării ameninţătoare a 


l ) N. Iorga, Istoria Românilor, I, 2, p. 347. 

•) R. Forrer, VAIsacc romaine. Paris, 1936, pp. 200-201. 

legiunilor împăratului Valens. Mai înainte încă, în 323, împăratul 
Constantin a surprins dincolo de Dunăre pe o înălţime împădu- 
rită, în Muntenia, bandele lui Rausimod care tocmai pustiiseră 
Moesia superioară şi Tracia şi le-a silit să înapoieze locuitorii pe 
care-i luaseră cu sine l ). De altă parte, dacă populaţia civilă ră- 
masă în Dacia n’a lăsat urme epigrafice ale persistenţei sale de 
a locui ţinuturile cotropite, emigraţii instalaţi dincolo de Dunăre, 
în noua «Dacie », creată de Aurelian, după cum August stabilise 
odinioară Germanii pe malul drept al Rinului 2 ), nu au lăsat 
nici ei mai multe. Ceea ce ar face să se creadă că numărul lor nu 
a fost aşa de mare, după cum s’ar presupune în urma părăsirii 
totale a unei provincii de populaţia ei civilă şi militară. 

In sfârşit, istoricii maghiari ei înşişi sunt de acord că « pentru 
Banat s’ar putea admite supravieţuirea câtorva fragmente romani- 
zate, cel mai târziu până la începutul secolului al V-lea » 3 ). Ei adoptă 
în această privinţă concluziile d-lui Patsch, care, studiind miş- 
cările Sarmaţilor în secolul al IV-lea de la un mal Ia altul al Du- 
nării, a ajuns să deducă, din examinarea textelor şi a săpăturilor 
arheologice, o continuitate de viaţă economică în această pro- 
vincie, care nu se poate explica decât prin prezenţa locuitorilor 
ei, rămaşi credincioşi, nu imperiului, ci proprietăţilor lor; el a 
tras concluzia că « în Banat, precum de altfel şi în Dacia, o parte 
din locuitorii romani au rămas la locurile lor » 4 ). 

Dar oricât de adevărată ar putea să apară această ipoteză 
şi oricât de izbitoare ar fi analogiile cu alte provincii mai bine , 
cunoscute ale imperiului roman, s’ar putea discuta la infinit despre 
valoarea textelor care menţionează evacuarea, despre tăcerea epi- 
grafiei şi sărăcia comorilor monetare în centrul şi în nordul Da- 
ciei, ca şi despre condiţiunile generale economice şi demografice 
•care le contrazic. 


*) Patsch, Beltrăge z. Vnlk erkunde y. Sildosteuropa, , III, Ibld., 208 0928), 
pp. 18,45, 64. 

*) E. Albertini, L'empire romain, p. 298. 

*) L. Tamâs, op. cit., I, p. 88. 

4 ) C. Patsch, Beltrăge, Sltzungsber. d. Akad. d. I Vlss. Wien, 1925, p. 215. Cf. M, 
Bcsnier, Hlst. romaine , (col. Glotz) IV. p. 244, 

Aceste argumente nu aduc nimic nou, nici într’un. sens nici 
în altul. Ceea ce trebue să stabilim aici, nu-i nici gradul de auten- 
ticitate al lui Eutropius sau al lui Vopiscus 1 ), nici concordanţa 
lor cu mărturiile epigraf ice sau monetare, ci valoarea practică 
a acţiunii lui Aurelian şi a consecinţelor ei pentru viitorul pro- 
vinciilor dunărene şi al romanităţii orientale. Această transferare 
bruscă de populaţii din Dacia In Moesia este un fapt unic, fără 
precedent şi fără urmare ? Părăsirea Daciei este într’adevăr o 
« cezură definitivă » în romanizarea acestei provincii, romanizare 
care, ni se spune, nu înaintase mult într’un secol şi jumătate de 
colonizare, cu elemente, dintre care foarte puţine erau originare 
din Italia, iar un mare număr, de ar fi să credem inscripţiile, veneau 
din regiunile orientale ale imperiului ? Să fie adevărat că după 
retragerea legiunilor şi a coloniştilor care le-au urmat, s’a pus 
capăt oricărui contact posibil dela un mal la celălalt al Dunării, 
amintirii Romei, a civilizaţiei şi a limbii sale ? Ar fi oare prea 
îndrăzneţ de a pretinde că a pune astfel problema, înseamnă în 
bună parte a o şi rezolva ? 

Intr’adevăr, pentru vremea anterioară nu ar fi greu de găsit 
încă înainte de cucerirea romană a Daciei, exemple de migra- 
ţiuni sau de invaziuni în masă, dincoace şi dincolo de Dunăre. 
E de ajuns de a trimite la studiul atât de conştiincios al d-lui 
Patsch: sub domnia lui August, 50.000 Geţi sau Daci au trecut 
Dunărea şi Strabon regăsea pe urmaşii lor în Tracia 2 ). Sub aceea 
a lui Vespasian 100.000 de Transdanubieni au fost stabiliţi pe malul 
drept al fluviului, prin grija guvernatorului Moesiei, energicul 
Tiberius Plautius Silvanus 3 ). Cuceririle lui Traian trebuiau să 
provoace dimpotrivă un reflux către nord. 

In ce priveşte romanizarea, s’au putut naşte îndoieli în pri- 
vinţa eficacităţii ei, într’o regiune atât de expusă războaielor şi 
invaziunilor, pe care chiar urmaşul lui Traian s’a putut gândi 


• l ) V. bibliografia la Iorga, Istoria Românilor , I, 2, pp. 333-35 in n. 

») C. Patsch, ibld., V, Sitzungsber., 214, 1932, p. 113. 

*) C. Patsch, Ibid ., V, p. 165; cf. V. Pârvan, Dacia , ed. românească, Bu* 
cureşti, 1937, p. 173. 

să o părăsească. Ea ar fi fost mai desăvârşită într’o ţară mai liniş- 
tită, sub un regim mai calm decât acela al veşnicelor războaie 
de graniţă, împotriva Dacilor independenţi şi a Sarmaţilor, sau 
cu primele valuri ale năvălirilor germane. Dar tocmai exemplul 
altor provincii de hotar ar dovedi mai degrabă contrariul : « Există 
în Franţa un mare număr de departamente, care prezintă o ima- 
gine foarte diferită, un aspect cu mult mai liniştit, unde rolul 
soldaţilor şi al cetăţilor întărite dispare aproape în întregime, în 
comparaţie cu acela al populaţiei civile. De acaea aceste regiuni 
au păstrat uneori mult mai bine caracterul lor galic decât Alsacia, 
unde pasul legiunilor a grăbit şi a intensificat romanizarea. Ca- 
racalla, în anul 212, a dat acestei romanizări consacrarea oficială, 
declarând pe toţi cei din cuprinsul hotarelor, fie în Italia, fie în 
provincii, cetăţeni romani. In Alsacia, această romanizare se efectua 
cu atât mai repede cu cât viaţa populaţiei civile era strâns legată 
de viaţa militară » 1 ). 

Nu a fost oare asemănător cazul Daciei ? E cu atât mai probabil, 
cu cât romanizarea nu este un fapt etnic şi e greu de presupus 
ca, prin coloniştii din toate regiunile imperiului, adevărat mozaic de 
rase şi naţionalităţi, să se fi putut modifica în sensul latinităţii sân- 
gele dac al locuitorilor mai vechi ai provinciei. Ceea ce s’a pe- 
trecut în noile provincii ale imperiului la începutul secolului al 
U-lea e mai ales un fapt linguistic, influenţa crescândă a limbii 
latine, limba civilizaţiei şi a stăpânirii, a cărei pătrundere s'a făcut 
mai repede, datorită vieţii de tabără şi activităţii furnizorilor 
şi negustorilor, care erau în relaţiuni constante cu armata şi admi- 
nistraţia militară. De altfel, chiar între oameni de origine diferită 
şi din părţi depărtate ale Imperiului, limba latină era elementul 
necesar de legătură 2 ), 

Jirecek a încercat odinioară să delimiteze în peninsula bal- 
canică zonele influenţei latine şi ale influenţei greceşti. Linia sa 


l ) R. Forrcr, V Alsace r ornai ne, p. 107. 

*) L. Haha, Rom und Romanismus im gri echisch-rdmischen Osten, Leipzig, 
1906, p. 216, şi A. Graur, Romanizarea Daciei prin colonişti străini, Rev, Fun- 
daţiilor Regale , III, pp. 669 şi urm, 

de demarcaţie, verificată pe urmă de Philippide şi corectată de 
Skok, merge dela Alessio pe Adriatică la Prisrend şi Skoplje, pen- 
tru a urca apoi la nord şi la nord-est, până la punctul situat 
între Pirot şi Bela Palanka, şi a ajunge Ia hotarele cetăţilor gre- 
ceşti de pe litoralul pontic. Noi cercetări asupra romanizării 
peninsulei balcanice par a fi dovedit acum că această linie de 
împărţire e puţin cam artificială, că Macedonia şi o bună parte 
din regiunile meridionale ale peninsulei erau latinizate sau măcar 
bilingue, latina fiind vorbită şi scrisă aici nu mai puţin decât 
greaca 1 ). Hinterlandul balcanic prezintă deci în al U-lea şi chiar 
al III-lea secol, o bază mult mai serioasă pentru pătrunderea 
latinei dincolo de Dunăre şi pentru romanizarea linguistică a 
Daciei, decât se putea bănui până acum. 

Să trecem în fine la examinarea urmărilor părăsirii, ordonate 
de Aurelian. încă sub succesorii săi imediaţi şi în timpul tetrar-' 
hiei, paza Dunării a fost cu totul reorganizată de Galerius şi 
Diocleţian. Sub domnia lui Constantin, oraşul Tropaeum Traiani 
a fost ridicat din ruinele sale, cetăţile Dunării restaurate şi puse 
în bună stare, capetele de pod reaşezate pe malul stâng 4 ). Faţă 
de Transmarisca, actuala Turtucaie, s’a ridicat Constantiana Daph- 
ne, de cealaltă parte a Dunării. 

Influenţa romană, întărită prin victor jile împăratului, a redus pe 
Goţii şi pe Sarmaţii care ocupau atunci Banatul, Oltenia şi Mun- 
tenia actuală la un asemenea grad de supunere, încât întemeietorul 
Constantinopolului putea să se mândrească că a cucerit a doua oară 
Dacia şi că a reînnoit isprăvile lui Traian 8 ). Să credem în măr- 
turia nepotului său Iulian, care era cu siguranţă departe de a-i 
fi favorabil. Din punct de vedere geografic, regiunile malului stâng 
al Dunării se numeau în secolul al IV-lea şi chiar în al V-lea Gotia, 
nume care va trece pe urmă asupra Crimeii, ultimul refugiu al 
Goţilor pontici ; malul drept, acela al apărării romane era în această 


Patsch, Beitrăge, V, p. 154 şi urm. 

■) C. Diculescu, Die Wandalen unddie Goten in Ungarn und Rumănien, Leipzig, 
1923, pp. 22 şi urm. 

•) Patsch, ibid n IU, p, 23, 

epocă o Ripa Gotica. Dar relaţiunile cu imperiul erau dese şi strânse ; 
pătrunderea creştinismului o dovedeşte uşor *). 

Se cunosc martirii noii credinţe, încurajaţi de episcopii stabiliţi 
în Sciţia minoră, actuala Dobroge; moaştele lor, cum sunt acele 
ale Sf, Sava, omorît în 372 pe malul Buzăului, au fost cerute de 
Vasile cel Mare, episcopul Cezareii în Capadochia, cele ale Sf. 
Nicetas au fost aduse la Mopsueste în Cilicia. Douăzeci şi şase de 
Goţi creştini, au fost arşi într’o biserică, din ordinul unui locotenent 
al lui Atanaric; rămăşiţele lor au fost culese cu evlavie de către 
princesa Gaata şi fiica ei, care purta numele latin de Dulcilla; 
ele le-au trimis la Cyzicos pe Marea de Marmara 1 2 * ). 

Migraţiunile nu au încetat; în 334, în urma unei revoluţii 
sociale in ţara sarmată, Argaraganţii învinşi, în număr de 300.000, 
au trecut Dunărea şi au primit din ordinul împăratului Constantin 
posesiuni in Macedonia, in Tracia şl în Dobrogea. In 358, împă- 
ratul Constanţiu lupta în Banat în contra Sarmaţilor Limiganţi 
şi distrugea două din triburile lor. In amintirea acestei expediţii, 
cetatea romană Constantia se ridica încă în secolul al V-lea, pe malul 
stâng, în faţa revărsării gurii Moravei s ). A afirma că după 271 
orice contact a fost întrerupt între Dacia Traiană lăsată în stă- 
pânirea Goţilor şi Dacia Aureliană din Balcani, e cu totul pro- 
tivnic realităţii istorice, cu mult înaintea trecerii în masă a Go- 
ţilor, fugind în faţa noilor năvălitori, pe teritoriul imperiului. 

Aceste legături transdunărene n’au încetat nici după invazia 
Hunilor. Aceşti groaznici cuceritori s’au, umani zat destul de repede. 
Este între descrierea clasică a lui Ammian Marcellin — călăreţii 
cu nasul cârn, îmbrăcaţi în piei de animale şi mâncând carne 
crudă, ţinută’sub şea — şi aceea a lui Priscus, primit o jumătate de 
secol mai târziu la curtea lui Atila, toată deosebirea dintre pri- 
mele valuri ale năvălirii şi cârmuirea unui imperiu, care nu po- 
runcea numai Barbarilor 4 ). Toate aceste împărăţii nomade se 


1 ) Cf. V, Motogna, Un secol din istoria Daciei In timpul năvălirilor barbare. 
Epoca încred ti nării poporului românesc , Cluj, 1937. 

*) Patsch, ibid n III, pp. 57-59. 

*) Ibid., II, pp. 182 şi urm., 190-91. 

4 ) L. Halphen, Les Barbares, ed, a 2-a, pp. 28 şi urm. 

aseamănă. Evoluţia celei a Hunilor, în timpul scurtei sale exi- 
stente, e destul de asemănătoare aceleia a imperiului avar care i-a 
urmat, sau chiar cu soarta marelui imperiu mongol din secolul al 
XHI-lea, căruia i-a fost un fel de precursor. Năvălitorii tătari 
din Ungaria sunt pentru autorul lui Carmen Miserabile, ceea ce 
erau Hunii din secolul al IV-lea pentru ofiţerul roman, iar primirea 
fratelui Wilhelm de Rubruck de către locotenenţii Hanului amin- 
teşte destul de bine relatiunea ambasadorului bizantin la curtea 
regelui hun. Administratorii au urmat repede războinicilor, şi ex- 
ploatarea regulată a popoarelor învinse, jafurilor dezordonate ale 
cuceririi. Totdeauna s’au făcut schimburi între Barbaricum supus 
Hunilor şi imperiu ; când Priscus s’a dus cu ambasada sa la reşe- 
dinţa lui Atila, i s’a cerut o lungă listă de dezertori refugiaţi 
pe teritoriul roman şi el a regăsit de altă parte, la Huni, un mare 
număr de Romani care de bună voie sau de nevoie, se instalaseră 
şi îşi exercitau acolo meseriile lor. La curtea regelui se vorbea 
şi se glumea în mod obişnuit, în limba hună, în cea gotă şi în 
« limba Ausoniei », care nu este alta decât latina. Desigur, 
trebue să ţinem seama de relatiunile comerciale, dar erau încă 
Romani în Panonia, care nu încetaseră de a vorbi limba lor. Du- 
nărea în secolul al V-lea, nu mai puţin decât în vremurile anterioare, 
nu constituia o barieră şi nu putea să împiedice influenta civili- 
zaţiei superioare a lumii romane: alături de palatul de lemn al 
lui Atila se ridicau termele de marmoră, construite pentru con- 
silierul său Onesigisiu, de; un arhitect roman din Sirmium. 

începea însă a se face simţită presiunea Slavilor. Nu vom 
reface aici istoria năvălirilor lor, care se va găsi, după atâtea alte 
lucrări, şi în cartea d-lui Lot, ce constitue punctul de plecare al 
acestui studiu *). In secolul al Vl-lea, Iordanes îi arată împărţiţi în 
două grupe principale: Sclavenii şi Anfii. Primii se întind dela 
civitas Novietunensis şi dela lacul Mursa, până la Nistru şi la 
Vistula, ceilalţi, « cei mai puternici dintre toţi », de-a-lungul Mării 
Negre, între Nistru şi Nipru. Dacă lacul Mursa înseamnă mlaş- 


*) Les Invasions barbares, I, pp. 219 şi urm. V. Jordanes, Getica, 34, M.G.H,, 
A.ant., V. 

tinile la confluenţa Savei şi a Dunării, ar fi poate mai potrivit 
de a identifica Novietunum cu Neviodunum , municipiul roman al 
Panoniei superioare, Noviâăo vvov la Ptolomeu, mai apropiat de 
Sava *) decât depărtatul Noviodunum, Isaccea, la gurile Dunării. 
Textul din Getica ar fi astfel mai uşor de înţeles şi ordinea de- 
scrierii sale mai logică. Această veche ipoteză a lui Fessler, reluată 
mai pe urmă de Chalupka, e oarecum întărită de faptul că cronica 
lui Mihail Sirianul — un izvor mai târziu, dar nu mai puţin impor- 
tant — vorbeşte de «poporul apusean al Sclavonilor » a ). De altă 
parte, cercetări mai noi, identifică pe Anţi, ramura orientală, 
cu An-Tsai ai izvoarelor chineze din secolul al EI-lea d. Hr., care 
sunt Al anii. Ar fi deci vorba de triburi slave, sub stăpânirea unei 
aristocraţii iraniene (alane) 3 ), cum s’a întâmplat mai târziu cu 
Bulgarii în peninsula balcanică şi cu Varegii în Rusia. E un motiv 
mai mult să dăm textului lui Iordanes această interpretare. 

Oricum, în ultimii ani ai lui Justin I, triburile slave năvăliseră 
în peninsula balcanică. Când supuse Avarilor, când răzvrătite în 
contra noilor stăpâni ai stepei, ele înaintau în masă compactă. 
Sub urmaşii lui Justinian, întreaga regiune la est de Carpaţi până 
la Dunăre devenise o Slavinie, cum fusese odinioară o Gotie. 
Toponimia dovedeşte că Slavii străbătuseră arcul Carpaţilor şi 
că ei pătrunseseră de asemenea în Transilvania. In curând avan- 
gardele lor au asediat Tesalonicul şi au pătruns până în Moreea, 
care va deveni, timp de câteva secole, o ţară slavă. Se pare că acest 
val, a cărui revăfsare s’a întins în toată peninsula Balcanilor din 
secolul al Vll-lea « cu o putere de neînvins »*), a şters totul şi nu lăsă 


x ) P. acest oraş, v. Pârvan, Dacia, pp. 163, 166 şi B. Soria în Pauly-Wissowa, 
R. Sv. Neviodunum. E într’adevăr mai logic de-a arăta întâi marginile apusene 
ale lumii slave şi de-a trece pe urmă la Nistru şi la Vistula, decât de a sări din 
Dobrogea la Sava şi de-a sc întoarce pe urmă la ţinuturile răsăritene ale Anp'lor. 
Slavii sunt de altfel cunoscuţi la hotarele Istriei către sfârşitul secolului al Vl-lea. 
') V. mai sus, p. 35 Cf. L. Hauptmann, Byzantlon, IV, pp. 138-40. 

■) Cf. G. Vernadsky, On the orlglns of the Antae , Journal of the American 
Oriental Society, 59, pp. 96 şi urm.; The Spall of Jordanes and the Spori of Pro- 
coplus , Byzantlon , XIII (1938), pp. 263-66; Goten und Anten in Sildrussland, 
Sildostdeutsche Forschungen, UI, 2 (1938). 

4 ) Lot, ibid., p. 221. L. V. Niederle, Manuel de l'Antlqulti slave , I, p. 47. 

să mai subsiste nici o urmă a romanităţii dincoace şi dincolo de 
Dunăre. 

Şi totuşi, chiar şi în această vreme, care mai mult decât aceea a 
lui Aurelian trebuia să însemne o « cezură o, elementele romane 
sau romanizate nu au încetat să treacă Dunărea şi să se amestece 
cu noii năvălitori. Când în 578 hanul Avarilor, aliat cu Romanii 
din Constantinopol, a pătruns în Muntenia, pentru a ataca pe 
Slavi în propriile lor locuinţe, el a găsit aici, după cum spune Me- 
nandru, o provincie bogată nu numai în alimente şi prăzi de tot 
felul, dar de asemenea în prizonieri romani, ridicaţi de către aceiaşi 
Slavi în cursul expediţiilor în Balcani l ). In secolul al Vll-lea, 
sub domnia lui Heraclius, Actele Sf. Dimitrie din Tesalonic men- 
ţionează stabilirea în Panonia a unei întregi populaţii, ridicată 
de Avari din provinciile balcanice. « Aceşti captivi, dela această 
epocă s’au amestecat cu Bulgarii, Avarii şi alte popoare şi având 
prunci din alianţa lor mutuală, au alcătuit un popor numeros şi 
mare. Fiecare copil primi dela tatăl său tradiţiunile şi istoria rasei 
sale, după obiceiurile romane . . . (Urmaşii) îşi împărtăşeau unii 
altora amintirea vechii patrii a părinţilor lor şi-şi aprindeau astfel 
unii altora în inimi dorinţa întoarcerii, căci mai bine de şaizeci ani 
se scurseseră, de când părinţii lor suferiseră pustiirea barbarilor 2 ) . 
Sfârşiră prin a convinge pe Cuber sau Cubrat, şeful pe care li-1 
dăduse hanul Avarilor, ca unui popor deosebit; după ce s’au 
răsculat contra acestuia din urmă, au trecut Dunărea stabilindu-se 
în « oraşele părinţilor lor », până în câmpia Ceramesică, aproape 
de Tesalonic. Orice s’ar putea gândi despre amploarea acestei 
îndoite migraţiuni, nu e mai puţin evident că acest du-te-vino al 
prinşilor şi al emigraţilor de pe un mal pe celalt al Dunării n’a 
încetat, cu toată năvălirea slavă, ci chiar fără îndoială din pricina 
ei. Stabilirea stăpânirii bulgare asupra triburilor slave, balcanice 
şi dunărene, nu trebuia nici ea să o întrerupă ; la începutul secolului 
al IX-lea, dacă ar fi să-l credem pe Simion Logotetul, Krum tre- 
buia să constitue un fel de «Macedonie* în Muntenia dună- 

*) C. Jirefiek, Gesch. der Serben, I, p. 87. 

■) O. Tafrali, Thessalonique des orlgines au X IV -e sitele, Paris, 1919, pp. 127 
şi urm, întoarcerea lor ar fi avut loc pe la 678, Lot, op. cit I, p. 270, 

reană, cu populaţia pe care el o adusese din peninsula balcanică. 
Aceşti pribegi, trecând prin tot felul de aventuri, trebuiau să se 
întoarcă pe teritoriul bizantin către 837-838, sub domnia lui 
Teofil *). Să nu uităm în fine că aceste deplasări masive de po- 
pulaţii constituiau pentru imperiul bizantin o tradiţie politică, dar 
şi un factor de securitate. încă dela începutul secolului al IX-lea 
împăratul Nicefor I poruncise să fie adunaţi creştinii din toate 
provinciile imperiului, să se lichideze în termenul cel mai scurt po- 
sesiunile lor imobiliare şi să fie stabiliţi în < Slavinia o, la « graniţele 
militare », pe care voia să le întemeieze pe frontiera bulgară. Isau- 
rienii aplicaseră pe o scară întinsă această politică de colonizare, 
de care Roma dăduse odinioară mai multe pilde. In Balcani, mi- 
graţiunile ne-au înfăţişat întotdeauna acest dublu aspect: al ini- 
ţiativei private şi al actului de autoritate, care s’au completat 
ori s’au opus, după împrejurări. 

Jirecek observase că pe măsură ce peninsula se umplea cu Slavi, 
care înaintau către Egee şi Adriatică, Dacia se golea de triburile care 
o ocupau de prin secolul al Vl-lea, aproape în întregime, şi că ele- 
mentele rămase la Nordul Dunării erau să fie absorbite de popu- 
laţia românească 2 ). Această presupunere e cu atât mai verosimilă, 
cu cât populaţia romană rămasă în Dacia primise aproape fără 
întrerupere ajutoare, constituite fie de prinşii luaţi de Slavi şi de 
Avari, fie prin emigraţia populaţiei romane din Balcani, retrasă spre 
nord, în urma stabiliri; triburilor slave dincolo de Dunăre. Istoricul 
român Radu Rosetti a mers până a explica alcătuirea poporului 
român numai prin amestecul Slavilor, care ocupau regiunile du- 
nărene, cu populaţia romanizată răpită, pe care o aduceau cu ei 
din peninsula balcanică °). Această ipoteză a părut, cu drept cuvânt, 
prea simplă. E vorba în realitate de trei pături etnice succesive : 

1. Coloniştii romanizaţi, rămaşi în Dacia, după retragerea 
legiunilor, al căror număr e fără îndoială cu neputinţă de precizat. 

*) N. Adontz, L'ăge et l'origine de Basile I-er, Byzantion , VIII (1933), pp. 
478-79. Cf. H. Schonemann, Die Kenntnis der byz. Geschichtschrelber von der 
ăltesten Geschichte der Ungarn, Berlin - Leipzig, 1922, pp. 4, 5. V. pentru aceastfi 
populaţie şi mai departe. Cap. V, p. 77-78. 

*) Jireâek, op. cit., I, p. 101. 

*) R. Rosetti, Pământul, sătenii fi stăpânii in Moldova, I, Bucureşti, 1907, p. 21, 



46 o Enigmă şi un miracol istoric: poporul român 

2. Robii, târîţi dincolo de Dunăre de către cuceritori : Ger- 
mani, Huni, Avari ori Slavi. 

3. Populafia romanizată din regiunea balcanică, mai cu seamă 
din cele două Dacii aureliane, care a trebuit să treacă din nou 
Dunărea, pentru a fugi de îndoita presiune a Slavilor, care se 
aşezau pe de o parte în Bulgaria, împingând în Tesalia şi în Epir 
pe viitorii Vlahi ai Pindului, şi ocupau pe de alta regiunile Iugo- 
slaviei actuale. Tradiţia istorică a Slavilor a păstrat amintirea 
acestei invaziuni sau mai bine zis a acestei întoarceri. Cronica 
zisă a lui Nestor, scrisă la Kiev, către anul 1 100, afirmă lămurit că 
înaintea invaziunii Ungurilor, în ultimii ani ai secolului al IX-lea, 
Vlahii cuceriseră pe Slavii din Panonia şi din regiunile învecinate 1 ). 

Aceasta nu trebuia să fie de altfel ultimul schimb de populaţii 
în aceste regiuni. O migraţiune în sens invers a trebuit să se pro- 
ducă în urma invaziunii ungureşti însăşi. Geograful anonim care 
făcea la începutul secolului al XlV-lea o descriere a Europei orien- 
tale, pentru a servi de călăuză regilor angevini ai Siciliei şi pro- 
iectelor de cruciată ale lui Carol de Valois, menţionează în pe- 
ninsula balcanică « între Macedonia, Achaia şi Tesalonic, marele 
popor al Vlahilor, care fuseseră altădată păstori ai Romanilor 
şi pe care Ungurii îi alungaseră din păşunile lor » 2 ). Nu ar fi în- 
tr’adevăr de mirare ca sosirea Maghiarilor Şi năvălirile lor, în 
prima jumătate a secolului al X-lea, să fi determinat un reflux 
al Romanilor din Panonia şi din Dacia, către sud, ceea ce ar ex- 
plica numărul atât de considerabil al « Vlahilor » în peninsula 
balcanică în ultimele veacuri ale Evului Mediu. Aceste mari mişcări 
de populaţie sunt departe de a constitui un fenomen specific al 
istoriei româneşti. Studiindu-se evoluţia limbii sârbo-croate, s’a 
ajuns la concluzia că s’a produs o îndoită deplasare, în sens con- 
trar, a elementelor etnice care reprezintă nuanţele dialectale ale 
vorbirii iugoslave. Expansiunii balcanice a triburilor slave dela 


*) Chronlque di te de Nestor, ed. Leger, XIX, p. 19. D. Vernadsky, By- 
zantion XIV (1939), p. 182-83, vede încă în «Valahi» pe Franci, identificare 
puţin probabilă. Francii în Panonia au luptat cu Avarii. 

*) O. G6rka, Anonymi descrlptio Europae Orientali s. Cracovia, 1916, p. 13. 
V. şi mai sus, p. 29. 

început, i-a urmat, sub presiunea invaziunii turceşti, un reflux 
mereu mai accentuat, începând cu secolul al XV-lea, dela sud 
spre nord şi nord-vest, care a lăsat urme evidente în evoluţia lin- 
guistică. O oarecare nestabilitate teritorială a mişcărilor « metana- 
stasice », ori schimbări de locuinţă, au caracterizat întotdeauna 
demografia medievală a acestei părţi a Europei x ). 

Ce ar trebui să reţinem din aceste nesfârşite serii de migra- 
ţiuni, care trec Dunărea aproape în fiecare secol, după sfârşitul 
stăpânirii romane dincolo de fluviu, până la restabilirea suvera- 
nităţii imperiului bizantin, după războaiele victorioase ale împă- 
raţilor din dinastia macedoneană ? Că nu a fost niciodată o des- 
părţire totală, o « cezură definitivă » între cele două maluri ale 
fluviului. E neîndoios, şi aceasta se înţelege şi mai bine dacă se 
examinează argumentele de ordin filologic şi linguistic, că poporul 
român nu s’a format numai în Dacia prin singurul fapt al colo- 
niştilor părăsiţi de Aurelian şi amestecaţi cu Slavii. E vădit că ei 
au trebuit să primească rămăşiţele elementelor romanizate ale 
peninsulei balcanice, care au putut să se dezvolte aici, mai 
înainte, într’un mediu mai prielnic conservării latinităţii. 

Dar e cu totul neexact de a presupune că teritoriul ocupat 
acum de Români a fost cu totul părăsit de către strămoşii lor 
şi că n’a mai fost nici un contact între provinciile năpădite de 
Barbari şi cele apărate de imperiul roman. Istoriceşte, acest fapt e 
stabilit în mod neîndoios: în secolul al IV-lea, al V-lea, al Vl-lea, 
al VLI-lea şi al IX-lea, populaţiuni întregi au trecut Dunărea dela 
sud la nord şi dela nord la sud. Din acest contact permanent, 
din acest schimb continuu în care evacuarea lui Aurelian nu e 
decât un episod, a ieşit unitatea poporului român şi a limbii sale, 
ca şi aşezarea sa geografică actuală. Ne rămâne să examinăm 
problema linguistică, astfel cum au definit-o lucrările recente, şi 
a lămuri tăcerea izvoarelor care a izbit pe istoricii moderni. 
Nădăjduesc că se va găsi în aceste consideraţiuni, confirmarea 
faptelor istorice, a căror mărturie am invocat-o. 

‘) A. Beliâ, Le caractere de l'evol arian du serbo-croaie, Le Monde Slave, II 
(1925), pp. 34-35. Cf. I. Cvijic, Des migratlons dans Ies pays yougoslaves, Revue 
des El. Slaves, III (1923), p. 5 şi urm. şi La pdninsule balkanlque, p. 112 şi urm. 



CAPITOLUL IV 

ORIGINILE POPORULUI ROMÂN 
Unitatea linguistică *) 

Argumentele de ordin linguistic vin să întărească teza imi- 
graţiei, adoptată de d. Lot. După dânsul, trecerea unui oarecare 
număr de cuvinte albaneze în limba română ar indica în mod 
limpede vecinătatea refugiaţilor din Dacia Aureliană cu Dardania 
şi Prevalitania, sălaş primitiv al Albanezilor. Dar acest argument 
preţueşte şi mai mult pentru latina însăşi. * In Dacia sud-dună- 
reană, Daco-Românii se găseau într’o ţară unde limba obişnuită 
era latina, atunci când în Moesia inferioară era greaca . . . Lati- 
nizarea Daciei s’ar explica şi mai bine, dacă viitorii « Români » 
coboară din refugiaţii aşezaţi la Sudul Dunării în 271 şi cufun- 
daţi într’un mediu iliro-roman » *). Ştim azi că linia de demar- 
caţie între regiunile limbii latine şi ale limbii greceşti era cu mult 
mai puţin precisă în provinciile balcanice, decât se admitea până 
acum. Dar iată că o altă consideraţie ne aduce la aceeaşi concluzie : 
« Linguiştii au remarcat că limba română vorbită în Transilvania, 
în Muntenia, în Moldova nu oferă particularităţi dialectale, cel 
puţin accentuate. E un indiciu că ocuparea acestor ţinuturi de 
către oameni vorbind limba « română » nu se ridică la o îndepăr- 
tată antichitate (al II-lea-IV-lea setol, de exemplu). 


*) Datoresc cele mai multe referinţe ale acestui capitol bunăvoinţii d-Iui AI. 
Rosetti, profesor la Universitatea din Bucureşti. V. de altfel lucrarea sa Istoria 
Limbii Române , 1, Limba latină, Bucureşti, 1938 ; II, Lim bile balcanice, Bucu- 
reşti, 1939. 

*) Les invasions barbares , I, p. 286, 

Mai mult: între daco-româna vorbită azi la nordul Dunării 
şi macedo-româna vorbită la sud, în Macedonia, în Tesalia, în 
Epir, în Grecia, de către « Aromâni », nu există mare deosebire. 
E vorba de două aspecte ale aceleiaşi limbi * 1 ). Un motiv mai mult 
pentru a crede într’o despărţire relativ recentă a celor două gra- 
iuri şi pentru a presupune că unitatea linguistică atât de remar- 
cabilă a poporului român se datoreşte unei imigrări a « Daco- 
Ilirienilor », dela sudul la nordul Dunării. 

Aceste consideraţii au desigur valoarea lor şi ne obligă să 
precizăm o chestiune de metodă. De ar fi să credem pe unul dintre 
principalii linguişti români actuali, d, Sextil Puşcariu, « soluţiunea 
problemei Românilor; aparţine istoriei. Linguistică poate să ofere 
istoricului un material preţios, dar nu trebue să pretindă să rezolve 
problema, ea singură . . . istoricul trebue mai întâi să întreprindă 
prin propriile sale mijloace reconstituirea perioadei vechi româ- 
neşti; linguistul va avea să controleze, şi dacă e posibil să o în- 
tregească cu materialul său » 2 ). Dar studiul faptelor istorice, 
în sensul strict al acestui termen, ne dă prea puţin ; textele, pen- 
tru motive pe care vom avea ocazia să le dezvoltăm mai jos, 
ţin seama de cuceritori, mai mult decât de populaţia pe care aceştia 
o supun stăpânirii lor. Singura concluzie care se poate trage cu 
certitudine e această trecere continuă, dela un mal la celalt al 
Dunării, a convoaielor de prinşi sau de « bejenari * dela sfârşitul 
secolului al IlI-lea la începutul celui de al IX-lea, schimburi dese, 
poate fără mari consecinţe politice, dar a căror influenţă linguistică 
este evidentă. Pentru aceasta trebue să inversăm problema şi să 
considerăm că e dat mai degrabă istoricului să controleze, cu 
mijloacele destul de slabe de care dispune, datele pe care cerce- 
tările linguisticei i le pot procura. Aceasta nu e, de altfel, una 
dintre cele mai neînsemnate greutăţi ale sarcinii noastre. 

Să reluăm deci argumentele linguistice în ordinea în care au 
f ost expuse ; cercetările d-lui K. Sandfeld asupra limbilor bal- 


‘) Ibid, p. 287. 

*) S. Puşcariu, Etudes de Unguistique roumalne , Cluj - Bucureşti 1937, p. 110. 

canice şi a înrudirii lor *), par să dea mai multă greutate teorie; 
care vrea să explice prezenţa cuvintelor albaneze în română, prin- 
tr’un contact între cele două popoare şi împrumuturi reciproce 
între cele două limbi. Dar tocmai această ultimă condiţie lipseşte 
în acest caz: « e bine stabilit acum — ne spune un linguist, care 
a făcut recente cercetări în acest domeniu — că împrumuturile 
de vocabular presupun un prestigiu social . ori cultural, pentru 
poporul care împrumută celuilalt cuvintele. In ce epocă s’ar putea 
crede că Albanezii au fost atât de superiori Românilor, pentru 
ca aceştia din urmă să fi împrumutat dela cei dintâi termeni de 
civilizaţie ca « vatră », « bătrân o etc. Şi chiar admiţând această 
superioritate a Albanezilor, aceştia ar fi trebuit să împrumute 
la rândul lor dela Români, cel puţin câteva cuvinte, privind genu- 
rile de activitate, în care Românii le erau totuşi superiori. Nu se 
poate admite ca Românii să fi împrumutat totul dela Albanezi, 
iar Albanezii aproape nimic din română. Este evident că limbile 
balcanice au păstrat un număr de cuvinte aparţinând substratului. 
Pretutindeni unde faptele sunt adeverite, constatăm că vocabu- 
larul limbilor a fost influenţat de acel al substratului. Nimic nu 
ne împiedică să credem că această afirmaţie are aceeaşi valoare 
pentru limbile balcanice. Bine înţeles substratul ar putea fi diferit 
pentru fiecare din aceste limbi. Dar din moment ce găsim un fond 
inexplicabil, prin datele istorice, şi acest fond e aproape comun 
limbilor vorbite în Balcani, se poate admite, fără teamă de a ne 
înşela, că suntem pe urmele elementelor aparţinând substratului 
comun » l 2 ). 

Care este acest substrat : cel trac, cel ilirian sau altul ? Iată 
ceea ce e greu de precizat, în starea actuală a cunoştinţelor noa- 
stre. Dar e sigur că elemente nu numai preslave, dar chiar prero- 
mane, au stăruit în vocabularul limbilor balcanice şi chiar în 
denumirile de localităţi ale peninsulei. In epoca năvălirilor slave, 


l ) Linguistique balkanique, problimeset risuitats, Paris, 1930 (Coli. linguistique 
publ. par la Soc. ling. de Paris, XXXI). 

*) A. Graur, Coup d’oeil sur la linguistique balkanique, Bulletin linguistique 
de la Fac. des Lettres de Bucarest, IV (1936), pp. 34-39. Cf. Al. Rosetti, Ist. 
Limbii Române, II, pp. 26 şi urm. 

la sfârşitul secolului al Vl-lea, ele se mai întâlneau încă în topo- 
nimie, de ar fi să credem mărturia cronicilor bizantine; iată un 
exemplu pe lângă altele: Zaflovtev di MavcD.iov 6 ronog uivifiaa&ai 
&uXG>el((> TTQoarjyogla Tivi scria Teofylact Simokatta, descriind mar- 
şul unei armate imperiale dela Marcianopolis spre Hemus *). Chiar 
pentru profani e limpede că numele acestei localităţi nu are nimic 
slav, nici latin; de altfel Sabulus este cunoscut ca un nume 
iliric caracteristic, iar Manalion ar putea fi apropiat de Man- 
dylos sau Mandyrion, a cărui origine iliră e de asemenea bine sta- 
bilită 2 ). El face parte astfel din acest substrat care explică, 
după unii, trăsăturile comune ale limbilor balcanice, într’un mo- 
ment în care ele nu se mai puteau influenta. Iată de asemenea pentru 
ce nu e nevoie, spre a lămuri înrudirea limbii albaneze cu româna, 
de a căuta un contact teritorial, care e atât de greu de stabilit 
istoriceşte. S’ar putea deci renunţa la ipoteza lui Pârvan, care 
strămuta pe strămoşii Albanezilor în Carpaţi, fără a avea nevoie 
de a recurge, în această împrejurare, nici la aceea a lui Densuşianu, 
care cobora pe Românii primitivi până pe (armurile Adriaticei s ). 

In ce priveşte vorbirea romanică, din care ar trebui să derive 
unitatea linguistică - a limbii române, datele istorice nu confirmă 
deloc ipoteza, care îi restrânge alcătuirea la mediul iliro-roman 
şi la regiunile occidentale ale peninsulei balcanice. E adevărat 
că în secolul al Vl-lea, o inscripţie dela Sirmium, care poate fi 
datată din jurul anului 580, săpată în limba greacă de către un 
soldat sau un lucrător, cunoscând imperfect această limbă, cere 
ajutorul lui Dumnezeu, pentru a păzi Romania de năvălirea Ava- 
rilor. Fără îndoială că e vorba aici de acea noţiune de Ro- 
mânia, opusă teritoriului ocupat de Barbari, noţiune ce apare în 


•) Ed. Bonn, II, 11, p. 89. 

*) Cf. H. Krahe, Die ll/yr/er in ihreh sprachlichen Beziehungen zu Itallkern 
u. Griechen 2. Die Illyrler in der Balkanhalbinsel , Die Welt als Geschichte , in, 4, 
1937, p. 288. Cf. I. I. Russu, Macedonica, Ephemerls Dacoromâna , VIII, 1938, 
p. 215: Of OeaoaXâg. Faptul e interesant şi pentru aşezarea geo- 

grafică a Ilirilor. 

*) Cf. Sandfeld, op. cit., p. 143 ; Densusianu, Hlst. de la langue roumaine, I, 
p. 349. V. şi T. Capidan, La româniţi balkanique, Balcania, I, pp. 52-53. 

toată lumea romană în secolul al IV-lea şl care a dăinuit 
după toată evidenţa mai mult în imperiul de răsărit, singurul care 
menţinea, după prăbuşirea Apusului, ideea unui Stat şi a unei 
graniţe. Am arătat în altă parte pentru ce acest termen nu 
implică în mod necesar existenţa unei autonomii politice ; rămâne 
întrebarea dacă el cuprinde noţiunea etnică a unei romanităţi. 
In general, interpretarea ce se dă în ultimul timp acestui cuvânt 
e în legătură cu stăpânirea politică a Romei, a imperiului. Astfel 
Romagna italiană nu ne arată un caracter romanic mai pronunţat 
decât alte regiuni ale peninsulei, ci dăinuirea mai îndelungată a 
posesiunilor imperiale dela Ravena; iar Turcii au înţeles prin 
Rum, ba Asia Mică, ba Rumelia, până şi întreaga întindere a im- 
periului otoman x ). 

Nu se poate totuşi tăgădui, faţă de barbari, noţiunea de « cul- 
tură latină» a cuvântului în apus l 2 ). Poate că fără a exagera, cum 
par a crede unii cercetători, putem atribui o nuânţă asemănătoare 
şi înţelesului pe care numele l-a căpătat în acele regiuni ale impe- 
riului de răsărit, unde se mai vorbea încă, în veacul al Vl-lea, 
o limbă izvorîtă din cea latină şi ferită până atunci de influenţa 
slavă. Regiunea în care era vorbită s’a dovedit a fi mai întinsă 
decât aceea ale cărei limite le determinase odinioară Jirecek 3 ). 
Intr’adevăr, în 587 cronicarii bizantini amintesc că trupele gene- 
ralilor Martin şi Commentiolus, care luptau în contra Avarilor 
în trecătorile munţilor Bulgariei orientale, s’au risipit în puterea 
nopţii, în urma unei panici provocate de strigătul de retorna sau 
tonta fratre, scos de un soldat care văzuse alunecând sarcina unui 
animal de povară. S’a discutat mult în privinţa acestor cuvinte, 
în care s’a văzut mult timp un termen de comandă latină, între- 
buinţat încă în armatele bizantine, dar expresiunea frater sau 
fratre este prea familiară, iar textele menţionează în mod expres 


l ) P. Wittck, Le Sultan de RUm , Annuatre de rinst. de Philotogie et d' /tist. 
orientale s et slaves, VI, Bruxelles 1938, p. 1 a extrasului. 

“) V. darea de seamă a cărţii mele: Privilâges et franchises municipales dans 
Vempire byzantin, de W. Ensslin, Byz. Zeitschr., XXXIX, 1939, pp. 206-7. 

') V. in afară de studiile lui Patsch şi Skok, amintite aiurea, şi N. Drăganu, 
L'anciennetâ et l'expansion du peuple rouniain, Balcania, I, p. 28. 

că aceste cuvinte aparţineau limbii ţării: inixcugita xfj yXdnzr), 
rrj 7tarQ(h(f qpcovij, ceea ce ar trebui să nu lase nici o îndoială 
asupra acestui subiect *). încă în 545, Procopius aminteşte înşe- 
lătoria unui oarecare Ant transdunărean, deci a unui Alan sau 
Slav din Moldova de astăzi, care putea fi luat drept un general 
bizantin, pentrucă vorbea în mod curent latina, astfel cum o 
putuse învăţa în aceste ţinuturi 2 ). Ar fi desigur îndrăzneţ de a 
deduce din aceste mărturii existenţa unei limbi româneşti în această 
epocă, dar trebue să ajungem la concluzia că limba romanică , deri- 
vată din latina vulgară, era încă vorbită dela un capăt la celalt 
al peninsulei balcanice şi chiar dincolo de Dunăre. 

Nu mai e nevoie să subliniem azi rolul fundamental al latinei 
în formarea limbii române. S’a putut spune de Anglia, unde 
prima cucerire a Romei n’a lăsat alte urme în vocabularul bri- 
tanic, decât termenii care desemnează împăratul, drumul şi zidul, 
că nu numai se găsesc acolo monumente romane, dar că ea însăşi 
este un monument roman *) ; cum poate fi însă calificată o limbă, 
care se serveşte de termeni latini pentru a-şi exprima ideile esen- 
ţiale, de o întrebuinţare zilnică şi împrumută dela cele străine 
termenii speciali, spre a desemna unele ocupaţiuni şi anumite 
profesiuni sau clase sociale ? 

Desigur, termenii care indică o civilizaţie superioară, o viaţă 
nu numai pastorală, ci agricolă, noţiuni religioase care o apropie 
de Biserica imperiului, din ultimele sale veacuri, n’au putut să 
se păstreze şi să se dezvolte decât în preajma cetăţilor de pe malul 
drept al Dunării. Acolo se găseau în primii secoli ai Evului Mediu, 
după distrugerea oraşelor Daciei, cetăţile episcopale, capitalele 
administrative şi militare ale provinciilor, care favorizau schim- 
burile comerciale şi viaţa civilizată, unde putea să se nască limba 
română primitivă, cu evoluţia ei atât de repede. Este iarăşi sigur 


*) V. Philippide, Originea Românilor, I, p. 506 şi urm. Cf. H. Zilliacus, Zum 
Kanipf der Welisprachen im Ostromischen Reich, Helsingfors, 1935, p. 129; v. şi 
pp. 30-31 p. întinderea vorbirii latine în Balcani. 

*) De bello Gothico, III, c. 14; cf. JireBek, Die Romanen in den Stâdren Dal- 
matiens wăhrend des Mittelahers, p. 18. 

’) A. Maurois, Histoire d’ Anglelerre, p. 39. 

că cele patru dialecte ale acestei limbi, daco-român, aromân, 
megleno-român şi istro-român, sunt atât de apropiate prin legile 
lor fonologice, concordanţele lor sunt atât de izbitoare că * nu 
e posibil de a nu recunoaşte o singură' şi aceeaşi limbă . . . suntem 
obligaţi să admitem că înaintea diviziunii în patru dialecte. Ro- 
mânii au avut o locuinţă comună, unde inovaţiile linguistice pu- 
teau să se răspândească în toate părţile prin comunicarea lor 
directă dela om la om » *). Dar e oare necesar să presupunem 
pentru această patrie comună, această regiune primitivă de 
mare comunicaţie linguistică, un leagăn delimitat de considera- 
ţiuni evident arbitrare? Nu s’ar putea nega că există exemple a 
unor extensiuni asemănătoare; sunt limbi al căror punct de ple- 
care e un domeniu cu totul restrâns, mai puţin decât o provincie, 
un judeţ, şi a căror suprafaţă de dezvoltare întrece limitele unui 
continent; latina însăşi a cunoscut asemenea soartă. Dar acest 
destin linguistic e acela al popoarelor cuceritoare, a căror 
misiune e aceea pe care poporul roman şi-a dat-o : regere imperio 
populos. S’ar putea vorbi la fel de urmaşii săi, ai romanităţii bal- 
canice şi dunărene ? Ar fi în contrazicere cu tot ce ne învaţă iz- 
voarele istorice. 

« Istoria ne învaţă că în Orientul european al Imperiului roman, 
în primele veacuri ale erei noastre, imensul spaţiu care se întinde 
între Adriatică şi Marea Neagră pe cele două maluri ale Savei 
şi ale Dunării, cu zone îndreptându-se încoace şi încolo foarte 
departe, spre nord şi sud, era locuit de o populaţie de limbă ro- 
manică. Astăzi — făcând excepţie cu coasta dalmată — în tot Ori- 
entul Europei, singuri Românii mai vorbesc limba romanică atât 
de răspândită odinioară, şi noi ştim că aceşti Români nu se întin- 
deau spre răsărit aşa de mult ca astăzi. Româna apare deci, con- 
trar vechii limbi romane din Orient, ca o limbă care a pierdut 
din extensiunea ei la sudul Dunării; e de altfel foarte natural 
dacă ne gândim că aceşti Latini din Orient nu erau un popor cu- 
ceritor, ci unul cucerit # 2 ). Nu vOm menţiona aici decât spre 


*) S. Puşcariu, op, cit,, p, 68. 
») lbld„ p, 75, 

amintire elementele române regăsite în Panonia şi în Carpaţii 
de nord şi de nord-est ; va fi deajuns în această privinţă de a tri- 
mite la lucrarea d-lui N. Drăganu *). care a provocat, după cum 
era de aşteptat, critici ungureşti s ). Dar trebue să ne întoarcem 
mai ales la lucrările d-lui Sextil Puşcariu, pentru a ne da seama 
de starea exactă a chestiunii şi a teoriilor în prezenţă. El a pus pro- 
blema foarte limpede, în ultima parte a studiului său asupra recon- 
stituirii limbii române primitive. «Nu mai rămân deci, spune 
el, decât trei posibilităţi, care au fost de altminteri susţinute toate 
trei : se poate admite că această dezvoltare comună a vechii române 
a avut loc: a) numai în Dacia;, b) ori numai în peninsula Bal- 
canilor; c) ori în Dacia şi în peninsula Balcanilor, căci erau co- 
municaţii între aceste ţinuturi. Primul dintre aceste puncte de 
vedere pare astăzi cu totul părăsit; nici istoricii, nici linguiştii 
nu înclină să-l mai susţină. Al doilea punct de vedere, anume 
că naţionalitatea şi limba română s’ar fi născut la sudul Dunării 
şi că Daco-Românii actuali ar fi imigrat în ţinuturile lor prezente 
către sfârşitul Evului Mediu, află mai mulţi partizani printre lin- 
guişti decât printre istorici » 3 ). 

Dacă e vorba de a coordona datele linguistice cu cele istorice, 
e imposibil de a nu ajunge în mod logic la al treilea punct de ve- 
dere: acela al alcătuirii limbii române primitive în întreaga regiune 
care se întinde din vechea Dacie Traiană până dincolo de Dunăre, 
în provinciile trace şi ilirice ale peninsulei balcanice. Fără îndoială 
au fost două perioade distincte în evoluţia acestei limbi: prima, 
care se încheie cu invaziunea Slavilor în Balcani, în care centrul 
de greutate al romanităţii orientale în formaţie se găseşte desigur 
la sudul Dunării, acolo unde imperiul a putut să-şi păstreze cetă- 
ţile, târgurile, episcopatele ; celalt, al doilea, care ne arată o limbă 
nouă, pătrunsă acum de elemente slave, în dialectele sale dinspre 
miază-noapte şi o primă despărţire a vorbirilor romanice din această 


*) Românii In veacurile al IX-XIV-lea pe baza toponimiei fii a onomasticei , 
pp. 41, 326 şi urm. 

*) L. Tamâs, op. cit., şi mai ales I. Xniesza, Pseud or urnii wn in ? armonic n 
U, In den Nordkarpathen, ibid., pp. 97 şi urm, 

>) S. Puşcariu, op. cit., p. IU, 

parte a Europei, împinse in acelaşi timp către sud, est şi nord 
de presiunea triburilor slave, înaintând către Adriatică şi Egee. 
După slavistul olandez Van Wijk, linia de despărţire a limbilor 
slave din Balcani păstrează urmele neîndoielnice ale vorbirii 
unei populaţii romanice, ceea ce întăreşte această ipoteză. Dacă 
se cercetează de altfel diferenţele dialectale ale românei pri- 
mitive, ne izbeşte constatarea că adevărata limită între parti- 
cularităţile nordului şi ale sudului, hotarul care pare să înde- 
părteze posibilitatea unei pătrunderi reciproce şi să determine 
separarea domeniilor linguistice este mai curând Mureşul decât 
Dunărea *). Iată ce ar confirma net presupunerea pe care am 
putea-o deduce şi din examinarea faptelor istorice: că Dunărea 
n’a fost niciodată o barieră şi că contactul între populaţia de 
limbă romană, dela un mal la celalt, n’a încetat niciodată. In fine 
nu trebue să nesocotim factorul invaziunii maghiare şi influenţa 
sa asupra populaţiei din Europa dunăreană, în prima jumătate 
a veacului al X-lea: unele deosebiri linguistice pot să-şi găsească 
aici originea. Astfel se crede astăzi că Aromânii au fost despărţiţi 
de masa principală a poporului român mai curând decât celelalte 
ramificaţii ale sale ; « există într’adevăr concordanţe megleno- 
daco-române şi mai ales istro-daco-române, care nu mai sunt 
cunoscute de Aromâni. Vechea urmă slavă este de asemenea mai 
puţin accentuată în limba lor, decât în celelalte dialecte » 4 ). 

De ar fi să reducem totul la migraţiunile păstoreşti şi la rezul- 
tatele transhumanţei, nu e nici un motiv pentru care Românii astfel 
emigraţi la Nordul Dunării, să nu fi dispărut, ca toţi păstorii 
din Istria, din Galiţia sau din Moravia care au sfârşit prin a se 
pierde în masa populaţiei slave înconjurătoare. Suntem nevoiţi 
să credem, în lipsă de orice alt argument, că elementele împinse 
de trecerea Slavilor, la nordul Dunării, în regiunile dace pe care 
aceştia tocmai le părăsiseră, au găsit aici rămăşiţele unei populaţii 


') Ibid., pp. 115-116. 

*) Ibid., p. 1 19. V. totuşi pentru istro-românS pirerea diferiţi a lui Densu- 
sianu şi mai recent Al. Rosetti, Asupra repartizării dialectale a istroromânei. 
Grai fi Suflet, V, pp, 1 şi urm, 

romane, care stăruise după cucerirea barbară *) şi căreia imigra- 
ţiunile succesive ale prinşilor de război, sau ale meseriaşilor aduşi 
din peninsula balcanică ii păstraseră tradiţia latinităţii vulgare. 
Altfel termenii esenţiali şi primordiali ai vieţii de familie, ai vieţii 
religioase, de economie agricolă — şi nu numai pastorală — nu 
ar fi avut forma latină pe care au păstrat-o până în zilele noastre în 
limba română. Din acest punct de vedere, rezultatele anchetei 
sistematice, întreprinse cu prilejul alcătuirii Atlasului linguistic al 
limbii române, sunt cât se poate de lămuritoare. Ele ne arată 
cu o neîndoielnică preciziune, păstrarea termenilor de cea mai 
veche origine latină, nu în regiunea Dunării, unde le-ar fi adus 
în mod logic migraţiunea din peninsula Balcanică, dar tocmai 
în părţile de vest ale Banatului şi ale Transilvaniei. Ne va fi de 
ajuns să amintim cuvinte ca nea (zăpadă), păcurar (cioban), june 
(flăcău), curechiu (varză), moare (zeamă), pedestru în înţelesul 
francezului pietre, în locul termenilor corespunzători, de altă ori- 
gine, răspândiţi în celelalte ţinuturi româneşti, dela miază-zi sau 
dela răsărit. Dăinuirea acestor cuvinte n’are nimic artificial, 
limba noastră fiind, din toate limbile romanice, cea mai populară 
şi mai puţin influenţată de latina clasică, pe care n’a mai întâl- 
nit-o nici în biserică, nici în administraţie, acestea dezvoltându-se 
sub înrâurirea greco-slavă a Bizanţului. Ea vădeşte în acelaşi timp 
conservatismul roman al acelor părţi ale Daciei Traiane, unde 
colonizarea Romei a fost mai intensă şi mai îndelungată: aci au 
fost aşezările mai numeroase şi mai înfloritoare, aci se mai pă- 
strează şi astăzi, în afară de Dobrogea, urmele romane cele mai 
impunătoare. 

In acelaşi timp putem constata din nou uşurinţa de circulaţie 
a termenilor de dincolo de Dunăre şi aceea a fuziunii ce s’a efec- 
tuat între vorbirea dela miază-zi şi cea dela miază-noapte. In orice 


l ) W. von Wartburg, Die Ausgtiederung der romanischen Sprachraume, Zeitschr. 
jur romani sche Philologie , LVI (1936), p. 17 ; < Es kann wohl heute als erwiesen 
gelten, dass zahlreiche Romanen auch nach 257 in Dazien verblieben sind, dass 
sie unter und mit den wechselnden germanischen, slavischen, mongolischen 
Herrenvdlkern gelebt und diese uberdauert haben, und dass sie zum Grundstock 
der heutigen Rumănen geworden sind >. 

altă limbă, particularităţi atât de accentuate ca acele ale vestului 
românesc ar fi dus la alcătuirea unui dialect profund deosebit 
de al celorlalte ţinuturi: cazul limbii italiene şi al diviziunilor 
ei dialectale e îndeajuns de cunoscut. La noi însă a stăpânit, cum 
s’a observat cu multă dreptate, unitatea organică a graiului 
rural 1 ), lipsit de influenţa centrelor orăşeneşti care statornicesc 
particularismele şi despart dialectele. O stare de regresiune cul- 
turală a păstrat astfel unitatea limbii. De aceea, dintre toate teo- 
riile care s’au perindat de un secol asupra acestei chestiuni atât 
de controversate, trebue să reţinem, în urma examinării faptelor 
linguistice şi a lucrărilor specialiştilor în materie, concluziile lu- 
crării lui Onciul, din punct de vedere istoric, şi ale lui Philippide, 
din punct de vedere linguistic, pe care le întruneşte şi le corectează 
sinteza d-Iui Sextil Puşcariu. E ceea ce încercasem să arăt acum 
câţiva ani, într’o schiţă sumară a originilor şi a alcătuirii isto- 
rice a poporului român 2 ). Pormarea poporului român, spu- 
neam atunci, este epilogul procesului de romanizare, din sud- 
estul Europei. Pătrunderea latină în Balcani şi în valea Dunării 
din secolul al III-lea înainte de Hristos, până în secolul al III-lea 
al erei noastre, înseamnă mai curând progresul unei limbi şi a 
unei civilizaţii, decât o modificare etnică esenţială a regiunilor 
trace şi ilirice. Imigraţia italiană n’a fost destul de intensă, pentru 
a modifica radical păturile adânci şi sângele rasei, dar geniul 
Romei a impus populaţiei din aceste ţinuturi legile sale şi, mai 
ales, aşi adăoga astăzi, esenţialul vocabularului său. Hotarele 
politice ale lumii romane au suferit în această parte variaţiuni 
considerabile; cucerirea lui Traian le-a dus dincolo de regatul 


*) V. în această privinţă Sextil Puşcariu, Les renseignements de P Atlas lin - 
guistique roumaln , Revue de Transylvanie, III (1936), pp. 13-22; Ost- und West . 
romanisch im Uchte der Sprache , Die Tatwelt , 13, 1937, pp. 161-68; Le r6le 
de la Transylvanie dans la formation et Vivolution de la langue roumaine , In La 
Transylvanie, Bucureşti 1938, pp. 37-69. 

*) In limba germană: Geschichtllche Herkunf t und Entwlcklung des Rumâ- 
ni schen Volkes , Volkermagazin , IV (1929); în franceză. In ziarul LTndipendance' 
Roumaine , din 20 şi 21 Iunie 1929; In engleză, |q Chicago Tribune, Rouma* 
nlan Supplement, Dw, 1931» p, 7-8, 17, 

dac al lui Boerebista şi Decebal şi retragerea strategică a lui Au- 
relian le-a readus în 271, la linia Dunării. Dar urma neştearsă 
a Romei în Dacia n’a fost numai opera anexării şi ea n’a putut 
fi înlăturată de evacuarea militară; prin obişnuinţa limbii latine, 
mai mult încă decât prin coloniile veteranilor şi cives Romani 
negotiandi causa in Dacia consistentes, ea a putut să supravieţu- 
iască stăpânirii politice a imperiului. In secolul al IV-lea, Romania 
orientală depăşea la nord limitele imperiului de răsărit, dar cen- 
trul său era pe malul drept al Dunării şi atingea prin valea Mo- 
ravei, regiunile romanizate de-a-lungul căii transversale din Bal- 
cani: via Egnatia. 

După pătrunderea Slavilor în cursul veacului al Vl-lea şi al 
VH-lea, în toată peninsula balcanică, situaţia a fost profund mo- 
dificată. Fără îndoială, viitorii Aromâni au trebuit să fie împinşi 
către Pind şi Tesalia, strămoşii Megleno-românilor să se ame- 
stece puţin câte puţin cu Bulgarii şi centrul romanităţii orientale, 
din care a ieşit poporul român modern, a trebuit să se găsească 
împins înapoi către nord, în regiunea Daciei Traiane pe care Slavii 
o părăsiseră şi pe care a trebuit, după cum ne arată cronica lui 
Nestor, să o cucerească dela cele câteva triburi care o mai ocu- 
pau încă. Unitatea linguistică a poporului român nu e numai- 
decât un argument pentru a dovedi data recentă a stabilirii sale 
în ţinuturile pe care le ocupă acum. Nici unitatea limbii ruse, 
aproape lipsită de dialecte în imensul spaţiu pe care-1 ocupă în 
zilele noastre, nici aceea a limbii române nu ar putea fi conside- 
rate altfel decât ca o particularitate caracteristică 1 ), cu totul ex- 
plicabilă dealtfel, din punct de vedere istoric, prin schimbul con- 
tinuu de populaţii de la un mal la celalt al Dunării şi pătrun- 
derea reciprocă a dialectelor lor. 

Ştiu că se face mult caz de toponimia slavă a vechii Dacii 
Traiane, unde nu s’a păstrat nici un nume de oraş din epoca ro- 
mană şi cea mai mare parte din cursurile de apă au nume cu totul 
slave. Poate ar trebui să se ţină seamă, mai mult decât s’a făcut 
până acum, de traducerea numirilor de localităţi: sunt astfel in 


>) Puşcsriu, op, cii„ p, 112. 



60 O ENIGMĂ ŞI UN MIRACOL ISTORIC: POPORUL ROMÂN 

Dobrogea şi la gurile Dunării câteva exemple cu deosebire izbi- 
toare. Satul Petra din epoca romană a devenit Camena, ceea ce 
înseamnă acelaşi lucru în limba slavă, iar Lykostomo, vechiul 
nume grecesc al îmbucăturii braţului Chilia, ne-a dat numele mo- 
dern de Vâlcov, în care se regăseşte slavul vlk, care corespunde 
exact lui kvxog, lupul în limba greacă. Se crede acum că şi Ozo- 
limna, numele medieval al lacului Razelm, nu e decât tradu- 
cerea slavă a grecului Halmyris , Soli în limba slavă reprezintând 
rădăcina greacă ăĂg, adică Sare *). De asemenea vechiul nume 
al Bistriţei, Repedea, se regăseşte într’un afluent al ei l 2 ). E in- 
contestabil că influenţa slavă a fost foarte puternică în toată această 
regiune — nu mai puternică totuşi ca aceea a populaţiei romanice 
în actuala Iugoslavie, a cărei toponimie i-a păstrat deopotrivă 
amintirea, mai ales în regiunile de păşunat, dar care nu a devenit 
mai puţin o regiune slavă, prin acelaşi proces de infiltraţie şi 
de emigrare nesimţită a populaţiei primitive 3 4 ). 

Ceea ce s’ar putea conceda partizanilor teoriei imigraţiei e 
că regiunea dela est de Carpaţi, Moldova şi Basarabia, a fost 
desigur ultima etapă a expansiunii române în Evul Mediu. Dar 
aceasta nu îndreptăţeşte deloc teoriile unor slavişti, căci în urma 
Slavilor, după afirmaţiunile lui Iordanes şi Procopius, aceste ţinu- 
turi au fost ocupate succesiv de popoarele stepei, Iranieni, ca 
Alanii, sau Turci, ca Pecenegii şi Cumanii. Asupra acestor nomazi, 
care au lăsat urme nu mai puţin evidente ale stăpânirii lor, în 
toponomia acestor provincii orientale *), mai mult încă decât 
asupra rămăşiţelor triburilor slave, au cucerit elementele înaintate 
ale populaţiunii române ţinuturile, care au alcătuit în secolul al 
XlV-lea principatul Moldovei, deslipit de influenţa regatului apo- 
stolic al Ungariei. Dar încă din ultimii ani ai veacului al XlII-lea, 


l ) P. Dobrogea v. T. Sauciuc-Săveanu, O inscripţie latină . . . din satul Petra, 
Cămena de azi , Analele Dobrogei , XV (1934), p. 3 a extrasului şi urm. şi V. Bogrea 
în Revista Istorică , XII (1926), p. 8 în n. V. şi Gr. Nandriş, The earliest con- 
tacts between Slavs and Roumanians , Slavonie Review , XVIII (1939) p. 144. 

•) S. Puşcariu, în La Transylvanie , p. 41. 

*) P. Balcani v. S. Novakovid, Les probUmes serbes, ibid ., pp. 256-57. 

4 ) Philippide, op. cit., II, pp. 362 şi urm. 

cum o dovedesc actele notarilor genovezi dela Caffa, Românii 
se aflau stabiliţi în mediul cosmopolit al târgurilor de negoţ din 
Crimeea l ). E şi aceasta o dovadă destul de evidentă a pătrunderii 
lor în văile dela est de Carpaţi, mai curând decât vor să o admită 
protagoniştii imigraţiei recente. 

Există totuşi în aceste ipoteze un fapt care rămâne nelămurit : 
tăcerea izvoarelor istorice asupra acestei populaţii romanice, a cărei 
existenţă şi ale cărei mişcări le arată în acelaşi timp cercetările 
linguistice. E argumentul ex silentio, care a fost atât de des folosit 
pentru a contesta Românilor orice continuitate şi orice aşezare 
statornică pe teritoriul lor. E locul să examinăm această chestiune 
deosebit şi vom fi nevoiţi să punem problema înţelesului exact 
al numelor, pe care relaţiunile şi diferitele texte ale Evului Mediu 
le atribue populaţiuDilor ţărilor balcanice şi dunărene: este el 
etnic şi trebue să înţelegem că sub cutare rubrică, se ascunde cutare 
popor bine determinat, cu limba şi trăsăturile sale caracteristice, 
sau numai geografic şi se confundă în aceeaşi regiune, naţiu- 
nile diverse care au parcurs-o şi au locuit-o ? Iată ceea ce vom 
încerca să precizăm. 


l ) Cf. G. I. BrStianu, Ades des notaires de Pira et de Ccffe, p. 267 şi Vicine 
et Cetatea Albă , pp. 134-35. 



CAPITOLUL V 

ORIGINILE POPORULUI ROMÂN: 

Etnografie şi geografie 

Cele dintâi menţiuni despre Vlahi sau Valahi, numele care 
este atribuit poporului român în izvoarele cele mai vechi ale 
istoriei sale, îi arată împrăştiaţi pe întreaga întindere ocupată 
odinioară de către romanitatea orientală. S’ar putea începe cu 
misterioşii BXaxoQrixîvoi; care ar fi Vlahii de lângă râul Rihios, 
din Halchidică, în veacul al Vll-lea *). Numele lor fiind încă în 
discuţie, nu-i vom aminti decât în treacăt; dar în 976, scriitorul 
bizantin Kedrenos arată că fratele regelui bulgar Samuil ar fi fost 
omorît între Castoria şi Prespa, în Macedonia, de către Vlahii că- 
răuşi (Tragă tivcov BXdxcov âSirăv) l * * 4 ), Câţiva ani mai târziu, însuşi 
Vasile al EI-lea Bulgaroctonul, conferă unui oarecare N txovXaţăs 
stăpânirea asupra Vlahilor din ţinutul Heladei, adică al Tesaliei. In 
timpul luptelor împotriva Bulgarilor, în 1014, cea din urmă rezistenţă 
a armatelor lui Samuil a fost înfrântă, între Serres şi Melnik, 
în trecătoarea Ki/jfialdyyov , al cărei nume are în mod neîndoios, 
un aspect românesc şi aminteşte Câmpulungul din Muntenia şi 
Moldova, primul fiind amintit de o inscripţie latină din 1300. 
In secolul al XH-lea, aceste menţiuni devin tot mai numeroase, până 
a pomeni în 1166, în armatele lui Manuil Comnen, care trebuiau 


l ) Cf. T. Capidan, Aromânii, p. 26 şi urm. ; S. Puşcariu, Anciennetâ des ita- 

blissements macădo-roumains, Balcania, I, p. 22. 

*) Asupra interpretării acestui text, v. Bogrea în Bulletin de 1' Institut p. lUtude 

de P EuroPe Sud-orientale, VII, p. 50. 

să lupte împotriva Ungurilor, adunându-se în regiunile învecinate 
Mării Negre, un mare număr de Vlahi «care se spun a fi colonişti 
Italieni de odinioară >. Acest text din cronica lui Kinnamos a dat 
loc unor vii discuţii, şi cu drept cuvânt este greu să se deosebească : 
acest mare număr de Vlahi erau băştinaşi din regiunea gurilor 
Dunării ori erau pur şi simplu recrutaţi din provinciile balcanice 
ale imperiului 1 ). Oricum, cu o jumătate de secol mai înainte, în 
1114, Ana Comnena amintea pe Vlahii care călăuzeau la trecerea 
Dunării pe năvălitorii Cumani şi pe unul dintre conducătorii lor, 
cu numele slav de llovSUog sau Budila, care alerga să-i dea de 
ştire împăratului Alexis, în tabăra sa din Anchialos. Menţiunea din 
vestita Chanson de Roland, BIos, priveşte desigur pe Vlahii din Bal- 
cani: după d. Gregoire, pe acei din Epir sau poate chiar din 
Albania a ). Dar se ştie precis că în 11 64, înainte ca unităţile valahe 
ale armatelor bizantine să se adune în câmpia Dunării, Andronic 
Comnen a fost prins de către păstori valahi la hotarele Galiţiei. 

O inscripţie runică dela sfârşitul secolului al Xl-lea aminteşte 
omorîrea unui călător din Scandinavia, Rothfos, de către Bla- 
kumen care l-au întâlnit, în drumul spre Marea Neagră şi Con- 
stantinopol, deci cu toată siguranţa undeva la hotarul dintre Mol- 
dova şi Galiţia. Amintim în sfârşit că un izvor unguresc din se- 
colul al XH-lea, vestita cronică a notarului anonim menţionează 
că Ungurii, în timpul cuceririlor arpadiene, au găsit în Panonia 
« Vlahi şi păstori romani » care sunt neîndoios ramuri ale ace- 
luiaşi popor 3 ), şi că Cruciaţii lui Frideric Barbarosa trebuiau să 
întâlnească în regiunea Nişului, la graniţele actuale ale Bulgariei 
şi ale Serbiei, rezistenţa altor Vlahi, care tocmai se răscula- 
seră, sub conducerea căpeteniilor lor, Petru şi Asan, împotriva 
stăpânirii imperiului grec. 

E limpede că toate aceste indicaţiuni se referă la diferitele ra- 
muri ale poporului român, cu toate că la Ana Comnena, ca şi în 
unele texte sârbeşti, este o tendinţă de a confunda sub acest nume 

*) L. Tamâs, op. cit., II, p. 51. 

f ) H. Gregoire et R. De Keyser, La chanson de Roland et Byzance , By- 
zantlon, XIV, (1939), p. 290—91. 

*) Ed. Juhâsz, Bibliotheca Script. Medii Recentisque Aevorum, p. 8. 

de « Vlahi » pe toţi păstorii din Balcani ') şi că mai târziu acest 
nume etnic a avut şi un înţeles social bine determinat, asupra 
căruia vom avea prilejul să revenim mai amănunţit. Dar acest 
nume de « Vlah » este departe de a fi singurul prin care izvoarele 
medievale, greceşti ori latineşti, ne arată în această vreme po- 
porul român, în regiunile diverse locuite de el. 

Este de observat mai întâi mania arhaizării la scriitorii bi- 
zantini, cărora le place să-şi desfăşoare cu orice prilej erudiţia 
lor clasică. 

Aşa se explică de ce pentru Choniates, Vlahii din Hemus sunt 
încă Moesieni, după vechiul nume al provinciei, după cum pentru 
alţi cronicari, toţi cei ce locuesc la nordul Dunării sau al Mării 
Negre sunt denumiţi Sciţi, indiferent dacă acest nume se aplică 
de-a-lungul vremurilor, Goţilor sau Hunilor din primele veacuri 
ale Evului Mediu, Pecenegilor sau Cumanilor, ori chiar Tătarilor 
din epoca mai nouă J ). 

Dar este în acest obicei, pe care am avut prilejul să-l semnalăm, 
mai mult decât o chestiune de modă, sau o grije de erudiţie : este 
înţelesul limpede, teritorial, al numelor etnice din Evul Mediu 
balcanic şi dunărean. 

Trebue adăogată o nuanţă, a cărei importanţă nu e de neso- 
cotit pentru interpretarea lor: aceste nume etnice nu au numai 
un înţeles geografic, care se referă la teritoriu mai mult decât 
la populaţie, ele privesc elementul cuceritor sau clasa stăpâni- 
toare care exercită asupra acestui teritoriu o dominaţie ori o in- 
fluenţă politică, pe baza unui drept oarecare. Acest fapt repre- 
zintă o trăsătură caracteristică pentru toată istoria balcanică : 

« Poporul de rând nu era ţinut în seamă, şi această situaţie infe- 
rioară hotăra în acelaşi timp şi de soarta limbii sale. Stegarii erau 
nobilii, care mergeau sub baniera regelui sau a împăratului lor. 
Nu trebue să uităm niciodată starea de pasivitate supusă, în care 
se afla în această vreme sentimentul naţional. Puterea şi organi- 


1 ) S. Novakovid, Les probleme s serbes, ibid., p. 457, starea nomadă opusă 
genului de viaţă al cultivatorilor. 

*) V. în această privinţă Vasmer, Die Iranier in Sudrussland, p. 8. 

zarea seniorială erau trăsătura caracteristică a Evului Mediu. 
Dacă cutare suveran ajungea destul de puternic, pentru a cotropi 
toată peninsula balcanică şi a stăpâni întreaga nobilime, ar fi 
avut dreptul de a-i da semnele alese de el, atâta timp cât puterea 
sa ajungea să-i spirijine năzuinţele » ‘j. 

Iată de ce documentele italiene dela sfârşitul Evului Mediu 
numesc pe Românii care ajung în această vreme în târgurile de 
negoţ din Crimeea, « Unguri ». Este vorba într’adevăr de Ro- 
mânii din provinciile dunărene, asupra cărora regatul Ungariei îşi 
afirma drepturi sau pretenţiuni de suzeranitate. Nu există cea mai 
mică îndoială asupra naţionalităţii « Unguroaicei » Marioara din 
1290 ; ea este tot atât de unguroaică ca şi « Ungurii * amintiţi în 
1469 sau 1470, în registrele de socoteli din Cafa şi care se numesc 
Stanchus, Demetrius, Radus sau Stoicha. Câteodată actul men- 
ţionează ambele calităţi : Velachus sive Ungarus, Valah sau Ungur. 
Se spune de asemenea fără deosebire, tot în 1470: Teodorus Vela- 
chus Poli anus « Teodor Românul Polon ». Matias Ungarus Pol- 
lanus « Matei Ungurul Polon » 2 ). Ambii termeni sunt deci între- 
buinţaţi unul în locul celuilalt, «fără deosebire. 

înţelesul geografic este aci cu totul evident: este vorba de 
Valahi, « din părţile Ungariei » din această regiune pe care can- 
celaria patriarhatului de Constantinopol o denumeşte « Ungro- 
Vlahia » din cauza vecinătăţii cu regatul Sf. Ştefan 3 ), deoarece 
supremaţia politică a acestuia din urmă se întindea pe ambele părţi 
ale Carpaţilor şi cele dintâi monete ale principilor Ţării Ro- 
mâneşti şi ai Moldovei — ale acestora din urmă până la 
sfârşitul veacului al XV-lea — poartă încă scutul fasciat cu armele 
maghiare. 

Moldova va fi de asemenea pentru patriarhat Rusovlahia , 
Valahia vecină Rusiei, care a suferit la un moment dat influenţa 
principatului rusesc al Galiţiei. Este foarte posibil ca Ongari 


') Novakovi6, ibid., p. 464. 

•) V. Vicina et Cetatea Albă, pp. 132 şi urm. 

*) V. Bogrea, Ungro-Vlahia, Univ. din Cluj, Anuarul Inst. de Ist. Naţională, 
II, pp. 366-68. 

infideli din cronica lui Stefano Magno, care se găsesc în primele 
rânduri ale armatei bizantine în noaptea de 24 spre 25 Iulie 1261, 
în timpul reluării Constantinopolului de către Greci, să nu fie 
ajutoare cumane, de care regele Ungariei s’ar fi putut cu greu 
lipsi în timpul războiului împotriva lui Otokar de Bohemia şi 
a Bulgarilor, ci Români dela- Dunăre, care întâlneau fără îndoială 
la porţile capitalei o populaţie aromânească, pe care o menţio- 
nează Pachimere. 

Vlahii dunăreni aveau de altfel în acea epocă aceeaşi tactică 
şi acelaşi «chipament de luptă ca şi Cumanii, care le erau adesea 
aliaţi sau conducători. Această cucerire a Constantinopolului de 
către auxiliarii care pătrund în oraş, printr’un canal subteran, şi 
deschid poarta Selimbriei armatelor lui Alexis Strategopulos, ar fi 
deci cel dintâi fapt de arme cunoscut, la care ar fi luat parte trupe 
valahe « din părţile Ungariei » *). 

Avem toate motivele să credem că această regulă, de a de- 
semna poporul prin teritoriul său şi pe supuşi prin stăpânitorii 
sau suzeranii lor, a fost observată atât de izvoarele bizantine cât 
şi de actele italiene. 

S’a încercat să se stabilească în legătură cu acest fapt unele 
precizări, care sunt greu de admis în întregime. Astfel, Dicu- 
lescu, care voia să atribue Gepizilor o importanţă mai mare decât 
aceea pe care au putut-o avea în realitate în alcătuirea poporului 
daco-român, a descoperit într’un text al lui Teofanes o distincţie 
ciudată, pe care el socotea că trebue s’o aplice strămoşilor acestui 
popor a ). 

In timpul expediţiei întreprinse de generalul bizantin Priscus 
în anişl 601, împotriva Avarilor, dincoace de Dunăre, se vor- 
beşte de un număr oarecare de prizonieri luaţi de către trupele 
imperiale, dintre care 3000 Avari, 800 Slavi, 3200 Gepizi şi 2000 
« Barbari » (xai BagfidQovt; âio%iA(ovs). 

Aceşti 1 « Barbari » fără alt calificativ, deosebiţi de Gepizi, de 
Avari şi de Slavi, erau Daco-români, pe care un cronicar bizantin 

l ) Vlclna et Cetatea Albâ, pp, 136-37. 

*) Diculescu, Die Gepiden ; I, p. 224. 



ORIGINILE POPORULUI ROMÂN: ETNOGRAFIE $1 GEOGRAFIE 67 


nu putea să-i numească « Romani *, deoarece acest nume era 
rezervat Romeilor, 'PcoftaXoi, adică bizantinilor înşişi. Deşi această 
ipoteză a fost contestată 1 ), ea nu este mai puţin ingenioasă ; ea 
poate fi apropiată de pasajul cu mult mai recent, din cronica lui 
Choniates, pentru care Vlahii numiţi altă dată Moesieni, sunt « bar- 
barii care locuiesc munţii Hemus * 2 ), zovg xată zdy ’Aî/iov zâ 8gog 
BagPdQovs. Dar este şi mai probabil ca scriitorii bizantini să fi 
pus populaţia de limbă romană din aceste regiuni în rândul 
* Hunilor * ori a « Sciţilor », aşa cum numeau ei pe stăpânii vre- 
melnici ai ţărilor dunărene. 

Se observă că începând din secolul al X-lea, numele de « Vlahi * 
a câştigat tot mai mult teren şi a devenit de o întrebuinţare curentă. 
Ceea ce este mai curios, este că textele italiene, care confundă pe 
Românii dela Dunăre cu Ungurii, deosebesc pe Aromânii din Bal- 
cani prin numele lor de Vlahi. Am găsit exemple în Analele 
genoveze, ca şi în actele notarilor veneţieni 3 ). Acest obicei nu 
face decât să confirme regula pe care ne-am propus să o sta- 
bilim : în Balcani, Vlahii sunt din punct de vedere politic o na- 
ţionalitate distinctă şi un popor independent, chiar înainte de 
alcătuirea statelor dunărene; pentru cronicarii şi geografii arabi, 
imperiul Asăneştilor şi Bulgaria sunt încă la începutul veacului 
al XlV-lea « ţarq Valahilor» 4 * ). 

Vlahii nu au fost confundaţi cu numele vre-unui alt popor 
care i-ar fi supus stăpânirii lui, deoarece ei înşişi au fost, cel puţin 
la începutul celui de al doilea imperiu bulgar, un element domi- 
nant şi poate chiar clasa conducătoare a noului Stat. 

De aici, până la a presupune că termenul de * Vlah » ori « Valah * 
este de asemenea de origine balcanică şi că Bizantinii l-au primit 
dela Slavii din peninsulă 6 ), care ei înşişi l-au moştenit poate 
dela Germani, nu este decât un pas şi încă nu prea greu de făcut. 
Numai că această constatare ne poate duce la o altă con- 


l ) L. Tamâs, op. c/f., pp. 30 şi urm. 

*) Ed. Bonn, p. 482. 

*) Cf. Viclna et Cetatea Albă , pp. 137-38. 

4 ) V. p. izvoare, Ibld., pp. 39, 131. 

*) Diculescu, op. cit., p. 225. 


5 * 

cluzie, mai riscată, care, de ar fi acceptabilă, ar confirma existenţa 
a două elemente în populaţia daco-română: Românii autohtoni 
şi emigranţii din regiunile balcanice — notarul regelui Bela men- 
ţionează pe Blachi ac pastores Romanorum şi geograful anonim 
din veacul al XlV-lea pe Blazi care au părăsit pascua Romanorum. 
Nu este oare în această nuanţă o deosebire, care ar preciza o ori- 
gine teritorială, opunând cele două ramuri ale aceluiaşi popor, 
« păstorii Romanilor », băştinaşi ai regiunilor carpatice şi dună- 
rene, Blahilor, « Vlahii » de origine balcanică ? 

Deşi îndrăzneaţă, această ipoteză este totuşi în domeniul posi- 
bilităţilor. Este adevărat că cercetători recenţi au admis identi- 
tatea celor doi termeni : Blachi ac pastores Romanorum, precum 
ne întâmpină aiurea Sclavi ac Boemi, popoare de acelaşi gen, 
« gleichartige Volker », ac având aci înţelesul lui « adică o. Dar 
aceasta nu exclude posibilitatea a două ramuri foarte apropiate 
ale aceluiaşi popor, vorbind dialecte ale aceleiaşi limbi. Ea este 
de altfel admisă în parte şi de d. Tamăs, care vede însă în pă- 
storii « Romanilor » amintiţi de Anonim în Panonia, la venirea 
Maghiarilor, o populaţie romanică asemănătoare Ladinilor din 
Reţia, care bine înţeles n'are nimic comun cu Vlahii şi ar fi dis- 
părut fără urme după cucerire. O dată ce am admite existenţa 
celor două ramuri ale romanităţii orientale : una a Dacoromânilor 
rămaşi la nordul Dunării, cealaltă a Vlahilor din Balcani, şi am 
ţine seamă de curentul neîntrerupt de migraţiuni, fie periodice 
— transhumanţă păstorească — fie de transplantare în noi aşe- 
zări, este aproape imposibil să nu ajungem la concluzia unei fu- 
ziuni, din care rezultă de altfel unitatea limbii române de astăzi 1 ). 

Există un alt fapt care confirmă interpretarea, în acelaşi timp 
teritorială şi politică, a numelor etnice ale poporului român în 
izvoarele medievale: este valoarea socială care se adaogă, foarte 
de timpuriu, numirii pe care şi-o dă singur. Este caracteristic că 
numele cu adevărat naţional, rumân, a avut un sens pejorativ din 

x ) P. întreaga bibliografiev. N. Drăganu, op. cit., pp. 14 şt urm. şi L' dnciennetd 
et l'expansion du peuple roumain d'aprâs la toponymie , l'onomastique et la langue , 
Bal câni a, I, p. 40. L. Tamâs, Arch. Eur. Centro-Orientalis, II, p. 360 şi urm. V. 
şi mai sus, Cap. IV, p. 57. 

punct de vedere social; rumânii din documentele româneşti dela 
sfârşitul veacului al XVI-lea şi al XVII-lea sunt ţăranii legaţi de 
robia ogorului, coloni et iobagiones ale actelor latine din Transilva- 
nia *). înainte de această epocă, în documentele redactate în slavo- 
neşte, la nord de Dunăre, în veacul al XV-lea, cuvântul « vlah » ţine 
locul aceluia de « rumân ». Două texte sunt mai ales caracteristice : 
domnitorul Moldovei, Ştefan cel Mare, într’un fel de proclamaţie, 
adresându-se locuitorilor din ţinuturile Brăilei, Buzăului şi Râm- 
nicului Sărat, pentru a le aduce la cunoştinţă că susţine drepturile 
la tronul Munteniei ale unui pretendent, numeşte deosebit pe 
boieri, pe cneji şi pe « săraci ». Muntenii îi răspund în numele 
boierilor, cnejilor şi vlahilor. Este limpede că cele dintâi două 
categorii, ale căror denumiri sunt slave, reprezintă aristocraţia şi 
pe proprietarii liberi, în timp ce ultima, aceea a « săracilor » sau a 
« Vlahilor », reprezintă populaţia sătească neliberă, legată de ogor 1 2 ). 

S’a putut presupune, cu oarecare aparenţe de adevăr, că în 
această epocă târzie, înţelesul pejorativ al unui nume etnic repre- 
zintă amintirea unei stări sociale şi politice anterioare şi în special 
a unei stăpâniri a Slavilor, la nordul Dunării, peste populaţia 
de limbă română pe care şi-o făcuseră tributară şi care era supusă 
dării şi câştiului datorat învingătorilor 3 ). 

Nu s’a făcut îndeajuns legătura între această ipoteză şi dis- 
cuţia începută mai de mult, în literatura istorică apuseană, în 
jurul înţelesului social al termenilor Francus şi Romanus, în textele 
juridice ale perioadelor merovingiene şi carolingiene. Fustei de 
Coulanges deosebise trei înţelesuri ale fiecărei denumiri: Francus 
— om de neam franc, în înţeles etnic ; locuitor al regiunii Francia ; 
om liber, homo ingenuus. Iar Romanus — om al populaţiei indi- 
gene, în regatele barbare; locuitor al României , din răsărit sau 
de miază-zi (Italia sau Galia meridională) ; eliberat din servitutea 


1 ) C. C. Giurescu, Ist. Românilor , I, pp. 238 şi urm. 

*) I. Bogdan, Doc. privitoare la relaţiile Ţării Româneşti cu Braşovul şl cu 
Ţara ungurească, I, pp. 282 şi urm. 

s ) Giurescu, op. cit., p. 243 şi urm. V. şi R. Rosetti, Despre originea şi trans- 
formarea clasei stăpâni toare in Moldova , An, A. R., seria a 2-a, XXV (1906) pp. 
147 şi urm. 

personală (sclavie), dar legat de pământ : liberti, colliberti, colorii *). 
Iar în concluzie, această constatare : « cel puţin un lucru e sigur, 
e că exista în statul merovingian o clasă de oameni denumită, 
fără consideraţiuni de origine, homines romani şi care erau orân- 
duiţi printre eliberaţii « tabulari » a ). 

Această părere a ilustrului istoric al « Cetăţii Antice » şi a 
« Instituţiilor Politice ale vechii Franţe » a fost combătută cu 
înverşunare. In cartea sa asupra « Invaziilor germanice », d. Lot 
o consideră cu desăvârşire înlăturată. « Fustei de Coulanges, ne 
spune d-sa, a pus la contribuţie comori de ingeniozitate pentru 
a încerca să demonstreze că, în aceste legi, cuvântul Romanus 
înseamnă, nu proprietarul roman liber, ci eliberatul, a cărui con- 
diţie socială, la Romani ca şi la Germani, era mult inferioară 
celei a omului liber din naştere, ingenuus. Această teză subtilă 
şi fragilă a fost înlăturată fără cruţare de Julien Havet în Franţa, 
Theunissen în Belgia, Waitz în Germania. Nimeni nu o mai ac- 
ceptă t > a ). De asemenea, cu toată autoritatea învăţaţilor ce îl sus- 
ţin încă, înţelesul de « liber * al cuvântului francus i se pare con- 
testabil; cel mult poate fi vorba de oarecare confuzii în jurul unui 
radical germanic frech, care a putut fi apropiat pe urmă de înţe- 
lesul libertăţii. 

Fără a relua aci discuţia în amănuntele ei, trebue să constatăm 
totuşi că în ultimul timp ea a început din nou. Intr'un articol 
recent, d. S. Stein, după ce aminteşte că « în una din limbile ro- 
manice, cea română, cuvântul român avea înţelesul de « ţăran » 
(simplificare poate excesivă a rumân iei), ajunge la încheierea că 
ambii termeni, Romanus-Francus « trebuesc înţeleşi în sens social 
şi de breaslă, nu în cel naţional, deoarece contrastul naţional 
nu e dovedit nicăieri, fiind puţin probabil pentru vremea mai 
veche şi cu totul exclus pentru cea carolingiană » *). Iată-ne deci 

x ) Fustei de Coulanges, Nouvelles recherches sur quelques probl&meş d'his- 
toire, pp. 370 şi urm. 

■) Ibid. t p. 365. 

*) Les invaslons ger mani ques , p. 196. 

4 ) S. Stein, Der * Romanu.s » in den frdnkischen Rechtsquellen, Hist. Vier tel - 
jahrschrift, XXXI, 1937, pp. 244, 249-50, Cf. Mitt. des Inst. f. Osterr, Geschlchts- 
fqrschung , 1929, 

întorşi, în oarecare măsură, la teza lui Fustei de Coulanges. Ne 
grăbim însă să adăogăm că şi acum această teorie întâmpină 
hotărîte împotriviri x ). 

Desigur problema e mult mai complexă în textele legislative 
ale Regatului Francilor, decât în diplomatica românească din 
secolul al XVII-lea. La noi, înţelesul social este limpede. In pri- 
vinţa originilor, chestiunea rămâne însă deschisă. S’ar putea pre- 
supune că pentru a exploata mai uşor regiunile cucerite, stăpânii 
barbari din primele veacuri ale năvălirilor au împrumutat dela 
imperiul de răsărit legătura colonatului şi au * fixat » de pământul 
pe care îl lucrau, în folosul lor, pe « Romanii o băştinaşi sau aduşi 
de peste Dunăre. Poate au pus capăt, prin astfel de măsuri, nesta- 
bilităţii periodice a păstoritului. De altfel însăşi legislaţiunea im- 
perială, în secolul al IV-lea, oprea pe păstori de a călări *). Această 
dispoziţiune a Codului Teodosian va fi fost desigur aplicabilă, 
nu numai în Italia, unde mai de mult păstorii Apuliei tulburau 
aşezările orăşenilor din ţinuturile de miază-zi ale peninsulei, dar 
şi în acele provincii din Balcani, în care produsul principal era 
brânza, « caşul Dardanic », de e să dăm crezare tratatului de geo- 
grafie economică a Imperiului, scris pe la anul 350 şi cunoscut 
sub numele de Expositio totius mundi l * 3 4 ). Fără a avea acelaşi in- 
teres ca fiscul imperial, constrâns să aşeze de veci pe oricine, în 
categoria sa şi la locul său, Barbarii puteau şi ei să afle un folos 
în restrângerea libertăţii de mişcare a supuşilor lor « romani *. 
Ajunge de altfel să amintim sfatul pe care cronicarul sirian îl atri- 
bue Avarilor, după năvălirea lor în peninsula balcanică: «Ieşiţi, 
semănaţi şi seceraţi ; nu vom lua decât jumătate din bir » *). Chiar 
uşurând sarcinile locuitorilor, aşa cum făceau şi regii barbari 
din apus, ei încă preferau să-i ştie statornici pe anumite locuri, 
decât urmându-şi turmele în văile necercetate ale munţilor. După 


l ) Cf. replica In Rev. Belge de Plillologle et d'Hist ., XVIII (1938). 

*) H. Dessau, Gesch. der rdmtschen Kalseţzelt, II, 1 ,p. 415. Cf. Cod. Theod ., 
9, 30, 2, 5. 

*) V. A. Vasiliev, Expositio Totius Mundi , Semlnarium Kondakovianum, VIII, 
1936, pp. 15 şi 25. 

4 ) V. mai sus, p. 35. 

cum Longobarzii, prin stăpânirea lor în Italia, au contribuit la 
unificarea linguistică a peninsulei, micşorând contrastul între 
vorbirea dela miază-noapte şi cea dela miază-zi *), s’ar putea spune 
că Avarii şi urmaşii lor de aceeaşi origine, în stăpânirea ţinuturilor 
dunărene — mai mult decât Slavii, ce le-au f ost şi ei supuşi — au 
dat un însemnat ajutor procesului de statornicire a populaţiei 
romanice şi romanizate, impunându-i să lucreze pământul în 
folosul lor. In orice caz, chiar dacă n’au putut aplica în întregime 
instituţia, au contribuit să înrădăcineze pe malul stâng al Dunării, 
noţiuni împrumutate vieţii provinciale de pe malul drept; însă 
trebue remarcat că, în Balcani, « vlah « în înţeles social însemna 
şi mai târziu păstorul liber, pe când la nordul Dunării, trebue 
subliniat un alt înţeles al acestei denumiri şi o concluzie care se 
desprinde din ea. Este evident că dacă rumân era încă în vremu- 
rile modeme, ţăranul legat de ogor, e pentrucă Romanus repre- 
zintă pentru năvălitorii Germani, Slavi sau Avari, din îndepăr- 
tatul Evul Mediu, pe colonistul fixat de moşie. Acest termen are 
aşa dar aci un sens de stabilitate, iar nu de migraţiune ; de subjugare 
agricolă, iar nu de libertate păstorească 2 ). El constitue până la 
un oarecare punct, un argument în favoarea continuităţii romane 
şi a influenţei instituţiilor imperiului de răsărit la nordul Du- 
nării, chiar şi după sfârşitul stăpânirii sale politice şi militare în 
aceste ţinuturi. El poate fi interpretat şi ca o confirmare a 
deosebirii ce am încercat să o stabilim, între ramura autohtonă 
a Românilor din Dacia şi « Vlahii » imigraţi din regiunile bal- 
canice. Bine înţeles că în curând aceste noţiuni s’au confundat. 

Această particularitate confirmă şi regula pe care ne-am stră- 
duit să o precizăm. Intr’o epocă în care izvoarele istorice se 
ocupă de stăpânitorii ţării, de conducători şi de clasele conducă- 
toare, este foarte natural ca ele să fi nesocotit populaţia supusă. 
Ea trebue să fi fost mai numeroasă şi fără îndoială mai cultivată, 
cel puţin în unele regiuni, decât nomazii care năvăleau şi o ex- 
ploatau. Ea nu va avea valoare însă în ochii cronicarilor şi în 


*) W. von Wartburg, Die Entstehung der romanlschen Volker, p. 150. 
*) E. Gamiltscheg, Romania Germanica, 11, pp. 241 şi urm. 

limbajul cancelariilor, decât în ziua în care ea însăşi va putea 
să-şi închege un stat, sau să constitue elementele sale condu- 
cătoare. Dar Românii au început să joace’ un rol istoric bine de- 
finit ca popor liber, în Balcani către sfârşitul secolului al X-lea 
şi în ţările dunărene în cel de al XIII-lea. Faptul că ei nu sunt 
amintiţi în mod lămurit în textele contemporane nu implică 
neexistenţa lor *): el înseamnă doar supunerea lor unor puteri 
străine, care le impun, fie numele lor etnic, fie pe acela al teri- 
toriului pe care şi-l supuseseră stăpânirii lor. 

îmi pare că aceasta este singura interpretare a tăcerii izvoa- 
relor, care să nu fie protivnică logicei faptelor şi deosebitelor date 
ale linguisticii: Ţările dela gurile Dunării au avut această parti- 
cularitate, că au fost întotdeauna un drum de trecere, mai mult 
decât un centru politic şi militar: atunci când câmpia Tisei şi a 
Dunării de mijloc, pusta Europei Centrale, era o rezervă naturală 
de păşune, care atrăgea pe nomazi şi cavaleria lor, iar Balcanii 
opreau pe năvălitori şi constituiau o cetate naturală, în lupta lor 
împotriva imperiului bizantin, drumul dela Carpaţi la Dunăre 
şî la Nistru nu era decât o etapă în înaintarea năvălitorilor şi 
nu reţinea multă vreme cetele lor, pe care le alunga presiunea 
altor popoare din stepă. Iată de ce numele’ etnice, care ne arată 
pe stăpânitorii succesivi ai acestor ţinuturi, au variat astfel, încât 
Bizantinii găseau mai uşor de a-i confunda sub o rubrică arti- 
ficială, împrumutată dela autorii clasici. 

Au fost astfel « Sciţi » şi « Sarmaţi » până în secolul al Xl-lea 
şi al XH-lea. Se poate interpreta în acelaşi fel numele etnic încă 
nelămurit, pe care ni-1 redau izvoare musulmane, care au fost 
cercetate şi traduse de curând. Este vorba de geografia univer- 
sală intitulată * Hudud-al-Alam », < graniţele lumii », alcătuită în 
982 la Gozgân în Afganistanul septentrional, şi de lucrarea per- 


') V. nota recentă a d-lui H. G'regoire, Byzamion, XIV (1939), p. 303: 
< C’est un pur hasard qui nous rivale l’existence des Valaques balkaniques 
avant l’annee 1145. Si nous n’avions pas une ligne de Cedrenus ti le Slrate- 
gikort, nous n’en saurions rien ; donc pour Ies Valaques du Nord, le silence 
des sources n’est pas opposable A l’evidence bistorique. > 



74 O ENIGMA ŞI UN MIRACOL ISTORIC: POPORUL ROMAN 

siană a Iui Gardîzi, < podoaba istoriilor », scrisă un secol mai 
târziu în nord-estul Persiei, la 1094 1 ). 

Ambele texte, descriind popoarele turceşti, printre care înşiră 
pe Maghiari, menţionează două popoare creştine care sunt vecine 
cu aceştia din urmă şi care se numesc, după « hotarele lumii », 
V. n. nd. r. şi Mirvât, sau, după Gardîzi, N. dr. r. şi M. rdât. 
Iată de altfel, ce spun ele : după anonimul afgan, ţara Madjgha- 
rilor atinge la est munţii, la vest şi la nord ţinuturile Rus, la 
sud tribul creştin al V. n. nd. r. care sunt oameni slabi şi săraci 2 ), 
care posedă puţine bogăţii: Mirvât sunt vecini cu munţii apar- 
ţinând V. n. nd. r. şi se întind de acolo până la ţara Pecenegilor 
şi la Marea Neagră. 

Geograful persan dela sfârşitul secolului al Xl-lea este mai 
explicit. «Ţara lor, scrie el vorbind de Madjghari, este învecinată 
mării Rumului către care curg două mari fluvii şi Madjgharii tră- 
iesc între aceste două fluvii şi când vine iarna, cei care se depăr- 
taseră de fluviu revin în apropierea lui şi petrec iarna. Ei sunt 
pescari şi se hrănesc cu peşte. (In ceea ce priveşte) fluviul care e 
la stânga lor (trebue să spunem că) în direcţiunea Slavilor, este 
un trib din Rum, (ai cărui membri) sunt toţi creştini. Se numesc 
N. nd. r. Ei sunt mai numeroşi, dar mai slabi ca Madjghari. Din 
cele două fluvii mai sus pomenite, unul se numeşte Atil şi celălalt 
Dubâ şi când Madjgharii sunt pe malul fluviului, ei văd pe 
N. nd. rieni. Deasupra (sau dedesubtul) acestora din urmă, pe malul 
fluviului, e un munte mare şi o apă ţâşneşte din el şi curge pe coasta 
lui. După acest munte se găseşte o naţiune de creştini care se 
numesc M.rdât » 3 ). 

Aceste relaţiuni au fost de curând analizate de savantul orien- 
talist, d,V. Minorsky, care a şi dat o ediţie engleză a lui Hudud- 

l ) Asupra acestor izvoare puţin cunoscute sau rău interpretate până acum, 
v. Minorsky, Hudud al Al am, Gibb Memorial Series, London 1937 şi Une nou - 
velle source persane sur Ies Hongrois au X-e siâcle , Nouv. Revue de Hongrle, LVI 
(1937), pp. 305 şi urm.; A. Decei, Asupra unul pasagiu din geograful persan Gardîzi , 
Omagiu Al. şl I. Lapedatu , Bucureşti, 1936, pp. 877 şi urm, 

•) Sunt denumiţi bad-dil (fricoşi), ceea ce ar Însemna mai degrabă creştini, 
v. Minorsky, Nouv. Rev. de Hongrle , LVI, p. 312. 

■) Ibid., p. 308, 

al-Alam, în seria Gibb Memorial şi de către fostul său auditor 
român, d. A. Decei, care s’a ocupat exclusiv de textul lui Gar- 
dîzi. Concluziile lor sunt destul de asemănătoare, anume că 
sunt de comun acord să îndepărteze orice identificare caucaziană 
a acestor regiuni necunoscute, identificare la care Marquart însuşi 
a sfârşit prin a renunţa 1 ). In acest caz, după cum credea Barthold, 
Dubă, unul din fluvii nu-i altul dacât Dună, Dunărea; Mirvât 
sau M.rdât, despre care se credea că pot fi identificaţi cu Croaţii, 
ar fi mai degrabă locuitorii din Morava (Morvâk în ungureşte) 
ai marii Moravii a Iui Sviatopluk, cucerită de Unguri după insta- 
larea lor în Europa Centrală. Rămâne atunci acest popor miste- 
rios al N. nd. r. sau V. n. nd. r. care se intercalează între Slavi şi 
Unguri, de-a-lungul Dunării ori al principalilor săi afluenţi de 
pe malul stâng. 

Aci interpretările sunt foarte variate. Istoricii şi filologii unguri 
au văzut în acest nume misterios o aluzie la numele unguresc al 
Belgradului, Nândorfejervar, şi în poporul astfel numit, fie o de- 
formare a numelui Grecilor, fie a aceluia al Bulgarilor a ). D. 
Minorsky, după ce a înclinat mai întâi să-I interpreteze ca o 
« oarecare populaţie românească din Moldova sau chiar din Mun- 
tenia », s’a hotărît să apropie acest nume, care nu aminteşte nimic 
precis, de acela al triburilor turceşti menţionate de Masildi, V. 1. 
nd. r. care cotropeau în 934 teritoriul bizantin, să-l restituie 
ca Vunundur şi să identifice astfel pe Onoghundur, sau Onoguri, 
trib bulgar trecut la creştinism, a cărui stăpânire se întindea în 
această vreme asupra populaţiei sedentare din această regiune 3 ). 
D. Decei a ajuns la rândul său la interpretarea românească, la 
care se oprise întâi orientalistul xus; el o justifică totuşi prin argu- 
mente, a căror putere trebue recunoscută: un popor creştin, mai 


*) Ibid., p. Î10. 

' *) A. Decei, op. cit., pp. 896-97. 

■) Minorsky, ibid., p. 310. La Masudi (9343, Walandar e de asemenea un 
oraş bizantin. V. Marquart, Osteuropoische u. ostasiatischc Streifziige, pp. 61, 
449 Si urm., unde se face o apropiere intre acest nume şi acel al Onogurilor, care 
dispar totuşi după năvălirea Bulgarilor! v. H. Scbonemann, Die Kenntnis der 
byz. Geschichtsschrelber v. der altesten Gesch. der Ungarn. p. 9. 

numeros, dar mai slab decât Maghiarii, deci nu un element « stă- 
pânitor *, ci dimpotrivă inferior ca putere militară, trăind aproape 
de Dunăre, sub marele munte care nu poate fi decât lanţul Carpa- 
ţilor; în fine pentru a ne convinge cu totul, fără a mai ţine seamă 
de factorul religios, originea limpede indicată : un trib az Rum, 
din Rum sau din imperiul roman *). Nu e aici o aluzie evidentă, 
dacă nu la teritoriul imperiului bizantin, dar la romanitate, la 
originea romană, latină a poporului român, origine care a izbit 
pe cronicarii bizantini chiar dela început, când au trebuit să se 
ocupe de el ? -) 

In acest caz, dacă se admite că toate aceste elemente concordă 
şi că ele se potrivesc numai poporului român, numele de N. nd. r. 
care nu seamănă cu nimic din ceea ce priveşte acest popor, nici 
cu Vlahii, nici cu « Rumânii », trebue să fie după obiceiul turc, 
numele vre-unei căpetenii necunoscute, ce s’a dat naţiunii pe care 
o comanda; e cazul Osmanliilor sau acel al Selgiukizilor. Ar fi 
singura explicaţie care s’ar potrivi acestei ciudate alăturări de 
consoane 3 ). 

Ipoteza e fără îndoială din cele mai ingenioase, dar ea pare 
şi mai verosimilă, dacă se aplică aceeaşi metodă, nu numai la 
numele unui stăpânitor, care în mod practic e imposibil de recu- 
noscut în starea actuală a cunoştinţelor noastre, dar la acela al 
unei clase conducătoare, al unui element dominant, suprapus 
poporului român. 

Am încercat întâi, în această privinţă, o apropiere a numelui 
redat de izvoarele arabe de acela încă nelămurit, care apare în 
izvoare mai târzii, din veacul al XH-lea şi al XlII-lea, al Brod- 
nicilor. Aceştia, pomeniţi în regiuni foarte depărtate, de cronicele 
ruseşti dincolo de Nistru, de diplomele regilor unguri în Tran- 
silvania şi în Moldova, fuseseră identificaţi de Onciul, după Us- 
penski, cu oamenii veniţi dela miază-noapte, oi exi BoQd6vr)q, în 
ajutorul răscoalei Asăneştilor. Cunoscându-se transcrierea fante- 


') Decei, op. cil., p. 898. 

■) V. L. Tamâs, op. cit., II, pp. 51 şi urm, 
■) Decei, ibid. 

zistă a numelor slave, trecute prin deformarea pronunţării greceşti, 
de către scriitorii şi geografii arabi, îmi pusesem întrebarea dacă 
aceşti N. nd. r. sau V. n. nd. r. nu ar fi aceeaşi ca Vordoni sau 
Brodoni ai cronicarilor bizantini, şi dacă, sub acest nume, nu 
s’ar ascunde un neam de războinici slavi, sau slavizaţi, stăpâni 
ai « numerosului popor creştin >t care ar fi Românii din stânga 
Dunării 1 ). 

D. Popa Lisseanu, adunând într’un volum al colecţiei sale 
de izvoare textele privitoare la Brodnici, a mers mai departe şi 
a văzut în acest popor, adesea confundat cu Vlahii, pe Brutenii 
menţionaţi în alte documente: de unde Pruteni, Români din valea 
Prutului, confundaţi cu « Moldovenii » după descălecare '). Nu e 
locul de-a discuta aci această ipoteză ; apropierea pe care o încer- 
casem nu a fost însă primită de alţi cercetători, iar consoanele 
numelui, transmis de geografii arabi, au dat loc la alte inter- 
pretări, desigur ingenioase 3 ). 

D. Henri Gregoire, care ne-a arătat adesea o neîntrecută 
bogăţie de lămuriri şi etimologii, a dat chiar în acelaşi an, în două 
reviste, două interpretări deosebite ale aceluiaşi nume. Intr’o dare 
de seamă a ediţiei d-lui Minorsky, întregită pe urmă de alte note, 
d-sa vede în V. n. nd. r. p eBdyxag, Vangaii, caren’ar fi altceva, 
într’o limbă slavă, decât Ofiyygoi, Vngurti. Nu intrăm în exami- 
narea amănunţită a acestei identificări, care se pare că n’a întâm- 
pinat aprobarea învăţaţilor maghiari, deşi unii slavişti i s’au arătat 
favorabili 4 ). Dar într’un articol apărut în acelaşi timp, într’o 
revistă germană, asupra numelui şi originii Ungurilor, tot d. 
Gregoire ne dă o versiune deosebită. Vorbind de aceiaşi 
vecini ai Maghiarilor, ne spune: «sunt evident cei 12.000 de creş- 
tini (fără femei şi copii) pe care Krum i-a luat la Adrianopol în 
813, i-a aşezat dincolo de Dunăre şi care au rămas acolo până 
la 836. Se ştie doar că in acest an, bătând pe Bulgari şi pe Ma- 


') Une enigme ei un miracle historique, pp. 98-101. 

*) Izvoarele Istoriei Romanilor , voi. XII, B rodnicii. Bucureşti, 1938. 

*) Cf. H. Gregoire, Byzantion, XIII (1937), p. 689; F. Dolger, Byz. Zeltschr ., 
XXXVIII (1938), p. 258. A. Decei, Revue de Transylvanie, IV (1938), p. 451. 
4 ) Byzantion , XIII, pp. 645-50, 736-38. 

ghiari, aceşti Macedoneni, Adrianopolitani sau Adrianiţi (Nandar, 
Nandarin) s’au îmbarcat pe flota trimisă la gurile Dunării de 
împăratul Teofil. Erau atât de lămurit Adrianiţi încât, în lupta 
împotriva Maghiarilor, au invocat patronajul Sf. Adrian! Izvorul 
lui Gardîzi, sau mai de grabă această informaţie privitoare la 
Nandarin este astfel minunat datată o ’)• 

Nu am intenţia să discut elementele unei explicaţii filologice, 
deşi chiar pentru profani forma Nandar-Nandarin pare mult mai 
apropiată de N. nd. r., decât Vangari — OfiyyQoi. 

Mă voi mărgini la elementul istoric propriu-zis. In textele 
analizate, poporul astfel numit nu se confundă cu Maghiarii, 
cum ar trebui să fie cazul, dacă numele său ar indica triburi de 
aceeaşi origine cu ei. E vorba de creştini, mai numeroşi şi mai 
săraci decât cuceritorii, şi care se trag din Râm, din împărăţia 
romană. Am mai avut prilejul să amintim această colonizare cu 
Macedoneni, la începutul veacului al IX-lea, al malului stâng al 
Dunării *) : originea lor din Adrianopol e foarte plauzibilă. Dar 
e mai mult decât probabil că nu avem a face decât cu un alt aspect 
al aceluiaşi fenomen, un alt exemplu al aceleiaşi reguli. Numele 
de Nandar, Nandarin, reprezintă în acest caz grupul activ, con- 
ducător, al imigraţilor transdunăreni, care se dovedesc în stare 
să poarte armele, să lupte şi să învingă ; poporul numeros nu sunt 
însă ei, oricâte femei şi oricâţi copii am alătura celor 12.000 de 
războinici, ci populaţia romanică, de aceeaşi origine ca a lor, 
pe care o află stabilită la poalele munţilor şi în valea Dunării. 
Părăsind deci, în favoarea acestei a doua ipoteze a d-lui Gregoire, 
încercarea într’adevăr prea riscată, de-a regăsi pe Brodnici într’un 
text arab din veacul al X-lea, vedem dimpotrivă în această iden- 
tificare o nouă întărire a ideii de interpenetraţiune a elementelor 
dunărene şi balcanice ale românismului, chiar în vremea ce a 
urmat năvălirii maghiare, şi în acelaşi timp o confirmare a presu- 
punerii d-lui Decei. Ea este de altfel conformă obiceiului de a de- 


*) Le nom et t'orlgine des Hongrois, Zeltschr. der morgenldnd. Cesellscha/l, 
t. 91, 1937, pp. 630-42. 

*) V. mai sus, p. 45. 

semna popoarele prin numele cuceritorilor sau al conducătorilor, 
chiar când aceştia din urmă sunt mai puţin numeroşi şi sfârşesc 
prin a fi cu totul asimilaţi de către supuşii lor. 

Să nu uităm că Protobulgarii turci au fost asimilaţi de supuşii 
lor slavi, iar Normanzii orientali, Varegii sau Ruşii, de triburile 
slave din Rusia kieviană. Şi acolo cuceritorii au sfârşit prin a 
adopta obiceiurile, credinţa şi limba populaţiilor cucerite; ce-i 
drept, şi-au lăsat numele noii comunităţi naţionale, născute din 
acest amestec, şi a rezultat de aci un popor bulgar şi o naţiune 
rusească. Dacă un proces asemănător nu s’a dezvoltat în istoria 
poporului român, şi dacă numele său, de o valoare socială infe- 
rioară, a stăruit totuşi în amintirea urmaşilor, e poate pentrucă 
a schimbat prea adesea stăpânitorii săi, ca numele unuia din ei să 
i se alipească şi să-i rămână deapururi. Totuşi numele diferiţilor 
năvălitori au putut fi folosite pentru a-1 desemna, în cursul vea- 
curilor, păstrându-se însă, ca un substrat permanent, noţiunea 
unui popor numeros şi necăjit, legat prin limbă şi prin lege de 
amintirea acelei împărăţii a Râmului, pe care o vor regăsi, peste 
multe veacuri, letopiseţele ţărilor româneşti. 



CAPITOLUL VI 

ORIGINILE POPORULUI ROMÂN 
Datele arheologice 

Originile poporului român şi aşezările sale primitive constitue 
astfel una din principalele enigme, dacă nu cea mai greu de re- 
zolvat, din istoria Europei în Evul Mediu. După cum s’a văzut, 
susţinătorii teoriei continuităţii şi aceia ai imigrării o mai discută 
încă, interpretând, după vederile lor, mărturiile izvoarelor isto- 
rice. Astfel asupra câtorva puncte şi în jurul unor anumite texte, 
oarecum clasice — Eutropius ori Vopiscus, Nestor sau notarul 
anonim — aceleaşi argumente se opun de un secol, în numeroase 
lucrări care se străduesc de a nu se asemăna prea mult, ceea ce 
nu le reuşeşte întotdeauna. Progresele cele mai însemnate au fost 
săvârşite, în ultimii ani, în domeniul filologiei şi al linguisticei ; va 
fi deajuns de a trimite, în această privinţă, la dările de seamă cele 
mai complete care au fost publicate 1 ). Dar mai sunt o serie de 
lucrări, ale căror concluzii au fost utilizate aiurea, cu rezultate foarte 
valoroase: este vorba de cercetările arheologice, privind epoca 
sfârşitului imperiului şi aceea a invaziilor barbare. Numai dato- 
rită arheologiei, s’a întemeiat marea operă de restaurare a lime- 
sului şi a istoriei hotareîor lumii romane, care erau tot atât de mult 
însemnate, prin semne de hotar şi întărituri, ca şi « nevăzute » 2 ). 


*) Cf. Dr. M. Friedwagner, Ober die Sprache und Hetmat der Fu mu ne n in 
ihrer Friihzeit, Zeiîschr. f. Rom. Phil., LIV (1934), pp. 641-715, 

*) Pentru limes, vezi seria de publicaţii ale Inst. dl Studi Romani ; cfr. şi E. 
Komemann, Die unsichtbaren Grenzen des rdmischen Kaiserreiches, Budapest, 1934. 

Numai folosind rezultatele săpăturilor, făcute în mormintele 
epocii barbare, lucrările unui Dopsch ori ale unui Rostovtzev 
au putut lămuri istoria acestor «veacuri întunecate o. 

Aceasta nu înseamnă că nu s’ar fi dezvoltat în România, ca 
şi în ţările învecinate, o activitate bogată într’un domeniu ieri 
încă neexplorat; iniţiative fericite s’au manifestat aproape pretu- 
tindeni, de câţiva ani *) . Se cuvine însă de a integra, mai deplin 
decât s’a făcut până acum, datele arheologice în studiul originilor 
poporului român, cu scopul de a desprinde elementele noi pe 
care ele le-ar putea aduce soluţionării unei chestiuni, pe cât de 
vechi, pe atât de controversate. 

In stadiul actual al cunoştinţelor noastre, nu trebue desigur 
să ne lăsăm stăpâniţi de iluzii: cercetările care au avut loc dela 
un capăt la cellalt al pământului românesc n’au scos încă la 
iveală pentru această epocă nici o descoperire senzaţională, care 
ar putea confirma sau infirma pe deplin mărturia celorlaltor izvoare 
istorice. Se desprind totuşi, din cercetarea acestor lucrări, unele tră- 
sături care nu pot fi nesocotite, de n’ar fi decât pentru a dezvălui 
o faţă nouă a problemei. 

Punctul de plecare al acestor studii trebue să fie neapărat ace- 
laşi ca şi acel al celorlalte lucrări, istorice ori filologice, care au 
tratat despre originile Româpilor: Dacia romană, sau mai de- 
grabă Romania orientală; şi în această privinţă trebue să pre- 
cizăm, dela început, o chestiune de metodă. S’a accentuat tot mai 
mult — credem, pe bună dreptate — caracterul imperial al istoriei 
romane : trebuesc considerate lucrurile, pe cât se poate, cu aceeaşi 
lărgime de vedere, şi o mărire egală, aceleia pe care o întrevedem 
în spiritul împăraţilor, care s’au succedat dela Yespasian la Con- 
stantin, ne spune un specialist al arheologiei şi istoriei artelor a 
epocii târzii a imperiului *). începând din secolul al III-lea, cen- 
trul vieţii romane nu mai este la Roma: el este în provinciile 
care guvernează de acum înainte, la rândul lor, cu împăraţii lor 

*) Cf. R. Vulpe, L’activitd archiologique en Roumanle : historique et biblio - 
graphie , Bucarest, 1938. Extras din VArcMologie en Roumanle (Acad. Rou- 
maine: Connaissance de la Terre et de la pensie roumaine , IX). 

*) S. Ferri, Arte romana sul Danubio , Milano, 1933, p. 34. 


r. 

africani, sirieni, panonieni, iliri, care refac unitatea imperiului pe 
baze noi ‘). 

Dar ar fi cu totul greşit de a despărţi istoria unei provincii 
de a celorlalte, de a nu ţine seamă, în manifestările diverse ale 
vieţii locale, pe care administratorii imperiului ştiau să le respecte, 
de această mare unitate imperială care se întindea dela marea 
Britaniei la marginile golfului Persic. E cazul Daciei romane, ca 
şi al celorlalte provincii ale imperiului ; ea nu constitue o excepţie 
nici pe tărâmul politic şi administrativ, propriu-zis, nici din punc- 
tul de vedere al vieţii economice şi sociale, cu atât mai puţin în 
ceea ce priveşte manifestările vieţii religioase şi artistice l * 3 ); cel mult, 
aşa precum se va vedea mai departe, unele trăsături ale acesteia 
sunt mai accentuate decât aiurea. S’ar putea pune întrebarea, 
de ce cred necesar de a stărui asupra unor consideraţiuni atât 
de generale şi care par evidente. O fac tocmai pentrucă s’a încercat 
de a se susţine teza opusă, şi anume că destinele acestei provincii 
dunărene, care a fost cea din urmă anexată imperiului şi a fost 
despărţită de el cu mult înaintea vecinelor sale, au fost cu totul 
diferite de cele ale altor regiuni ale lumii romane. Aceste 
argumente au fost invocate mai ales de către acei care au cercetat 
sfârşitul stăpânirii romane în aceste părţi. Astfel eminentul istoric 
al provinciilor romane dela Dunăre, d. Alfoldi, care s’a străduit 
să demonstreze dăinuirea elementului roman în Panonia până 
la o epocă mult mai înaintată şi conlocuirea sa paşnică cu stă- 
pânitorii barbari din veacul al V-lea şi al Vl-lea 3 ), respinge cu 
totul continuitatea lui în Dacia Traiană, după invaziile Goţilor 
şi părăsirea oficială a Daciei, în a doua jumătate a veacului 


l ) A. Alfoldi, La grande crise du monde romain au II I~e sitele, L'anliquitd clas- 
sique, VII (1938), pp. 10-11. 

*) Cf. E. Panaitescu, Provincia şi Imperiul. Omagiu Al. şl I. Lapedatu , Bucu- 
reşti, 1936, şi Le gr and istrade romane in Romania. Inst. di Studi Romani, 1938, p. 4. 

a ) Der Untergangder Rdmerherrschaft in Pannonien, I, p. 19. Cf. de asemenea 
Funde aus der Hunnenzeit , Archaeologica Hungarlca , IX, p. 58: «Die Verbindung 
der in Rede stehenden Keramik mit der spătromischen in Leânyfalu ergibt uns 
einen erwunschten Beleg fur das Leben des Romanentums dieser Gegenden am 
Aftfang des 5-ten Jrh. Wer die vita sandi Severini des Eugippius gelesen hat, 
wird diese Verhăltnisse gut begreifen konnen. > 

al Ill-lea *). Aşa precum o afirmă unul dintre discipolii săi 
maghiari, « nu trebue, — fără a vroi să ne legănăm în iluzii — 
să conf undăm condiţiunile istorice ale secolului al treilea, contem- 
porane cu evacuarea Daciei, cu împrejurările care, două veacuri 
mai târziu, au pricinuit căderea imperiului occidental. Cea dintâi 
întâlnire a Germanilor barbari ai veacului al Ill-lea cu valorile 
civilizaţiei romane, care li se descopere, se dezvoltă încă sub sem- 
nul pustiirii lipsite de orice restrângere; năvălitorii, ignorând încă 
cu totul foloasele unei vieţi economice, întemeiate pe un sistem 
monetar, au distrus şi incendiat oraşele şi focarele de civilizaţie, 
o dată cu centrele provinciale ale vieţii comerciale » *). Dacia, pă- 
răsită de Aurelian, dar pierdută, de fapt, din timpul domniei lui 
Gallienus, nu poate fi redusă la măsura comună a celorlalte pro- 
vincii ale imperiului, căzute în mâinile Barbarilor de abia la sfâr- 
şitul secolului al IY-lea sau al V-lea. Ceea ce ne spun Salvianus 
şi alţii despre relaţiile dintre provincialii acestei epoci şi noii 
lor stăpânitori. Germanii, nu poate privi Dacia din timpul celor 
dintâi năvăliri ale secolului al Ill-lea: Goţii lui Athaulf care s’au 
aşezat în apus, după cum ne spune Orosius, ca restauratori ai 
Romei pe care nu o putuseră înlocui, nu au nimic comun cu 
predecesorii lor, al căror scop era jefuirea şi arderea cetăţilor 
din Dacia, Moesia ori Asia Mică. Sunt aşa dar două teze cate- 
goric opuse : aceea a unei situaţii excepţionale a Daciei, unde 
năvălirea din secolul al Ill-lea n’a mai lăsat nici o urmă a 
colonizării romane, şi aceea care consideră că ceea ce s’a petre- 
cut în celelalte provincii ale imperiului în aceeaşi vreme, e o bază 
suficientă pentru a formula asupra evenimentelor din Dacia o 
judecată asemănătoare. De altfel este greu de a admite pentru Bar- 
barii din secolul al Ill-lea, şi cu deosebire pentru aceia din regiunile 
pontice, o atare izolare de lumea greco-romană şi o împotrivire 
atât de totală, oricărei adaptări la viaţa civilizată. Unii autori în- 
trezăresc, încă din secolul al II-lea înainte de era noastră, primul 

') A got mozgalom £s Dacia feladasa, extr. din Egytemes Philologia Kozlony, 
1929 şi 1930. 

*) L. Tamâs, Romains, Romans et Roumalns, Archlvum Europae Centro-Orlen- 
talls, I, pp. 68-70. 

contact între popoarele iraniene şi germanice, care se vor arunca 
mai târziu asupra Europei, şi lumea mediteraneană, peste puţin 
timp cucerită de Roma; armuri de origine sarmată au pătruns 
astfel în Italia, încă înainte de imperiu 1 ), Negustorii romani şi 
eleni îşi duceau mărfurile şi monezile lor foarte departe spre 
nord ; ele nu erau necunoscute naţiunilor care erau să se adune 
mai târziu dealungul limesului şi să atace cetăţile care-1 apărau. 
Dar a discuta această chestiune ar însemna să ne lăsăm târîţi în 
lungi digresiuni; ne ajunge să comparăm aci situaţia generală a 
provinciilor imperiului în secolul al III-lea, cu aceea a Daciei, şi 
să examinăm apoi ceea ce datele arheologice pot adăoga cu- 
noaşterii şi interpretării celorlalte izvoare. Va fi atunci mai uşor 
de încheiat. 

* * * 

Imperiul a trecut, dela sfârşitul Severilor până la domnia ma- 
rilor împăraţi iliri, restitutoreS Orbis, printr’o criză grozavă de 
războaie externe şi civile, în care a fost aproape gata să se pră- 
buşească. întreaga sa structură economică şi socială a fost adânc 
zguduită, însăşi concepţia de stat şi de guvernământ a suferit, 
după aţâţi ani de monarhie, apoi de anarhie militară, una din 
cele mai mari transformări ale istoriei. De ar trebui să stăruim 
asupra trăsăturilor esenţiale, care fac din acest secol de criză o 
adevărată prefigurare a Evului Mediu, sunt două care se mani- 
festă cu mai multă intensitate, dela un capăt la celalt al lumii 
romane : orientalismul, care triumfă tot mai mult, nu numai în 
sincretismul religios al vremii şi în formele noi ale vieţii artistice, 
dar şi în noul regim politic şi economic; particularismul, care în 
ţinuturile orientale este o reacţiune victorioasă a vechilor civili- 
zaţii, şi în lumea nouă a Occidentului, o renaştere a tradiţiunilor 
locale. Secolul Antoninilor fusese secolul păcii şi al prosperităţii: 
lumea, înlăuntrul limesului, era acoperită de cetăţi bogate şi har- 
nice; civilizaţia uniformă greco-romană le întipărise, din Galii până 


l ) F. Altheim, Epochen der romischen Geschichte, Frankfurt a. M., 1935, 
II, p. 201 şi urm. F. Altheim şi A. Szabo, Ei ne VorlâHferin der grossen Volker - 
wanderung , Die Welt als Geschichte, II (1936), p. 314 şi urm. 

în Dacia şi dela coloanele lui Hercule la porţile Asiei, caracterul 
monoton al urbanismului său de serie şi al mitologiei sale factice. 
Progresele romanizării, în provinciile europene şi africane, atin- 
seseră, ba chiar depăşiseră, pe acele ale elenizării în Orient, care 
începuse să dea înapoi în faţa vechilor zei ai Nilului şi Orontelui, 
Satele totuşi, mai mult decât oraşele, scăpaseră în parte de înrâu- 
rirea sa; administraţia şi clasele culte vorbeau latina şi greaca, 
dar ţăranii întrebuinţau încă vechiul grai al străbunilor lor ; iberic, 
celtic sau tracic, arameic sau punic. Locuitorii cetăţilor îşi îm- 
podobeau locuinţele cu chipurile zeilor şi eroilor din Olimp şi 
din Capitol, dar sătenii păstrau încă olăria rustică a timpurilor 
preromane. Criza secolului al III-lea a readus deodată la supra- 
faţă această viaţă ascunsă a satelor, întunecată atâta timp de 
strălucirea oraşelor şi a frumoaselor reşedinţe senatoriale. Parti- 
cularismul fiecărei provincii răzbate sub pătura uniformă a stan- 
dardizării imperiale ; cu cât acest strat se subţia, cu atât se afirma 
mai deplin revanşa neprevăzută a elementelor tradiţionale şi locale. 
Se poate urmări această evoluţie, în manifestările ei similare, 
în toate provinciile imperiului. Isidor de Sevilla va putea în 
curând să menţioneze, ca o naţionalitate distinctă, pe Hispani 
alături de Romani şi de Goţi *), 

In Africa, predicile şi epistolele sfântului Augustin, nu mai 
puţin decât mărturiile lui Procopius, lasă să se întrevadă folosirea 
limbii punice. «In ciuda unei oarecare împotriviri a arabizanţilor, 
se pare că trebue să admitem, împreună cu Gsell, că limba 
punică şi urmele Cartaginei s’au păstrat sub cenuşe, în tot timpul 
imperiului roman, a episodului vandal şi a stăpânirii bizantine. 
Cartagina a ajuns astfel timpurile Islamului, germene nesecat de 
orientalism, gata a reînflori i > 2 ), De foarte departe, paenula carta- 
gineză prevesteşte burnusul arab, îndepărtând toga; amuleta car- 
tagineză, mâna lui Fatma a musulmanilor din Maghreb. Căsă- 
toria siriană a lui Septimiu Sever, Africanul, apare ca un simbol 


E. Patzelt, Die frankische Kultur und der Islam , p. 38, 
*) E. F, Gautier, Le passi di l*Afrique du Nord , p. 146. 

al acestei îndoite revanşe a Cartaginei şi a Orientului *), al expan- 
siunii orientale şi a reacţiunii spiritului local, învinse amândouă 
de Roma, în vremea cuceririi, reînviate amândouă în timpul decă- 
derii imperiului. 

In Siria trecuseră vremurile când legionarul săpa cu mândrie 
pe stânca muntelui Sinai : cessent Syri ante Latinos Romanos 2 ), 
Sirienii să se dea în lături înaintea Latinilor din Roma. Vechiul 
fond aramean răzbate sub poleiul greco-roman, vechile nume 
reapar şi se menţin uneori până la noile cuceriri ale Islamului. 
Vechiul Chalab reapare şi înlocueşte elenicul Beroe, vestind 
Alepul modem; Hamathul biblic face să se uite Epifania greacă 
şi reînvie în siriacul Hama 3 ). Cultele siriene se răspândesc, stră- 
bătând imperiul, negustorii orientali îşi întemeiază pretutindeni 
coloniile lor; Orientul recâştigă încetul cu încetul cuceririle lui 
Alexandru şi Pompei *). Imperiul vremelnic al Palmyrei, atinge 
aproape, în secolul al III-lea, limitele aceluia al Bizanţului. 

Tot astfel Occidentul vede răsărind în războaiele acestei epoci 
tulburi, un imperiu al Galiilor care păzeşte cursul Rinului şi ţine 
piept năvălirilor. Este adevărat că nu era un imperiu galic 5 ). In- 
fluenţa Romei pătrunsese adânc spiritul provincialilor; el nu se 
va gândi să se mai despartă de ea. Totuşi, chiar în Galia, unde 
se pregăteau să reînflorească marile şcoli latine dela Autun, Bor- 
deaux şi Toulouse, « aceasta nu împiedică limba galică să trăiască, 
insinuantă şi îndărătnică . . > învăţând limba stăpânitorului, ţăranul 
nu uită niciodată pe aceea a strămoşilor săi, şi în această Galie 
unde viaţa ogoarelor redevenea stăpână, ţăranul, cu toată starea 
sa de servitute, îşi pregătea legea de mâine . . . Numeroase cuvinte 
sau forme indigene au supravieţuit înfrângerii aparente, şi biserica 
însăşi a trebuit să adopte termeni celtici » •). Sunt în toate aceste 

l ) Ibid,, p. 131 şi urm. 

*) F. Cu mont, în Cambridge Ancient Hist ., XI, p. 625 ; cf. C.I.L., III, 86. 

•) H. Dessau, Gesch. der romischen Kaiserzeit, II, p. 623. 

4 ) Vezi în această privinţă G. I. Brătianu, Une nouvelle histoire de I* Europe 
au Moyen Âge : la fin du monde antique et le triomphe de I' Orient, Rev. belge de 
Philologie et (fHist., XVIII (1939), pp. 252-66. 

8 ) M. Besnier, Hlst. Romaine 10, 1 (col. Glotz, pp. 207-208. 

•) C. Jullian, Hist. de la Gaule, VIII pp. 267-268. 

împrejurări imponderabile care scapă criticei textelor. « Legea pă- 
mântului, a spus un maestru al acestor studii, presiunea trecutului, 
se făcea mereu simţită asupra fiinţei omeneşti, în ciuda legilor sta- 
tului roman şi a obsesiunii istoriei imperiale o '). Este desigur greu 
de a defini raţiunea acestei dăinuiri a forţelor locale şi de a analiza 
elementele care le pot deştepta. Iată însă ceva mai precis, care 
ne face să întrezărim, în Galia, o reacţiune în totul asemănătoare, 
deşi mult mai atenuată, a spiritului local, care se manifestă atât 
de puternic în alte provincii. S’a accentuat, cu drept cuvânt, mo- 
notonia şi uniformitatea artei antice, povara zdrobitoare a unei prea 
îndelungate tradiţii, care, după ce a produs capo-d’operele cunos- 
cute, n’a reuşit să se desprindă din temele obişnuite, şi reproducea 
la infinit « clişee » de o calitate şi inspiraţie inferioară 2 ). încă 
din acest timp, se vestise reacţiunea, în triumful decoraţiunii poli- 
crome venite din Orient, şi reîntoarcerea la formele locale, atâta 
vreme înlăturate de stăpânirea formulei clasice. « Se revenea, 
pe alocurea, la stilul liniar, la acele combinaţii de cercuri ori spi- 
rale care produseseră atât de ciudate motive în bijuteriile vechilor 
Gali . . . Reamintim în această privinţă, adaogă Camille Jullian, 
noua dezvoltare a simbolismului figurat, fără îndoială sub influ- 
enţele orientale şi creştine. Este posibil ca renaşterea svasticei, 
foarte sensibilă mai ales în Galia de răsărit, să se datoreze altor 
influenţe, fie germanice, fie mai degrabă pregalice ...» 3 ). In aceşti 
ani tulburi, care zdruncină puternica armatură a imperiului şi a 
societăţii romane, un vechi fond, nu numai prerorfian, dar chiar 
preistoric, apare adesea la suprafaţă şi pătrunde brusc în lim- 
bajul şi în arta timpurilor noi 4 ). 

Dacă acest fenomen este sensibil chiar în Galia, care fusese 
fără îndoială, dintre toate provinciile noi, împreună cu Spania, 
cea mai deplin şi mai adânc romanizată, cu atât mai mult el se 


') Cf. F. Lot, La fin du monde antique el le dibut du Moyen Âge, pp. 168-169. 
*) Op. cil., p. 366. 

•) Hist. de la Caule, VIII, 2, p. 291; cf. t. II, p. 138 şi t. VI, p. 88. 

*) Cf. A. Grenier, La Gaule Romaine, An economic sune ? of ancient Rame , 
ed. Tenney Frank, Baltimore, 1937, III, p. 635: * Printr’un fel de întoarcere a 
stărilor anterioare cuceririi romane, aristocraţia a devenit mai ales rurală >. 

poate desluşi Intr’o regiune îndepărtată de marile căi de comu- 
nicaţie şi de curând supusă imperiului, cum era Britania. Este 
deajuns, pentru a nu lungi prea mult această expunere, de a aminti 
descrierea pătrunzătoare pe care a făcut-o Haverfield, la sfârşitul 
capitolului pe care îl consacră Britaniei romane în timpul invaziei 
anglo-saxone, în Cambridge Medieval History : « Limba romană 
dispăruse; vechea civilizaţie materială romano-britonă, cu pla- 
nurile locuinţelor sale şi mobilele lor, hipocaustele şi mozaicurile, 
până şi înfăţişarea broşelor şi a olăriei ei, au dispărut o dată cu 
ea. Doar aggere - le solide ale drumurilor au rămas în întrebu- 
inţare, dar şi acelea cu numeroase găuri şi locuri goale. Nu mai 
rămâneau decât frânturi răzleţite ale unei lumi ruinate. 

Iar Britonii romanizaţi, pierzând ţara de jos, şi-au pierdut 
oraşele şi tot aparatul lor de viaţă urbană. Ei se retrag în mijlocul 
dealurilor, în ţara Galilor şi la nord — care se ya numi mai târziu 
Strathclyde — şi acolo, într’o regiune unde formele cele mai înalte 
ale civilizaţiei romane nu prinseseră niciodată rădăcini, au- suferit 
o schimbare uşoară de înţeles. 1 

■ Elementul celt, niciodată stins în această regiune şi întărit 
poate prin imigrări venite din Irlanda, se afirmă din nou. Treptat, 
rămăşiţele civilizaţiei romane au dispărut la rândul lor: graiul 
celtic a reapărut, şi ca urmare, arta celtă a epocii vechi a fost îndea- 
juns de puternică pentru a-şi transmite moştenirea Evului Mediu » 1 ). 

De fapt, cu mult înainte de cucerirea germanică, apare renaş- 
terea elementului local, pe care romanizarea atât de superficială 
n’a putut s’o înăbuşe complet: trebue datată chiar din veacul 
al II-lea renaşterea artei celtice preromane, care se refugiază, în 
faţa ultimului efort al legiunilor, în părţile cele mai îndepărtate 
ale insulei, pentru a se afirma, cu şi mai multă putere, In monumen- 
tele creştine din Scoţia a ). Este, cu un caracter mai pronunţat, dato- 


*) Cambridge Medieval Hlst., I, p. 381. Cf. R. G. Collingwood, Roman Bri - 
tain, pp. 145 şi urm. şi R. G. Collingwood şi I. N. L. Myres, Roman Britain and 
the English settlements, Oxford, 1936, pp, 250 şi urm. 

*)Cf. C. A. Raleigh Radford, Roma e Parte deiCelti e degli Anglo-Sassonl v. 
dai V al VW secoio d. C., Roma, lnst. dl Studi Romani , 1938, p. 4-6. W. A. 
Jenny , Keltische Metallarbeitenaus heidnischer und christlicher Zeit, Berlin, 1935, 

rită circumstanţelor cu totul speciale ale stăpânirii romane la limi- 
tele extremului Occident, aceeaşi evoluţie care se poate observa 
în celelalte provincii ale imperiului. 

Contactul cu Barbarii era să o accentueze şi mai mult. Ceea 
ce se obişnueşte astăzi a se numi arta epocii năvălirilor sau arta 
irano-gotică 1 ), nu este altceva decât o fuziune a preistoriei euro- 
pene cu orientalismul *), care s’au întâlnit dincolo de limes, după 
cum se vor regăsi, sub efectul marii crize, înlăuntrul graniţelor 
sale. In lumea germanică, care n’a fost supusă stăpânirii romane, 
şi n’a suferit decât de foarte departe superioritatea influenţei şi a 
civilizaţiei sale, Evul Mediu se cufundă de-a-dreptul în preistorie. 

Precum în Irlanda ori în Anglia, ornamentaţia epocii La Tfene 
celtice reapare în miniaturile din secolul al VH-lea ori al VlU-lea, 
în Danemarca la sfârşitul veacului al X-lea o piatră cioplită — acea 
din Jellinge — înconjură chipul rudimentar al Iui Hristos, cu 
motive decorative din vârsta . fierului. In Norvegia, straniile chi- 
puri ale unui stil animal foarte vechi se încâlcesc în sculpturile 
corăbiei dela Oseberg şi până sub portalul de lemn al bisericilor 
din secolul al Xl-lea s ). S’ar mai' putea aminti încă numeroase 
exemple. 

Ştiu bine că datele arheologice trebuesc întrebuinţate cu pru- 
denţă. Incontestabil, ele ascund adesea curse, care sunt greu de 
ocolit. « Din mormintele dezgropate, observă, nu fără ironie, d. 
Ferdinand Lot, se ridică uneori fumuri vătămătoare care turbură 
spiritul cercetătorilor. Totuşi aceste descoperiri cuprind mărturii 
preţioase, dacă se cere arheologiei tot ceea ce poate da şi nimic 
mai mult » 4 ). Şi la noi, Odobescu pomenise cândva de « fumurile 
arheologice din lulele preistorice ». Metoda cea mai bună este 
de a alătura aceste mărturii acelora, pe care le aduc celelalte iz- 


J ) C. Dawson, Les ori gi nes de V Europe, trad. fr. p. 108. 

*) P. Paulsen, Der Stand der Forschung iiber die Kultur der Wlkingerzeit , 
XXII-ter Bericht der Rom. Germ. Kommission, 1932, p. 193. 

•) F. A. von Scheltema, Die Kunst unserer Vorzeit, Leipzig, 1936, p. 176 şi 
urm. Cf. asemenea H. Shetelig, Prthistoire de la Norvdge , Oslo, 1926, pp. 237—255. 

*) Bretons eţ Anglais au Ve et au Vie sitele. The Sir John Rhys Memorial Lee - 
ture , Brit. Academy, XVI, 1930, pp. 14 — 15. 

voare istorice, şi de a ne sili să desprindem din ele trăsăturile lor 
generale. Dacă această metodă se aplică, cu mai multă amploare 
decât o poate îngădui o schiţă prea scurtă, va fi necesar să observăm, 
ca o caracteristică generală a vremii în care Dacia a fost părăsită 
de către legiuni, particularismul care dăinueşte, în fiecare pro- 
vincie, sub marile principii de unitate ale ordinii romane. De nu 
era biserica care va relua pe seama ei ideea ecumenică, naţiona- 
lismul poate că s’ar fi născut cu mult înainte de răsăritul tim- 
purilor moderne ; dar energia de fier a împăraţilor care, dela Au- 
relian la Constantin, au restabilit puterea imperiului şi l-au trans- 
format, a putut să mai întârzie cu câteva secole împlinirea desti- 
nului său. E limpede că arta şi graiul vremurilor protoistorice 
au reapărut la suprafaţă, ridicate de talazul din adâncuri al răz- 
boaielor barbare şi al anarhiei militare, care distruge, împreună 
cu oraşele, cel mai puternic meterez al civilizaţiei greco-romane ; 
procesul acestei transformări este desigur mai deplin realizat, 
în regiunile în care opera de romanizare era mai puţin veche, şi 
deci mai puţin înaintată. Şi dacă secolul al III-lea este în mare 
parte o răzbunare a satelor împotriva oraşelor, răzbunare care 
a degenerat adesea în răscoală, datorim, desigur, pentru o bună 
parte, arheologiei, o cunoaştere mai deplină şi mai exactă a 
acestui aspect nou al sfârşitului lumii antice. 


Rămâne să examinăm acum datele ce le aflăm în Dacia. O 
chestiune trebue pusă dela început: se poate constata existenţa 
unui particularism dac, în acelaşi timp cu deşteptarea forţelor 
locale din Africa, Galia sau Britania ? Un prim răspuns, foarte 
categoric, ne este dat de un text bine cunoscut, dar omis în chip 
destul de ciudat de cea mai mare parte a istoricilor români *) : 
este vorba de un capitol din Lactantius, De mortibus persecu- 
torum, 23, în cane se descriu, cu numeroase amănunte şi în chip 
foarte viu, operaţiunile censului şi excesele fiscului, în timpul 


x ) Observaţia d-Iui Gregoife, Notes ipigraphiques , Byzantion , VIII pp. 54-55. 

marii persecuţii a lui Diocleţian şi a colegilor săi imperiali. Este 
vorba de Galerius, fiul unei dace transdunărene, superstiţioasă, 
« adoratoare a zeităţilor muntelui » 1 ), care şi-a aţâţat fiul să lupte 
împotriva creştinilor: «Pretutindeni nu-i decât doliu şi jale. Ceea 
ce strămoşii noştri au făcut adesea împotriva învinşilor, a îndrăznit 
să o săvârşească împotriva Romanilor şi a celor de supuşenie 
romană, pentrucă părinţii săi au fost supuşi censului, pe care 
Traian învingător l-a impus ca pedeapsă Dacilor, îndărătnici în 
răscoală » 2 ). Tratatul înseamnă de asemenea, în sarcina lui Ga- 
lerius, violenţele care au caracterizat expediţia sa nenorocită în 
Italia şi dorinţa lui de a şterge amintirea Romei şi de a schimba 
numele imperiului roman în imperiu dac. « Este greu de crezut, 
spune în această privinţă, d. Gregoire, ca această acuzaţie a lui 
Lactantius să fie numai o calomnie.» Ieşirile acestui « armenta- 
rius » i-au oferit cel puţin prilejul » 3 ). 

Găsim aci în orice caz indicaţia destul de evidentă a unui « na- 
ţionalism s dacic, deosebit de agresiv, care se manifestă în însăşi 
epoca în care am constatat renaşterea spiritului local în celelalte 
provincii. Este adevărat că i s’a contestat lui Lactantius pater- 
nitatea scrierii De mortibus persecutorum 4 ) şi că originea dacă a 
lui Galerius n’a părut unora vrednică de încredere. Dar sunt 
diferite elemente care vin să confirme această presupunere: chiar 
nepotul său, Maximin, al cămj « nume barbar « Daia » spune 
atât de mult ». Există inscripţia contemporană dirt Frigia, dedi- 


*) L. 9. mater eius Transdanuviana ir\f estantibus Carpis in Daciam novam tran- 
siecto amne cot\fugerat. 

*) De mort. pers., 23 : Quae veteres adversus vicios iure belii fecerant, el iile 
adversus Romanos Romani sque subiect os facere ausus est, quia parentes eius censui 
subiugati fuerant , quem Traianus Daciis assidue rebellanribus poenae gratia victor 
imposuit. Cf. şi F. Lot: L*imp6t foncier et la capitation personnelle sous le Bas - 
Empire et ă l'tpoque franque. Paris, 1928, p. 22. 

*) H. Gregoire, Byzantion, VUI, ibid. 

*) V. Pauly-Wissowa, R. E. s. v. Cf. de asemenea, J. Zeiller, Histoire de rEglise 
coli. A. Fliche şi V. Martin, 2, p. 457 şi urm. şi A. Piganiol, Vempereur Constantin , 
Paris, 1932, p. 54; J. Maurice, La vtraclti historiquc de Lactance, C. r. de l'Acad. 
deslnscriptions, 1908, p. 146 şi urm. a întrunit mărturiile care confirmă pe aceea 
a lui Lactantius, ca şi cunoştinţa sa a arhivelor imperiale. 

cată lui Manes Daos, zeu păgân, frigian şi dac. Păgânismul din 
Asia Mică, la strâmtoare, ar căuta sprijin în acel din Dacia, amin- 
tire îndepărtată a unei origini comune trace. Mai e de altminteri 
armentarius, păstorul: nu e oare cu adevărat o stare caracteri- 
stică a acestor populaţii pe jumătate romanizate, mânate de voia 
războaielor şi a migraţiunilor, din vechea Dacie Carpatică In noua 
Dacie Balcanică ? De ar fi să-l credem pe Lactantius, Maximin 
nepotul nu era cu nimic mai' prejos de unchiu : şi el de asemenea 
«luat de la turmă şi din păduri», arăta mai degrabă a «păstor, 
nu de turme, ci de ostaşi » *). 

Mai este însă ceva. Problema originilor creştine; în Dacia, nu se 
discută de ieri. S’a discutat multă vreme data la care misionarii 
creştini şi-au făcut cea dintâi apariţie a Tor, la Nordul Dunării. 
Textele sunt vagi: o aluzie a lui Tertulian pare a ficontrazisă, 
orice s’ar spune, de Origen 2 ). S’a recurs atunci la mărturia epi- 
grafiei. Trebue însă recunoscut, că tot ceea ce este anterior seco- 
lului al IV-lea este cel puţin contestabil. Studiul recent al d-lui 
Daicoviciu a pus lucrurile la punct: nu e nimic creştin în piatra 
dela Turda, nici în inelul dela Sarmizegetusa. Cele şapte stele ale 
basoreliefului din acest oraş sunt semne planetare, fără îndoială 
mitriace. Inscripţia din Napoca, a cărei monogramă trecea 
drept creştină, se reduce la formula: Opta, sil tibi terra levis, 
a tradiţiei păgâne. Crucile săpate pe lămpile de teracotă sau 
pe vasele descoperite în Oltenia pot fi sau ornamentaţii fără vre-o 
semnificaţie religioasă, sau o marcă oarecare a proprietarului. 

« Faptul este că până acum, nu există nici o indicaţie sigură, 
cu caracter istoric, arheologic ori epigrafic a existenţei creştinis- 
mului în provincia lui Traian, până la Aurelian * 3 ). Se poate pre- 
supune, cu Pârvan, prezenţa câtorva creştini răzleţi, în oraşele 
dace ; dar nimic nu dovedeşte, până la sfârşitul secolului al III-lea 


*) Ibid. 19. Dala vero, sublatus nu per a pecoribus et silvis . . . non pecorum 
sed militum pastor. 

*) V. p. aceasta Const. C. Giurescu, Ist. Românilor , I, pp. 193 şi urm., a cărui 
interpretare a textului lui Origen nu este convingătoare. 

*) Există monumente creştine în Dacia Traiană din sec. f l-I II ? Anuarul Inst. 
de studii clasice , Cluj, H, P- 192 şi urm., p. 203. 



ORIGINILE POPORULUI ROMÂN: DATELE ARHEOLOGICE 93 

şi la părăsirea provinciei, existenţa unor comunităţi creştine, aflate 
în mare număr în atâtea alte părţi ale imperiului, şi mai ales 
în Orient. 

Nu e nimic mai izbitor decât de a releva urme epigrafice indis- 
cutabile ale creştinismului, începând din veacul al IV-lea, atât 
în oraşele de pe malul stâng al Dunării (Drubeta), cât şi în Tran- 
silvania, unde cippele păgâne din secolul al III-lea au fost încorpo- 
rate în această vreme, la sarcofage creştine *). Termenii religioşi, 
foarte numeroşi, de origine latină care se întâlnesc încă şi astăzi în 
limba română poartă de asemenea pecetea secolului al IV-lea, a 
imperiului de răsărit dunărean şi balcanic. Au trecut fără îndoială 
Dunărea, împreună cu Constantin, învingătorul Goţilor şi Sar- 
maţilor, şi, de ar fi să credem pe urmaşii acestuia, stăpân din 
nou în Dacia, sau în timpul Goţilor 2 ) mai accesibili propagandei 
creştine, şi în bună parte convertiţi la arianism, pe care îl predica 
Vulfila. A trebuit ca religia creştină să pătrundă în Dacia sub 
egida imperiului, devenit el însuşi creştin, din vremea în care îm- 
păratul prezida conciliile, sau a unei noi stăpâniri barbare, aceea 
a Goţilor.' Este aici un fapt de o foarte mare importanţă, care 
confirmă şi explică în acelaşi timp, credem, tăcerea izvoarelor 
istorice şi epigrafice ale secolului al II-lea şi al III-lea şi sentimentele 
atribuite lui Galerius de către autorul — oricare ar fi el — al tra- 
tatului De morţi bus persecutorum. A fost în Dacia, ca şi în Galia, 
Africa ori Britania, o renaştere a particularismului provincial, a 
vechiului spirit dac, local, care a luat forma ciudată a unei învieri 
a păgânismului. Ştiu că ni se opune poate o altă teorie, al cărei 
protagonist este tot d. Alfoldi: aceea a dispariţiei totale a ele- 
mentului dac autohton, după cucerirea romană. învinşii ar fi fost 
nimiciţi cu desăvârşire, sau rămăşiţele populaţiei lor n’ar fi fost 
asimilate de către noua cultură latină a provinciei 3 ). Nu este 
imposibil ca dăinuirea elementului dac, după cucerirea şi roma- 
nizarea foarte repede a primei jumătăţi a sec. al Il-lea, să fie un 


') Ibid., p. 204. 

*) V. Motogna, Un secol din Istoria Daciei, Cluj 1937, pp. 14-16. 
a ) Cf. Cambridge Ancient Hlst., XI, pp. 553-554. 

fapt exclusiv rural. Dar secolul al III-lea nu este oare acela al sate- 
lor şi al ogoarelor, adesea foarte depărtate de spiritul roman al ce- 
tăţii? Şi să nu uităm nici prezenţa Dacilor liberi la hotarele pro- 
vinciei. Desigur, nu s’au găsit mărturii scrise ale unui grai dac 
din această vreme, cum s’au găsit aiurea ale acelui celtic sau punic. 
Trebue menţionată totuşi reapariţia nediscutabilâ a câtorva nume 
de locuri preromane, care înlătură acelea pe care administraţia 
romană a voit să le impună. După cum în Tracia elenicul Phili- 
popolis dispare pentru a face loc Pulpudevei, de unde se trage 
în linie dreaptă bulgarul Plovdiv 1 ), iar nume ilirice reapar în topo- 
nimia balcanică a unui autor bizantin din secolul al VlI-lea, Argeşul 
românesc reproduce numele antic, Ordessos şi nu pe Mari seu? 
al stăpânirii romane, către sfârşitul ei 2 ). E cu atât mai inte- 
resant de a aminti ipoteza, care pare verosimilă, a originii 
germanice a acestui nume ( marsk , mlaştine). Numele antic ar fi 
supravieţuit aşa dar, nu numai cuceririi romane, dar chiar şi in- 
vaziei Goţilor 3 ). Nu este oare ciudat că numele acestui râu, ca 
de altfel acel al Prutului moldovenesc (Pyretos), îşi adânceşte 
rădăcina în vechiul vocabular getic ori scitic, care trebue să fi cunos- 
cut măcar în parte, în epoca năvălirilor, o renaştere asemănătoare 
aceleia a altor vorbiri indigene ? 


Dar trebue să considerăm, aşa cum am făcut-o aiurea, datele 
arheologiei. Nu este vorba de a reface aici catalogul obiectelor 
şi inscripţiunilor, care pot dovedi că o populaţie de origine romană 
a continuat să locuiască, în unele regiuni ale Daciei, multă vreme 
după părăsirea orânduită de Aurelian, împăratul a cărui mamă 


l ) A. H. M. Jones, The cities of the eastern roman provinces , Oxford, 1937, 
p. 556. Cf. P. Skok, Beitrăge zur thrakisch-illyrischen Ortsnamen/orschung, 
Zeitschr. f Ortsnamenforsch. VIII (1931), p. 43. 

*) Fiindcă avem Transmarisca pe locul actualei Turtucaia. Cf. N. I. Antonovici, 
Codrii fii numele de Prut şl Argeş, Bulet. Soc. R. Rom. de Geografie , LVI (1938). 

3 ) P. Skok, Zum Balkanlatein , III, Zeitschr. fiir romanische Philologie , L 
1930), p. 532. 

era şi ea o emigrata transdunăreană. « I se verifică prezenţa — ne 
spune un memoriu recent — în Oltenia (Drubeta, Romula şi în 
alte părţi) şi într’o mică măsură în Dacia Superioară, în Tran- 
silvania (parţial, cu caractere creştine) în tot timpul secolului al 
IV-lea şi foarte probabil, în al V-lea » *). Nu mai insist asupra 
enigmei statuii de împărăteasă, păstrată lângă Apulum (Alba-Iulia), 
— d. Ferri o socoteşte din a doua jumătate a secolului al III-lea 
(în orice caz nu după 270 !), — dar a cărei înfăţişare seamănă în 
chip straniu cu Victoriile de pe arcul lui Constantin dela Roma, 
care sunt mai târzii cu aproape un veac l 2 3 ). Nu aceasta este 
însă problema. 

Ceea ce trebue să aflăm, este dacă arheologia Daciei din 
timpul năvălirilor lasă să se întrezărească aceeaşi întoarcere la 
formele preromane, care caracterizează arta altor regiuni ale im- 
periului; dacă particularismul dacic, despre care am găsit urme 
evidente în izvoarele istorice propriu zise, a influenţat spiritul 
local al satelor în manifestările primitive ale artei lor; dacă, într’un 
cuvânt, Dacia se lasă integrată din acest punct de vedere, în evo- 
luţia generală a lumii romane, ori dacă ea constitue cu adevărat 
o excepţie care iese din regula comună. Impresia unei întoarceri 
la forme arhaice o ai, parcurgând galeriile de sculptură din epoca 
romană din regiunea dunăreană. In orice clipă se impun com- 
paraţii, fie cu arta greacă primitivă ori arta etruscă, sau cu iliricul 
La Tâne, fie chiar cu Evul Mediu oriental, pe care îl vesteşte 
rigiditatea asiatică a basoreliefurilor dela Adam-Clisi O. Dar acestea 
nu sunt decât impresii. 

Săpăturile, care nu sunt încă decât la începutul lor, au dat 
la iveală până acum un număr oarecare de obiecte, care îngădue 


l ) C. Daicoviciu, La Transylvanie dans VAntiquiti , Bucureşti, 1938, p. 81. 
Pentru Drubeta, vezi Al. Bărcăcilă, Une viile daco-romaine: Drubeta , L'Archto- 
logie en Roumanie , Bucureşti, 1938, pp. 7 şi urm. 

*) Arte romana sul Danubio, pp. 303-304. 

3 ) S. Ferri, op. cit., pp. 122, 143, 360, 377 şi urm. Cf. St. Paulovics, Die ro- 
mische Ansiedlung von Dunapentele (Intercisa), Arch. Hungafica , II, 9. 97 ; Ed. 
Beninger, Ein westgotisches Brandgrab von Maros-Lekincza ( Siebenburgen ), 
Mannus, XXX (1938), p. 127 menţionează în mod deosebit o « Renaissance 
des La T£ne » pentru această epocă. 

o îndoită clasificare. Sunt acelea care se atribue obişnuit năvăli- 
torilor germanici ai Daciei, din. secolul al IV-lea până în al Vl-leâ. 

O hartă a fibulelor a fost alcătuită acum câţiva ani *): ea cu- 
prinde numele câtorva localităţi ardelene: Alba-Iulia, Oradea, 
Arad, Pecica, Timişoara, Periam ; Sânt-Ana de Mureş, care a dat 
la iveală un întreg cimitir germanic local. I se mai pot adăoga, 
în Transilvania a ) : Şimleul-Silvaniei, al cărui tezaur conţine obiecte 
de o valoare remarcabilă ; Apahida, în judeţul Cluj, unde s’a des- 
coperit o dată cu vasele de argint şi bijuterii de aur, o fibulă l * 3 4 ) şi 
inelul cu inscripţia Omharus\ Turda, unde-şi fac apariţia carac- 
terele runice; Valea-lui-Mihai, în sfârşit, şi Apa, în judeţul Săt- 
mar, fără a uita Lechinţa-de-Mureş. 

In Moldova, aproape de Roman, fibule de un tip caracteristic, 
derivate dela acel din Kertch, pot fi trecute în aceeaşi categorie *). 
Să nu uităm nici obiectele găsite la Conceşti, la începutul acestui 
secol şi păstrate astăzi la Muzeul Ermitajului din Leningrad. 
Este acolo un amestec caracteristic de elemente care păstrează 
urme clasice, o mare amforă de argint cu reliefuri mitologice, 
şi de ornamente de o inspiraţie barbară necontestabilă, cum 
este peştele cu cap de pasăre, care aminteşte mult unele agrafe 
ale muzeului din Ziirich 5 ). Amintim de asemenea, în Muntenia, 
descoperirea a două tezaure de epocă diferită găsite la Coşovenii- 
de-Jos, dintre care cel de al doilea dovedeşte existenţa rămăşi- 


l ) Ed. Beninger, Der westgotisch-alanische Zug nach Mitteleuropa, Leipzig, 
1931, p. 11. Cf. asemenea articolul amintit mai sus, Mannus, XXX, p. 128 şi hăr- 
ţile care însoţesc articolul lui Torok Gyula, Das germanische Grăberfeld von 
Klszombor und unsere Denkmăler der Volkerwanderungszeit, Doi gozatok- T ra- 
vaux, XIT, pp. 1936, pp. 145, 151, 177. Datoresc o mare parte din indicaţiunile 
ce urmează, amabilităţii d-lui I. Nestor, dela Muzeul de Antichităţi din Bu- 
cureşti, care a avut de asemenea şi grija planşelor III şi IV. 

*) Am reprodus lista lui Const. C. Giurescu, Mormântul germanic dela Chiojdu, 
Rev. Ist. Rom., V-VI (1935-36), p. 336 şi urm. căreia trebue să i se adauge. 
E. Beninger, Ein westgotisches Brandgrab, Mannus, XXX, p. 122 şi urm 

■) Despre caracterul t spătromisch * al acestui obiect, cf . A. Riegl, Spătrii- 
mische Kunstindustrie, pp. 274, 286. 

4 ) Cf. V. Dumitrescu, Une tombe deVipoque des migrations, Rev. Ist. Română, 
IV (1934), p. 76 şi urm. 

*) Cf. L. Matzulewitsch, Byzantinische Antike, Berlin-Leipzig, 1929, pp. 123-127. 

1-2: Oglinzi «pontice* aflate în mormintele dela Vârtişcoi, jud. Putna. 
Muzeul de Antichităţi din laşi. 

3. Oglindă din Jilava, jud. Ilfov, Col. Istrati-Capsa Turnu-Severin. 
4-9 : Vase găsite la Vârtişcoi. Muzeul de Antichităţi din Iaşi. 
Sec. IU-IV d. Hr, 

ţel or unui popor germanic — fără îndoială Goţii — din epoca 
târzie a luptelor Iul Mauriciu împotriva Avarilor şi Slavilor la 
Dunăre *). Adăogăm în sfârşit măreţul tezaur dela Pietroasa şi 
mormântul mai modest dela Chiojdu, din judeţul Buzău, datate 
către sfârşitul secolului al IV-lea ‘) şi fără îndoială contemporane 
retragerii Vizigoţilor în faţa Hunilor. Este deajuns pentru a 
dovedi întinderea ocupării Daciei şi a regiunilor învecinate de 
către Goţi, Vandali şi Gepizi, până la năvălirea Avarilor şi a 
imigrării masive a triburilor slave. Dar aci este vorba de obiecte 
aparţinând năvălitorilor, de un stil străin, de origine compozită, 
venit cu Goţii, Alanii şi popoarele barbare care le-au urmat, de 
pe ţărmurile Mării Negre şi dela hotarele Iranului. Nu e nimic 
local, specific Daciei : fibule de acelaşi tip se regăsesc pretutindeni, 
în Europa, unde năvălitorii le-au dus cu ei. 

După cum a spus-o arheologul austriac Riegl, « am păstrat 
din epoca ce se întinde dela domnia lui Constantin la aceea a 
lui Carol cel Mare o foarte bogată moştenire dela Franci, Ala- 
mani, Burgunzi, Longobarzi, Vizigoţi sau alţi Germani de la nord 
şi dimpotrivă nu ne-a rămas aproape nimic dela Romani ori dela 
Romanii din Orient. S’a tras concluzia puţin cam pripită, că Roma- 
nii occidentali, cu atât mai puţin, n’au avut, după căderea impe- 
riului, nici un fel de artă industrială şi că cuceritorii barbari şi-au 
însuşit creaţia artistică în acelaşi timp cu stăpânirea politică » *). 
De altfel, cu toate că e o tendinţă de a atribui toate obiectele ace- 
stui stil cuceritorilor, Alani, Germani, Huni sau Avari, s’ar 
putea foarte bine să fie şi altfel. 

Moda a fost întotdeauna o chestiune de influenţă : la Con- 
stantinopol, în timpul lui Justinian, tinerimea elegantă a facţiunii 
albastre îmbrăca costumul Hunilor. La fel în Galia, în epoca 

*) I. Ncstor şi C. Nicolaescu-Plopşor, Der vdikerwanderungszeitiiche Schatz 
N e gr eseu. Germania, XXII (1938), p. 41. Cf. C. Nicolaescu-Plopşor, Ein Schatz - 
Sund der Gruppe Unterslebenbrunn von Coşoveni, Ibid., XVII (1933), p. 272 şi urm. 

*) Const. C. Giurescu, art. cit., p. 346. Trebue desigur amintite lucrările 
lui C. Diculescu, Die Geplden, Leipzig, 1922, şi Die Goten und Wandalen in Un- 
garn und Rumanien, Leipzig, 1923 (Mannus-Bibl., 24) ale căror concluzii, câte- 
odată excesive, au dat loc la numeroase discuţii. 

*) Spătrtimische Kunstindustrie , ed. II, p. 833. 

merovingiană : « Chiar în timp de Race, Galo-Romanul luase 
obiceiul de a purta sabia şi de a se îmbrăca cu haine strânse pe 
trup, după obiceiul Barbarilor. La moarte, voia să fie îngropat 
cu armele sale ca şi luptătorul franc. De aici înfăţişarea cu totul 
barbară a mormintelor din acest timp. Pretinsele «cimitire france * 
sunt în realitate, în cea mai mare parte, cimitire galo-romane >> 1 ). 
Aceste concluzii pot fi aplicate de asemenea, în unele cazuri. Daciei. 

Iată cu toate aces tea ceva deosebit : • Continuitatea romano- 
sarmată în Banat, foarte bine demonstrată de Patsch, adânc cu- 
noscător al stării de lucruri din Sud-Estul Europei, nu lipseşte 
nici în Transilvania. Cimitirele din Sânt-Ana şi din Lechinţa cu 
obiectele lor de ceramică gotică, romano-provincială, dar de ase- 
menea autohtonă (dakische Stempelkeramik), nu sunt decât o slabă 
dovadă, dar totuşi hotărîtoare . . . Cazul s’a produs, remarcă în 
această privinţă d. Daicoviciu, al unei populaţii indigene care 
ncepe să revină la formele şi stilurile vechi, influenţată puternic 
şi de arta stăpânilor ţării . . . Aceeaşi ceramică autohtonă dela 
Lechinţa se găseşte mai târziu (secolul al V-lea şi al Vl-lea) în cimi- 
tirul gepid dela Bandul de Câmpie (v. Kovâcs, Dolgozatok-Tra- 
vaux, IV, pp. 279 şi urm. şi pl. 74); în cimitirul din secolul al 
lV-lea, al V-lea şi al Vl-lea, de curând descoperit la Teiuş (Alba) 
se găsesc vase romane provinciale, târzii » 2 ). 

Cimitirul din Sânt-Ana de Mureş a fost de curând obiectul 
unei conştiincioase lucrări, a cărei tipărire ar fi de dorit 3 ); 
mă mărginesc să rezum aici concluziile autorului. Sunt două 
argumente principale în favoarea unei populaţii autohtone, care 


l ) F. Lot, Les Invasions germaniques , p. 210. 

*) La Transylvanle dans VAntiquiti, pp. 81-82. Cf. A. Alfoldi, Funde aus 
der Hunnenzelt und ihre ethnische Sonderung, Archaeologia Hungarica, IX, 1932, 
p. 46: «Die zweite Gruppe der grauen Henkelkruge der Hunnenzeit kann ent- 
wickelungsgeschichtlich besser erfasst werden. Ihre Wurzel liegen — wenigfctens 
zum Teii — in ihrem engeren Verbreitungsgebiete selbst und greift auf die Tra- 
dition der hiesigen La Tine Zeit zuriick » şi « Die Technik der Glăttung wurzelt 
ii berall in der nâmlichen Epoche ». 

■) M. G. Petrescu-Dâmboviţa, Cimitirul dela Sântana de Mureş din epoca 
migra ţiuntlor, teză prezentată în 1937 la Facultatea de Litere din Bucureşti. Da” 
torită amabilităţii autorului, i-am putut consulta manuscrisul. 

şi-a îngropat morţii pe ţărmurile râului ardelean. Lipsesc armele 
ofensive; nu există decât o singură spadă, care nici nu s’a găsit 
în morminte, şi cuţite care fac mai degrabă impresia că au fost 
destinate unei îndeletniciri casnice. Nu este un indiciu al unei comu- 
nităţi de războinici şi cu atât mai puţin de războinici nomazi, 
ci al unei populaţii stabile şi paşnice. Epoca cea mai potrivită 
unei asemenea stări poate fi prima jumătate a secolului al IV-lea, 
după pacea încheiată de Constantin cu Goţii, la 332. 

Dar e mai ales Ceramica, care este în mod vădit o supravie- 
ţuire a stilului La Ttbne, deci a unor obiceiuri locale, a unor tradiţii 
strămoşeşti, autohtone, a căror apropiere de cele dela Apahida, • 
care se leagă de asemenea de stilul La Tăne, este evidentă. Fi- 
bulele găsite în mormintele dela Sânt-Ana ar reprezenta dimpo- 
trivă influenţa Goţilor, care puteau foarte bine trăi în acea vreme 
în bună vecinătate cu indigenii. Amintim cu privire la această 
chestiune, că mai e încă la unii autori, şi nu dintre cei neînsemnaţi, 
o contrazicere pe care nu putem să n’o relevăm. Aşa de pildă 
d. Beninger, în lucrarea sa bine cunoscută asupra expediţiei Vizi- 
goţilor şi Alanilor în Europa Centrală, după ce a afirmat la început, 
îndoielile sale cu privire la dăinuirea elementelor romane ori 
romanizate în Transilvania, în vremea frământată a năvălirilor 
care au străbătut această provincie ’), sfârşeşte prin a atribui 
Vizigoţilor urmele arheologice care arată o populaţie ce se 
bucură, la un moment dat, de o linişte relativă. Nu e nici un 
motiv care să ne împiedice de a atribui aceste aşezări unei popu- 
laţii autohtone. Supravieţuirile din perioada La Tănenu le întâlnim 
numai în Transilvania. Ceramica găsită acum doisprezece ani, 
în săpăturile întreprinse în Moldova-de-Jos şi mai ales la Vâr- 
tişcoi, aparţine, ca inspiraţie şi tehnică aceleiaşi epoci, dar fibulele 
şi o morietă permit datarea acestei descoperiri: ea poate fi aşe- 
zată între sfârşitul veacului al III-lea şi al PV-lea al erei noastre *). 


*) E. Beninger, Der westgotisch-al anische Zug nach Mitteleuropa , 1931, 

pp. 11-12 şi 126. 

*) G. Aniţescu, Noi achizifiunl ale Muzeului de Antichităţi din Iaşi , Arta 
şl Arheologia , II (1929), pp. 8-9 ale extrasului. DatorSm amabilităţii d-lui G. 
Aniţescu putinţa de a reproduce aceste fotografii. 

Se remarcă, alături de vasele, după care am putut da o repro- 
ducere mai netă, o oglindă de metal, a cărei pâreche, pe care o 
publicăm aici pentru întâia oară 1 ), a fost găsită la Jilava, în preajma 
Bucureştilor. 

Acest fel de ceramică se regăseşte de altfel dela un capăt la 
cellalt al pământului românesc. D. D. Rosetti, care a întreprins 
săpături foarte interesante în jurul Bucureştilor, a găsit exemplare 
asemănătoare la Jilava. Pe de altă parte, a mai aflat la Dămă- 
roaia, aproape de Bucureşti, o ceramică de influentă romană pro- 
vincială, al cărei caracter târziu îl arată o monetă a lui Justinian 2 ). 

Se pare că obiectele din castrul roman dela Frumoasa, în 
aceeaşi regiune, datate de către regretatul V. Christescu,-din timpul 
domniei lui Aurelian 3 4 ) ar fi în realitate tot din secolul al Vl-lea *), 
care a văzut din nou ambele ţărmuri ale Dunării, supuse influenţei 
Romei noi 5 ). 

« In ceea ce priveşte determinarea istorică şi etnică a obiec- 
• telor găsite în aceste săpături, spune cu drept cuvânt d. D. 
Rosetti, suntem de părere că trebue să ne ferim de a ajunge prea 
repede Ia concluzii prea precise. Se va putea judeca mai bine 
atunci când va fi găsită o cantitate mai mare de obiecte provenite 
din săpăturile făcute în România. Ne-am mărginit deci la scurte 
observaţii asupra ceramicei de tipul A şi B. 

Ambele categorii sunt răspândite pe tot pământul Daciei. Cea 
mai mare parte a aşezărilor este lipsită de fortificaţii, chiar natu- 
rale; adesea ele ocupă terasa întinsă a unui fluviu. Pietrele de 
moară aflate în gropile B dela Dămăroaia confirmă presupunerea 
că avem a face cu o populaţie indigenă, stabilă, dela începutul 
Evului Mediu. Cele câteva fibule găsite în aceste săpături se poate 


l ) Mulţumită amabilităţii d-lui D. Rosetti; v. pl. III. 

*) D. Rosetti, Siedlungen der Kaiserzelt und der VolkerwQnderungszeit bei 
Bukarest, Germania, XVIII, 1934, pp. 207 şi urm. 

*) // castro romano di Frumoasa, Bullet. della Commiss. archeologica comu- 
nale di Roma, LX, 1932 v. III apend. p. 43. 

4 ) Comunicată de d. I. Nestor. 

*) V. în această privinţă Cetatea lui Justinian in Drubeta , Al. Bărcăcilă, 
op. clt. % p. 27. 




Fig. 1, 3-4: Vase din cimitirul dela Jilava, lângă Bucureşti. 

Fig. 2: Vas getic din epoca La Tene, găsit la Dămăroaia lângă Bucureşti. 
După D. Rosetti, Germani* XVIII (1934) p. 208 fig. 2 şi Publ. Muz . 
Municipal Bucureşti , 2 (1935) fig. 24 

să fi ajuns în posesiunea aceleiaşi populaţii autohtone, pe calea 
negoţului ori a schimbului » l ). 

Se cuvine de asemenea de a sublinia raporturile foarte strânse 
ce există între aceste forme, care continuă timpurile preistorice 
şi cultura zisă de Lipiţa, în sud-estul Poloniei. « Această cultură, 
ne spune un studiu recent 2 ), apare în sud-estul Poloniei către 
apusul epocii La Tăne sau mai bine la începutul epocii romane 
şi supravieţueşte incontestabil în timpul perioadei următoare. 
Adunarea materialelor din săpături a permis să se constate că 
cultura din Lipiţa prezintă numeroase analogii cu civilizaţiile 
daco-getice din România. Acest lucru ne face să credem că ea se 
datoreşte unei expansiuni getice pe teritoriul Poloniei de sud-est. 
Cultura din Lipiţa formează aşa dar grupul cel mai înaintat spre 
nord-vest al civilizaţiilor daco-getice, al căror centru se află în 
România ». Aceasta era de altfel părerea lui Hadaczek, care atri- 
buia descoperiri mai vechi unei populaţii autohtone, care nu era 
nici gotică, nici slavă, trăind la izvoarele Nistrului între secolul 
al Il-lea şi al IV-lea după Hristos 3 ). Nu ne putem opri de a nu 
ne gândi la « Dacii liberi » pribegi în faţa cuceririi romane, trăind 
la marginii^ limesului şi rămaşi credincioşi formelor şi tradiţiilor 
preromane, ale căror urme persistă, pe teritoriul imperiului ca 
şi în adăposturile primitive ale acestor disidenţi. 

Problema aceasta a unei populaţii autohtone, înainte de 
năvălirea şi stabilirea Slavilor, se pune deopotrivă, deşi într’o 
mai mică proporţie, şi pentru Slovacia. Niederle presupune că în 
câmpul de morminte al' culturii Keszthely, nu sunt decât nomazi 
orientali din epoca avară, şi Slavi, poate de asemenea « rămăşiţe 
ale altor populaţii indigene, care se stabiliseră înlăuntrul Carpa- 
ţilor, înainte de venirea Avarilor» 4 ). 


x ) D. Rosetti, op. cit., p. 213. 

*) M. Smiszko, Stations de la culture de Li pica, în Matâriaux de Vipoque ro- 
maine au Sud-Est de la Pologne , Lwow, 1934, p. 32 (Prace Lwo wskiego Towar- 
zystwa Prehistor ycznego ). 

*) Kultura derzecza Dniestru h>. epoce ce sar tw a rymskiego. Material y, Krakow, 
XIII, pp. 23-33. 

Eisner, Slovensko v Praveku, Bratislava, 1933, p. 337. 



102 O ENIGMĂ ŞI UN MIRACOL ISTORIC : POPORUL ROMÂN 


Ceea ce pare incontestabil, este pe de o parte influenţa cera- 
micei romane provinciale, mai ales din regiunile dunărene, 
asupra celei a Barbarilor germanici (Krausengefăsse), din care 
se găsesc modele până în Silezia 1 ). 

Nu este locul să reluăm discuţia începută asupra acestei pro- 
bleme între arheologii germani, pentru a stabili dacă această in- 
fluenţă priveşte numai Transilvania, sau în general provinciile 
dunărene ale imperiului 2 ) ; ambele teze pot găsi argumente. Dar, ne 
putem întreba dacă moda « dakische Stempelkeramik *, a cerami- 
cei locale purtând pecetea regiunilor dace, n’a dăinuit mult timp 
după epoca primelor năvăliri. Faptul este că îi regăsim influenţa 
la Czeke-Cejkov, în formele unor vase aparţinând epocii vandale 3 ). 

De altă parte, este destul de evident că tehnica autohtonă 
La T6ne a supravieţuit părăsirii provinciei 4 ). Dovezile sunt 

*) Cf. B. v. Richtofen, Germanlsche Krausengefăsse des 4. Jh. aus der Provinz 
Oberschleslen, Festgabe Kossinna, 1928, p. 73 şi urm. 

*) V. darea de seamă a lui Beninger, Der westgotbch-alanlsche Zug nach 
Mltteleuropa, de H. Zeiss, Wiener Prnhistorlsche Zeltschrift , XX (1933), p. 31* 

« Die Henkelkriige von Kaschau (Kosice) und Laa a. d. Thaya sind nicht von 
den B. angezogenen siebenbiirgischen Stiicken abzuleiten, sondern gehen auf 
einen allgemeinen spâtromischen Typ zuruck . . . ». 

*) E. Beninger, Der Wandaleufund von Czdke-Cejkov, Annalen des natur- 
hlstorlschen Museums In Wlen, XLV, 1931, pp. 210 şi urm. 

4 ) D. F. Altheim publică în numărul din Februarie 1939 al revistei Germanlen i 
Monatshefte filr Germanenkunde... un articol despre Intăia apariţie a Goţilor In 
regiunea dunăreană ( Das erste Auftreten der Goten Im Donauraum, pp. 49-56), 
In care examinează un fragment de ceramică găsit la Poiana de R. şi E. Vulpe 
(cf. Dacia , 3-4, pp. 341 şi urm.), precum şi descoperiri mai noui, găsind în 
ornamentaţii, In f ormă de litere, caractere runice. Această explicaţie pare dealt- 
fel mai verosimilă decât pentru alte obiecte, găsite acum câţiva ani în judeţul 
Baia şi a căror autenticitate e Îndoielnică. 

Fără a adopta In Întregime concluziile autorului, In ce priveşte data inscrip- 
ţiei şi prezenţa Goţilor în Moldova, dela Începutul secolului allll-lea, — ceea ce este 
încă o chestiune discutabilă, — nu e mai puţin caracteristic de a găsi o inscrip- 
ţie germanică pe un obiect de factură cu totul locală, de tradiţie getică, ale 
cărei urme se arată atât de puternice, la Poiana şi aiurea. După cum spune 
pe bună dreptate, d. Altheim, «es darf aucb daran erinnert werden, dass sie 
(die Goten) gerade in Siebenbiirgen und seiner Nachbarschaft sich den be- 
stehenden Lokalkulturen zunâchst stark angepasst haben». Nu e lipsit de inte- 
res de a sublinia această nouă dovadă a dăinuirii particularismului geto-dacic în 
epoca celor dintâi năvăliri. Cf. şi Altheim, Die Solda tenkai ser, 1939, pp. 81, 248. 

numeroase, şi nu se mărginesc de altfel la Dacia '). Ni se pare 
imposibil de a i se refuza continuitatea arheologică, care a fost 
recunoscută fără greutate altor regiuni ale imperiului *). 

întoarcerea la formele vechi este singura explicaţie a unui 
alt fapt, pe care l-au scos la iveală cercetările recente asupra cera- 
micei româneşti. Vase de-o formă preistorică se întâlnesc şi astăzi 
în regiunea Topliţei şi în Carpaţii de est. Sunt căldările cu mâner 
(Topliţa) ori tripode (Curtea de Argeş), vasele înalte din Bucovina, 
blidele mari din Dărmăneşti sau Pucheni. Desigur că formele 
primitive de la Cucuteni ori Vidra âu f ost influenţate, în decursul 
secolelor, de către olăria română, din care se găsesc îhcă nume- 
roase exemple aproape pretutindeni în România, şi mai târziu 
de către ceramica bizantină, care introduce smalţul ’). Dar dacă 
putem invoca persistenţa acestor forme preistorice ale ceramicei 
ţărăneşti, ca un argument pentru susţinerea continuităţii romane 
în Dacia 4 ), e imposibil de explicat supravieţuirea lor, dacă nu se 
admite dăinuirea lor oarecum latentă, în timpul ocupaţiei romane 6 ) 
şi renaşterea particularismului local, care se manifestă în Dacia, 
ca şi în tot imperiul, în epoca năvălirilor. 

• • 

Toate acestea au îndemnat de curând, pe d. Andrieşescu, o 
autoritate recunoscută în materie de preistorie a Daciei, să scrie 
aceste rânduri a căror concluzie este de prisos să o subliniem: 

«E viaţa celor umili, băştinaşi sau năvălitori, de voie sau de 
nevoie, din care posedăm o mărturie plastică atât de bogată în 


') Cf. Beninger, Der weslgolisch-alanische Zug, pp. 92-94: exemple din 
Saaz şi Deutsch-Bistritz In Boemia. 

') Cf. de ex. R. Gr. Collingwood, Roman Britain, An Economic Surie y o 
ancient Rome, ed. T. Frank, III, pp. 82 şi urm. 

') Cf. materialul foarte bogat ilustrat de B. Slătineanu, Ceramica românească. 
Bucureşti 1938, pp. 62 şi urm. 

•) Ibid., p. 29. 

*) J. Nestor, Der Stand der Vorgeschichtsforschung in Rumănien, extr. din 
XXII. Bericht der Rdmisch-Germ. Kommission, 1933, p. 175 : * Mit der dako-geti- 
şchen Laţ6nezeiţ kommen wjr bis spat ins I, Jahrb, n, Chr, > 

monumentul comemorativ dela Adam-Clissi, monumentul cel mai 
considerabil al românismului al întregii Europe centrale, orien- 
tale şi sud-orientale . . . Sunt lucruri de care inscripţiile vorbesc 
atât de rar, iar textele şi mai puţin. Domeniul preocupărilor pre- 
istoriei la noi, ca şi aiurea, nu se opreşte nici la epoca greco-romană, 
nici la cucerirea romană a Daciei ... Ca şi celelalte regiuni ale 
Europei de dincolo de limesul roman, ne găsim în situaţia ciudată 
de a trăi într’o epocă istorică lipsită de izvoare istorice, sau atât 
de reduse, că nu se mai poate deduce nimic din ele, până la înte- 
meierea Principatelor. Spre a cunoaşte mai bine această lume, 
ce ne mai rămâne decât cercetările şi săpăturile arheologice ? * *) 
Şi tot de aceea, în pj-ivirea generală pe care o face în l'Art pre- 
historique en Roumanie, d Vladimir Dumitrescu a «putut ajunge 
la concluzia că preistoria Daciei a fost întreruptă timp de două 
veacuri, de către Romani, şi că Evul Mediu, mai ales la începu- 
turile sale, era « o nouă epocă preistorică » 2 ). Recunqaştem că 
nu avem încă, în această privinţă, o documentare prea bogată ; 
săpăturile cer a fi urmate cu mai multă intensitate şi metodă, 
şi un repertoriu al antichităţilor din vremea Romanilor şi aceea 
a celor dintâi năvăliri, ar aduce acelaşi folos ca şi cel întocmit, 
cu atâta grije, de d. I. Nestor pentru preistorie 3 ). Dacă se apropie 
totuşi cele câteva indicii, pe care săpăturile ni le-au dat până aci, 
de afirmarea categorică a unui particularism dacic, în textele 
istorice dela sfârşitul imperiului, nu se poate conchide decât la 
o evoluţie cu totul asemănătoare, în Dacia, aceleia a celorlalte 
provincii ale imperiului roman. S’a insistat mult, ce-i drept, asu- 
pra caracterului sălbatec al năvălirilor din secolul al IH-lea, care 
ar fi ajuns să distrugă toate urmele unei civilizaţii autohtone. Frag- 
mente din Dion Cassius ni-i arată pe Goţii din această vreme, 
sub zidurile Atenei, râzând de Romanii închişi în oraşele lor. 


M Artele în timpurile preistorice la noi , Arta si tehnica graficâ, lunie-Sept. 
1938, pp. 49. V. şi Dela Preistorie la Evul mediu , p. 87, 88. 

*) Bucarest, 1937, pp. 32. 

3 ) Der Stand der VorgeSchichtsforschung in Rumanien, Autorul a pregătit 
de altfel urmărea. 

şi slăbiţi de o viaţă sedentară J ) ; dovadă sigură, se va spune fără 
îndoială, a unei barbarii neîmpăcate. 

Dar un secol mai târziu, Ammian Marcellin, ale cărui in- 
formaţii sau bună credinţă nu pot fi puse la îndoială, mai spune 
despre Alamani, împotriva cărora Iulian pornise să lupte în Galia, 
că se fereau de oraşe ca de nişte curse 2 ). 

Nu există deci o atât de mare deosebire între Goţii secolului 
al III-lea, de mult pătrunşi de influenţe orientale şi elenice — alfa- 
betul runic este el însuşi o dovadă — şi năvălitorii care vor ocupa 
unul sau două secole mai târziu, provinciile apusene ale imperiului. 
Şi apoi, admiţând că oraşele au fost distruse ori părăsite, ceea ce 
pare mai firesc în vremea Avarilor şi a Slavilor, nu trebue să se 
uite că populaţia autohtonă a Daciei era pe deantregul rurală şi 
că însăşi colonizarea romană nu s’a oprit la oraşe. 

S’ar putea obiecta poate că limba română n’a păstrat nici o 
urmă a unei renaşteri a celei a vechilor locuitori ai Daciei; de- 
sigur pentrucă latina îi era incomparabil superioară şi pentrucă 
desele migraţiuni, care aduceau de dincolo de Dunăre numeroase 
elemente ale romanităţii balcanice, i-au păstrat superioritatea pe 
care i-o dăduse de la început cucerirea Daciei : latina vulgară a 
triumfat aşa dar in Dacia asupra spiritului local, şi unitatea lingu- 
istică a poporului român îi stă şi astăzi dovadă. Dar câteva urme 
ale fonduldi preroman, care a cunoscut, în epoca năvălirilor, o 
scurtă revenire la actualitate, au stăruit totuşi în viaţa rurală, 
în folklor şi în tradiţiile milenare ale artei populare s ). Dacă 
datele arheologice sunt încă insuficiente pentru a o dovedi, ele 
ne îngădue totuşi să punem problema. Se cuvine să nu neso- 
cotim tot ceea ce poate adiice, ca element nou, studiului obiectiv 
ale originilor poporului român. 


') Excerpta , p. 170, Boissevain, III, p. 745. 

*) Ammian Marcellin, XVI, 2-4. 

*) Cf. A. Grenier, La Gaule Roumaine , op. c/7., pp. 590-91 : *Ces traditions, 
en reparaissant au jour vers la fin du Il-e si&cle, semblent indiquer Pappauvris- 
sement des centres .urbains, un moindre raffînement du gout, un progr&s gânâral 
de la rusticii, TafTaiblissement de cette civilisation gr^co-romaine qui a triomphd 
dans la prosp£rit6 des deux premiers si&cles >. 



CAPITOLUL VII 

OBSERVAŢII ASUPRA ISTORIEI ROMÂNILOR DUPĂ 
SECOLUL AL XUI-LEA 

Primul capitol al secţiunii cărţii d-lui Lot, consacrat minu- 
nii istorice a poporului român, se ocupă de problema origi- 
nilor până la apariţia statelor române organizate, cu ierarhia lor 
civilă şi bisericească. Un scurt paragraf al capitolului «popula- 
ţiunile indigene în peninsula balcanică », vorbeşte despre Vlahii 
Balcanilor şi ai Pindului şi de rolul lor în alcătuirea celui de al 
doilea imperiu bulgar; despre aceasta a mai fost vorba în partea 
privitoare la Slavo-Bulgari x ). Un al doilea capitol priveşte înte- 
meierea şi dezvoltarea statelor româneşti până în zilele noastre, 
schiţă foarte scurtă, atât cât s’a putut face în nouă pagini 2 ). Nu 
avem pretenţia de a o completa, dar nu e de prisos de a adăoga 
la această privire generală asupra istoriei româneşti, câteva obser" 
vaţii şi unele rectificări de amănunte. Pentru ca acest comentariu 
să fie mai ljmpede, va trebui să deosebim organizaţia bisericească 
a ţărilor române de formarea principatelor. 

Trebue să revenim mai întâi asupra unui argument din pri- 
mul capitol, care priveşte istoria bisericii şi în special relaţiunile 
Românilor cu biserica bulgară. « Românii, spune d. Lot, spriji- 
n indu-se pe mărturia d-lui Seton Watson, au avut (până în secolul 
al XV-lea) aceeaşi metropolă ca Slavii bulgarizaţi, Ohrida. Cât 
suntem de departe de Moldova, de Transilvania şi chiar de Mun- 


*) Les invasions barbares, I, pp. 229-30, 270-71, 
Ibid n p. 290-98, 

tenia. Cât suntem de aproape, dacă Românii s’au refugiat in ţările 
sud-dunărene . . . cucerite de către Slavi, în secolul al VH-lea ♦ *). 

Dar asupra acestui punct, ca şi asupra altora, voluminoasa 
lucrare a d-lui Seton Watson, (a apărut de curând o ediţie fran- 
ceză), căruia nu i s’ar putea contesta bunele intenţii, trece cu 
vederea multe lucruri '). Trece cu vederea între altele studiul pro- 
fesorului Lascaris asupra relaţiunilor bisericii moldoveneşti cu 
patriarhatul din Pe6 şi arhiepiscopatul de Achris (Ohrida) în secolul 
al XV-lea s ). Eminentul balcanist demonstrează în mod cu totul 
hotărîtor că singurii Vlahi aflaţi sub dependenţa acestui arhie- 
piscopat erau acei din Balcani, şi că n’a fost niciodată vorba nici 
de dependenţă canonică, nici de relaţii culturale strânse între bise- 
rica moldovenească şi arhiepiscopatul din Achris. A fost, e ade- 
vărat, o legendă care se alcătuise încă din veacul al XVII-lea, 
legendă datorită confuziunii create de un loc rău înţeles, al tra- 
ducerii slave a Syntagmei lui Blastares. Un mitropolit moldovean, 
vrăjmaş al unirii cu catolicii, a fost sfinţit între 1449 şi 1455 de 
Nicodem, patriarhul sârb din Pe6. Acest episod ne arată legă- 
turile bisericii moldoveneşti cu biserica sârbă din veacul al XV-lea, 
care au influenţat arhitectura şi artele religioase, dar nu priveşte 
deloc relaţiuni anterioare aşezării unui stat şi unei ierarhii bise- 
riceşti în Moldova. « In ce priveşte Muntenia, adaogă d. Las- 
caris, e inutil chiar de a discuta, dacă ea a depins vreodată de arhie- 
piscopatul din Achris » pentrucă nimic nu îndreptăţeşte o aseme- 
nea ipoteză 4 ). 

In realitate, începând cu secolul al XlII-lea, Papa se plânge de 
« pseudo-episcopii » de rit grec, care hirotonisesc preoţi în eparhia 
episcopatului Cumanilor, la hotarele Munteniei şi ale Moldovei 
actuale. E lămurit, de altă parte, că vechea slavă întrebuinţată 
în liturghia tuturor bisericilor româneşti, în Transilvania ca şi 


‘) Ibid., pp. 284-85. 

*) A hi stor y of the Roumanlans, pp. 15, 29. 

*) Acad. Roumaine, Bullel. de la seci. hlst., xm (1927), pp. 129 şi urm. 
Aceeaşi omisiune o face şi d. TamÂs. Arch. Ewr. Centro-Orlentalis, II, p. 297 . 
*) Lascaris, op. cil. ibid., p. 142. 

în principate, ne dovedeşte până la evidenţă influenţa unei ierarhii 
şi a unei organizaţii bisericeşti slave, anterioare cuceririi ungu- 
reşti, care ar fi favorizat alte înrâuriri l ) ; e foarte probabil că 
aceşti « pseudo-episcopi » veneau din oraşele bizantine, pe urmă 
bulgard dela Dunăre. E şi mai semnificativ faptul că termenii 
eşenţiali ai vocabularului religios au rămas latini, dar că tot ceea 
ce priveşte organizarea şi liturghia aparţine domeniului slav. 
Totuşi, după ce statele româneşti apar în veacul al XlV-lea la 
nordul Dunării, ele caută contactul direct cu patriarhatul grec 
din Constantinopol. De acolo. Muntenia în 1359, primeşte pri- 
mul său mitropolit ortodox, plecat de pe scaunul căzut al Vicinei 
dela Dunăre, Tot de acolo trebuia să vină, sub Alexandru cel Bun, 
după câteva încercări neizbutite, învoirea de a ridica la rangul 
de mitropolit al Moldovei, la Suceava, pe episcopul de Cetatea- 
Albă (Akkerman) dela limanul Nistrului 2 ). Aceste legături lămu- 
resc rostul atât de însemnat al domnilor munteni şi moldoveni, 
după cucerirea Constantinopolului de către Turci, ca protectori 
luminaţi ai ortodoxiei orientale, ctitori a căror dărnicie ajungea 
foarte departe, dela mănăstirile de pe Atos, la fundaţiile pioase 
de pe muntele Sinai. E probabil ca statul bulgar, în care Vlahii 
au fost stăpâni, în prima jumătate a veacului al XlII-lea, să fi 
putut da Românilor dela Dunăre diferite modele de organizare 
civilă şi bisericească, titlurile câtorva demnitari dela curte, for- 
mule de cancelarie şi, fără îndoială, rânduirea şi ritul serviciului 
religios. Dar legăturile strânse cu Achris-Ohrida aparţin mai de- 
grabă legendei decât istoriei. 

Să ne întoarcem însă la problema organizării statelor dună- 
rene. D. Lot a omis, pe bună dreptate, să amintească voevo- 
datele dela gurile Dunării dela sfârşitul secolului al Xl-lea, regă- 
site de câţiva istorici — şi nu din cei neînsemnaţi — în textul Anei 
Comnene. Pare bine stabilit astăzi că era vorba de şefi pecenegi, 
care şi-au constituit voevodate independente în ţinuturile bizan- 


*) P. P. Panaitescu, La littirature slavo-roumaine ( XV-e XVH-c siicle) el 
son importance pour P hi st oi re des littâratures slaves, Praga, 1931, p. 2. 

*) Iorga, Istoria bisericii româneşti , ed. a 2-a, pp. 32-33, 63-4. 

tine de graniţă, ale Dobrogei 1 ). S’ar putea da mai multă însem- 
nătate voevodatelor semi-legendare ale lui Menomorut, lui Glad 
şi mai ales a lui Gelu, pe care notarul anonim al Regelui Bela 
le pomeneşte în vremea cuceririi arpadiene, în Transilvania şi la 
hotarele Banatului. Această mărturie este sprijinită de aceea a 
cronicei ruseşti a lui Nestor ; aşa cum e, are valoarea unei tradiţii 
istorice, fără să se poată identifica cu preciziune faptele şi persoa- 
nele. E foarte probabil câ au fost, începând din secolul al 
JX-lea, voevodate slavo-române, ai căror şefi se intitulau după 
importanţa lor, voevoai sau kneji şi care se găseau în raporturi 
mai mult sau mai puţin strânse cu imperiul bulgar. Acest nume 
de kneji a rămas; înainte chiar ca el să fi reapărut în nomen- 
clatura oficială a principatelor romane, Tătarii, care năvăliseră 
în 1241 în Transilvania, numeau pe judecătorii lor canesii 2 ), fără 
îndoială pentru a ridica împotriva Ungurilor populaţia băştinaşe, 
pe care aceştia o supuseSeră autorităţii lor. 

Trebue deci să considerăm că după imperiul Asăneştilor, ieşit 
din revolta Vlahilor balcanici, împotriva asupririi bizantine, 
imperiu care devine tot mai bulgar ca spirit şi tradiţiune, în cursul 
veacului al XlII-lea, primele stăpâniri româneşti la nordul Du- 
nării sunt, pe malul drept al Oltului, voevodatul lui Litovoi şi 
« knezatele » lui Ioan şi al lui Farcaş, iar pe malul stâng al acestui 
râu, în Muntenia propriu-zisă, voevodatul lui Seneslau; ele sunt 
anume arătate, în concesiunea făcută ordinului Sfântului Ioan 
de Ierusalim de către regele Ungariei Bela al IV-lea, în 1247. Nu 
se mai face menţiune după această dată de Seneslau ; dimpotrivă, 
numele lui Litovoi se regăseşte în 1279, când a pierit într'o luptă 
în contra Ungurilor, ale căror drepturi suzerane refuzase să 
le recunoască. Fratele său Barbat a trebuit să se răscumpere cu 
un preţ mare. 

După aceste evenimente, nu mai găsim decât aluzii destul de 
vagi, până în 1324 când apare Basarab, fiul lui Tihomir, înteme- 
ietorul dinastiei care a creat principatul muntean. Numele de 


J ) Cf. p. bibliografie Vicina el Cetatea Albi, pp. 24-26. 

*) Rogerii Carmen Miserabile, ed. Popa Lisseanu, izv. Ist . Românilor, V, p. 49. 

Basarab este fără îndoială de origine cumană; nu e imposibil 
ca vecinătatea Cumanilor în secolul al xn-lea şi al XlII-lea să fi 
lăsat Munteniei numele primei sale familii domnitoare. In ce 
priveşte acelea ale lui Litovoi şi Tihomir, ele sunt evident slave 
şi nu e de mirare că le regăsim în aceeaşi formă, la începutul 
secolului al XlII-lea, la sudul Dunării, în regiunea macedoneană a 
Skopliei 1 ). E o dovadă mai mult a contactului permanent între 
populaţia slavă şi românească a acestor ţinuturi. 

Statul lui Basarab, al cărui centru se găsea fără îndoială, la 
începutul secolului al XlV-lea, în ţinuturile Munteniei de pe malul 
stâng al Oltului, trebue să fi urmat voevodatului lui Seneslau, cu 
toate că ar fi imposibil să precizăm data şi condiţiile politice ori di- 
nastice ale acestei succesiuni. Nu putem trece însă cu vederea o coin- 
cidenţă, pentcucă din ea se poate desprinde şi o concluzie. Către 
sfârşitul veacului al XlII-lea, sub ultimii Arpadieni, tendinţa con- 
stituţională a Regilor Ungariei era de-a constitui în Transilvania 
comunităţi naţionale (universitates), cum s’a şi realizat pentru 
Saşi şi Secui. Şi Românii din Ardeal păreau a se îndruma spre 
această stare, deopotrivă cu celelalte neamuri privilegiate. In 1291 
mai vedem apărând într’o diplomă universi nobiles, Saxones, 
Syculi et Olachi. Pe urmă însă această evoluţie a fost întreruptă, 
iar « Valahii » au rămas excluşi dela asemenea privilegii 2 ). 

Nu cumva închegarea principatului « transalpin » al Ţării Ro- 
mâneşti, care era să-şi întindă apanagiile şi dincolo de Carpaţi, 
va fi oprit constituirea unei comunităţi naţionale a Românilor 
supuşi coroanei Sf. Ştefan ? Răspunsul la această întrebare ar 
lămuri şi tradiţia « descălecării * legendarului Negru Vodă şi a 
anului 1290. Dar de voim să ne mărginim la fapte precise, docu- 
mentele ni-1 arată pe Basarab, ca cel dintâi domnitor al unui stat 
românesc puternic şi independent, pe malul stâng al Dunării. 


l ) A. Soloviev, Les Serbes et le droit byzantin & Skoplje, Glasnik Srpskog 
Naucnog Drustva, XV — XVI (1935 — 36), p. 29 şi urm. 

*) H. Schdnebaum, Der politlsche u. kirchliche Aufbau Siebenbilrgens bis z. 
Ende des Arpadenreiches, Leipziger ViertelJahrschr. f SUdosteuropa , II (1938) 
pp. 38—39. 

Domnia întemeietorului se sfârşeşte în 1352 x ) ; dela el se poate 
socoti organizarea principatului şi influenţa sa politică în sistemul 
alianţei tătăreşti şi bulgare, însemnat prin prezenţa unui contingent 
«valah » la bătălia dela Velbuzd, împotriva Sârbilor; tot el afirmă 
puterea militară a noului stat, zdrobind în munţi în 1330, armata 
lui Carol Robert de Anjou, Regele Ungariei. Această bătălie, 
zisă .dela Posada, este pentru istoria românească echivalentul lup- 
telor liberatoare, aproape contemporane, dela Morgarten sau dela 
Sempach, pentru confederaţia elveţiană. In timpul acestei domnii, 
de aproape o jumătate de secol, s’a efectuat reunirea micilor vo- 
ievodate, răspândite dela Carpaţi la Dunăre, până la gurile 
fluviului unde se menţinea încă, către 1350, stăpânirea tătărească. 

Principatul Moldovei se desparte puţin mai târziu de suzera- 
nitatea ungurească. Totuşi s’ar putea crede, pela 1325, în existenţa 
unui voievodat mai mult sau mai puţin vasal al Poloniei şi e sigur 
că în secolul al XIII-lea Moldova a trebuit să sufere influenţa stă- 
pânirii mongole din Rusia meridională şi din Crimeea: un 
demnitar tătar se numeşte în 1286 Ymor filius Molday 2 ). In primii 
ani ai secolului al XlV-lea, geografii arabi şi italieni îşi înfăţişau 
această ţară ca un refugiu al Alanilor, triburi iraniene dislocate de 
invazia tătară. Numele oraşului Iaşi, oraşul Aşilor, sau al Ala- 
nilor, este o ultimă mărturie a aşezării lor *). A fost de asemenea 
o influenţă a principatului rus al Galiţiei, absorbit în urmă de 
către Polonia, ceea-ce a îngăduit Moldovei să se dezvolte. Dacă 
noul principat întemeiat de Bogdan, a putut să se întindă atât de 
repede până la Nistru şi la « Marea cea mare », e pentrucă se găsea 
pe marea- cale comercială, care lega oraşele Galiţiei de Marea 
Neagră: iată deci că aici drumul a putut să creeze statul. 

întreagă această perioadă, deşi e mai puţin obscură decât 
aceea a originilor, este încă plină de confuziuni şi lacune. 

*) G. I. Brătianu, Les fouillps de Curtea de Argesh, Revue Archdologique , XIII 
(1921), p. 1 şi urm. 

*) Vicina et Cetatea Albă t p. 119. Aceasta nu înseamnă o nouă etimologie 
a numelui Moldovei, cum pare a crede d. Decei, Revue de Transylvanle , IV, 
p. 452, ci numai că acest nume era răspândit înainte de data cunoscută a înte- 
meierii principatului. 

*) V. Vicina et Cetatea Albă i p. 43. 



112 O ENIGMĂ ŞI UN MIRACOL ISTORIC : POPORUL ROMÂN 


Se ştie, de pildă, aproape până la fiecare manuscris, care era 
în Franţa catalogul « librăriei » lui Carol al V-lea, în timp ce nu 
s’a putut stabili cu o întreagă certitudine, cronologia contempo- 
rană a domnilor Munteniei şi ai Moldovei. Ceea ce pare aproape 
sigur e că în Ţara Românească tradiţia « coborîrii », a unei « des- 
călecări » a Românilor din Transilvania, care ar fi întemeiat statul 
sub domnia unui « Negru Voivod » legendar, dispare tot mai 
mult, în faţa unei realităţi istorice, care ne arată din ce în ce mai 
limpede, un principat autohton, cu o dinastie cu nume cuman, 
« adunând » micile voievodate din Mica şi Marea Valahie, aproape 
după cum ţarii Moscovei vor « aduna » mai târziu pământu- 
rile ruseşti ; Basarabii vor sfârşi prin a-şi întinde, puţin câte puţin, 
stăpânirea lor, până au înlocuit la gurile Dunării şi în Dobrogea 
pe aceea a hanilor mongoli din Kipciak şi a vasalilor şi auxilia- 
rilor lor, stăpânitorii turci şi ţarii de origine cumană, care dom- 
neau în Bulgaria la sfârşitul secolului al XlII-lea şi la începutul celui 
de al XlV-lea. Din contra, Moldova a fost într’adevăr întemeiată, 
ca stat unitar, printr’o emigraţie a micii nobilimi române din 
Maramureş, răzvrătită împotriva lui Ludovic I al Ungariei; aceşti 
cuceritori au întâlnit în noul lor domeniu rămăşiţele stăpânirii 
tătare, triburile slavo-române ale ţării Brodnicilor, urmaşii Cu- 
manilor şi ai Alanilor. Aceasta a dat poate aristocraţiei moldo- 
veneşti din primele veacuri un caracter mai puţin omogen, mai pă- 
truns de elemente străine, a căror prezenţă rezulta de altfel şi din 
curentul schimbului, din nevoile negoţului ; acestea făceau din capi- 
tala Suceava şi din portul de la Nistru, Cetatea-Albă, etapele unei 
căi de tranzit şi de penetraţie economică. 

Această epocă e caracterizată printr’o politică de echilibru, 
menită să menţină între pretenţiile de suzeranitate ale regilor 
Ungariei şi ai Poloniei şi exigenţele rivale ale imperiului mongol, 
apoi ale imperiului otoman, independenţa de fapt, dacă nu de 
drept a principatelor. 

Aliaţi ai Tătarilor sub Basarab, vasali ai Angevinilor Ungariei 
sub fiul său şi sub Vlaicu, aliaţi ai Turcilor sub Radu, auxiliari 
ai cruciaţilor şi ai lui Sigismund la Nicopole, sub Mircea, dom- 
nitorii Ţării Româneşti au fost nevoiţi să imprime acţiunii lor 

o tendinţă de oportunism sau mai curând de echilibru ; era singura 
politică pe care o puteau face în mod raţional, suveranii unui 
stat mic, în grija de a-şi păstra hotarele şi o relativă indepen- 
denţă, printre rivalităţile unor puteri atât de temute. Intre Un- 
guri, Poloni şi Turci în secolul al XV-lea, situaţia ţării moldove- 
neşti a fost în curând asemănătoare aceleia a surorii sale mai 
mari, Ţara Românească a Basarabilor. Politica domnitorilor săi e 
definită foarte limpede în scrisoarea Regelui Matei Corvin 
al Ungariei către senatorii poloni, din 1468, cu privire la Ştefan 
cel Mare, a cărui împotrivire tocmai o încercase în paguba sa, 
în timpul expediţiei sale nenorocite în Moldova: «Noi ştim prin 
propria sa mărturisire că el e supusul nostru, dar dacă vă măgu- 
leşte cu aceleaşi cuvinte, o face după obiceiul său, căci tot aşa 
se poartă cu Tătarii şi cu Turcii, pentru ca, printre aţâţi stăpâni 
deosebiţi, viclenia sa să poată rămânea cât mai mult timp nepe- 
depsită » *). Când primejdia turcească a sporit» domnitorii ro- 
mâni şi-au pus nădejdea în gândul cruciatei şi în iluzia înşe- 
lătoare a unei ligi europene, împotriva necredincioşilor. Dar soli- 
daritatea creştină nu mai era decât un cuvânt zădarnic, şi pre- 
siunea valului otoman de neînfrânt. După a doua jumătate a se- 
colului al XV-lea, Muntenia a fost cotropită, cu toate străduinţele 
lui Ştefan cel Mare de a o smulge de sub supremaţia turcească. Mol- 
dova însăşi a f ost în curând despărţită de mare, după luarea Chiliei 
şi a Cetăţii-Albe, în 1484. Dar nu fără oarecare îndreptăţire, 
d. Lot opreşte la anul 1526 această primă perioadă a istoriei sta- 
telor române 2 ) ; după dezastrul dela Mohaci, care a supus Ungaria 
paşalelor turceşti şi a făcut din Transilvania un al treilea prin- 
cipat vasal al Porţii, era independenţei s’a încheiat ; epoca atot- 
puterniciei turceşti începe Ea n’a fost totuşi niciodată atât de 
absolută ca în celelalte ţări ale Europei orientale, care au suferit 
stăpânirea otomană. Principatele şi-au păstrat întotdeauna auto- 
nomia şi domnitorii lor creştini, aşa că dezvoltarea culturii 

Veress, Fontes Rerum Transsyl vanicarunt, IV, p. 5. 

*) Les invasions barbares, I, p. 292. Rectificăm în treacăt o scăpare din vedere 
din voi. II, p. 125: regele Ludovic, care a căzut la Mohaci, nu era un Angevin, 
ci un laghelon. 


8 

lor, care tinde să devină naţională după secolul al XVI-lea, Ie aduce 
moştenirea Bizanţului. Din timp în timp, o tresărire a vechiului 
spirit de cruciată ridică câteva căpetenii îndrăzneţe împotriva 
Turcilor: Ioan Vodă cel Cumplit în Moldova şi mai ales Mihai 
Viteazul, a cărui domnie lasă în istoria românească « strălucirea 
unui meteor ». Există totuşi tendin(a de a se recunoaşte astăzi 
în marile fapte ale acestui domnitor, care a putut să domnească 
câteva luni asupra Munteniei, Transilvaniei şi Moldovei şi să se 
gândească să răscoale Balcanii împotriva Turcilor, acţiunea nu a 
unui singur om, ci a unei întregi clase de boieri războinici, de 
nobili luptători care trebuiau să rămână credincioşi acestei politici, 
multă vreme după tragicul sfârşit al eroului lor. De altfel, la sfâr- 
şitul secolului al XVII-lea, câţiva domnitori trebuiau să folosească 
înaintarea Imperialilor şi să încerce a reveni, între creştini şi musul- 
mani, la vechea politică de echilibru. Dar era încă prea devreme 
şi apăsarea politică şi militară a imperiului otoman era încă foarte 
puternică; această politică a fost fatală lui Constantin Brânco- 
veanu, după cum s’a dovedit a fi şi alianţa rusească pentru dom- 
nitorul Moldovei Dimitrie Cantemir. 

Poarta institui atunci regimul principilor fanarioţi, recrutaţi 
din familiile greceşti din Constantinopol, care ajungeau la această 
însărcinare ca la o funcţiune de arendaş, de încasator general al 
impozitelor şi al tributului, datorit visteriei sultanului şi aceleia 
nu mai puţin pretenţioase a vizirilor şi a paşalelor. 

Totuşi nu e de ajuns să spunem că ei se interesau de dezvol- 
tarea evenimentelor din Europa occidentală 1 ). Dacă domnia lui 
Petru cel Mare a însemnat în Rusia adevăratele începuturi ale 
epocii moderne, s’ar putea spune aproape acelaşi lucru şi despre 
regimul fanariot în principate. Mulţi dintre aceşti domnitori, prea 
defăimaţi mai târziu, aşa cum rezultă din actele oficiale desco- 
perite şi publicate în anii din urmă, au fost, în întreaga accep- 
ţiune a cuvântului, în acest secol al XVIII-lea deschis tuturor 
curiozităţilor spiritului, reprezentanţi autentici ai despotismului 


M Op. cit., p. 294. 

luminat 1 ). Ar fi fost fără indoială şi mai mult, dacă nestabili- 
tatea politică şi tirania economică, care le-a fost impusă de către 
regimul otoman, nu ar fi zădărnicit străduinţele lor, obligându-i 
să-şi împileze principatele sub biruri, în acelaşi timp pentru a sa- 
tisface cerinţele unei exploatări în regulă a provinciilor, în folosul 
Constantinopolului şi pentru a-şi garanta propriile lor interese. 

Intr’un paragraf consacrat slăbirii şi dispariţiei puterii oto- 
mane, d. Lot a voit să scoată în evidenţă vicisitudinile războaielor 
ruso-austro-turce din secolul al XVIII-lea şi repercusiunile lor asu- 
pra stării principatelor, care le-au fost în acelaşi timp obiectivul 
şi victima. Dacă Oltenia, anexată de către Austriaci în 1718, a fost 
înapoiată principatului Munteniei în 1739, Bucovina a rămas 
Austriei în 1777, iar Basarabia, marea provincie orientală dintre 
Prut şi Nistru, a fost luată de către Rusia în 1812. Ar fi trebuit to- 
tuşi să se insiste asupra celor două evenimente, care pregătesc 
dezvoltarea naţionalităţii româneşti şi realizarea unităţii sale: uni- 
rea unei părţi a bisericii transilvănene cu Roma, după cucerirea 
acestei provincii de către Imperiali, deschidea calea literelor latine 
şi tradiţiilor Romei. De altă parte, umanismul care pătrunsese, prin 
Polonia, în scrierile cronicarilor moldoveni ai secolului al XVII-lea 
contribuise la deşteptarea interesului claselor conducătoare, pen- 
tru această minunată genealogie a naţiunii lor. Unitatea linguis- 
tică atât de remarcabilă a diferitelor provincii, mai accentuată 
pe măsură ce se scriau şi se tipăreau mai mult, în limba ro- 
mână, cărţi bisericeşti sau scrieri istorice, dezvăluia tot deodată 
amintirile trecutului şi posibilităţile viitorului. Dacă se aminteşte 
deşteptarea sentimentului naţional în Muntenia şi în Moldova, 
nu se poate uita rolul Ardelenilor, care aflaseră la Roma 
conştiinţa latinităţii lor şi a unităţii poporului român, de dincoace 
şi de dincolo de Carpaţi. 

De altă parte, trebue ţinut seamă, pentru « naşterea Româ- 
niei *, de revoluţia economică determinată de tratatul dela Adria- 
nopol, ale cărei consecinţe au îndrumatat noua politică socială a 


*) N. lorga. Le despotisme iclairS dans Ies pays roumains au XVIII-e siâcle, 
Bullet. of the Internat. Committee of Hist. Sciences , 34 (1937), pp. 101 şi urm. 

secolului al XlX-lea. Exportul, liberat de greutăţile cu care le în- 
greuiase odinioară regimul monopolului otoman, punea în valoare 
recoltele şi proprietăţile. O dată cu creşterea repede a veniturilor, 
noile nevoi şi obiceiuri, introduse de armatele de ocupaţie, trans- 
formaseră moravurile patriarhale. Marea proprietate boierească, 
mai atentă la producţiunea moşiilor • sale, tindea să definească 
mai precis sarcinile vechiului regim de iobăgie şi ridica astfel îm- 
potriva ei revendicările clasei ţărăneşti: regimul capitalist, comerţul 
străin — grec, în porturile muntene, readuse la libertate, evreesc 
în oraşele moldoveneşti, care erau pentru negustorii din Galiţia, 
o piaţă nouă şi rodnică de desf acere — şi problema agrară se 
ivesc astfel în acelaşi timp în principate, smulse pe neaşteptate 
din izolaiea economică şi aruncate în cursul repede şi zbuciumat 
al civilizaţiei modeme. Această îndoită revoluţie, naţională şi 
socială, se manifestă cu oarecare timiditate în reformele « Regu- 
lamentului Organic », dar află o expresiune mai completă în 
agitaţiile politice din 1848, care ar fi trebuit menţionate, fie 
numai pentru a înfăţişa starea de spirit deosebită a provinciilor 
care le-au fost teatrul. In Moldova, o conspiraţie aristocratică a 
f ost repede înăbuşită de către poliţia Voivodului Mihai Sturza ; 
în Muntenia, capii mişcării revoluţionare, Brătienii, Rosetti, Băl- 
cescu se inspirau din principiile Declaraţiunii drepturilor omului 
şi îşi manifestau simpatia pentru Ungurii răzvrătiţi împotriva 
Habsburgilor. Dimpotrivă, în Transilvania, mişcarea care reven- 
dica drepturile naţiunii româneşti, nesocotită de către statele ofi- 
ciale ale provinciei, era în acelaşi timp un apel către împăratul 
din Viena, în tradiţia răscoalelor populare ale secolului al XVIII-lea. 
Toate aceste împrejurări şi principiul naţionalităţilor, care inspira 
politica lui Napoleon al III-lea, trebuiau să ducă la Unirea Prin- 
cipatelor, ale cărei consecinţe ■ îndepărtate se puteau întrezări, a 
doua zi după războiul Crimeei. Nimic nu ar putea contribui 
mai mult la înţelegerea istoriei unităţii române, decât această frază 
de atâtea ori citată *), a ambasadorului Austriei Ia Constanti- 
nopol, în 1857, când chestiunea unirii Moldovei cu Muntenia 


*) Thouvenel, Tras anntes de la question d' Orient, Paris, 1897. 

se afla la ordinea zilei. «După o astfel de încurajare dată pre- 
tenţiilor româneşti, cum s’ar putea crede, scria acest diplomat 
prevăzător, că ele se vor opri aici ? Dar ar fi împotriva naturii 
omeneşti. Românii (termenul era nou pentru cancelarii) vor găsi 
atunci suzeranitatea Porţii o ruşine şi o nedreptate; ei îşi vor 
găsi ţara prea mică; vor năzui la un stat independent, cuprin- 
zând Bucovina, partea românească a Transilvaniei, Banatul, având 
nevoie de Balcani ca hotar. » 

Era o viziune profetică a evenimentelor ce urmau să se des- 
făşoare, în timpul celor şase decenii care despart 1859 de 1919, 
unirea Moldovei şi a Munteniei de încheierea unităţii româneşti. 
Aceste evenimente sunt rezumate pe scurt, trimiţându-se pentru 
amănunte la lucrarea d-lui Seton Watson. Totuşi, o menţiune a 
domniei lui Cuza Vodă ar fi trebuit să nu înregistreze numai gre- 
şelile acestui domnitor, tratate cam sumar de istoricul scoţian, 
fără a releva reformele politice şi sociale ale domniei şi acţiunea 
sa îndrăzneaţă, pentru a câştiga independenţa de fapt a noului 
stat şi, întemeiat pe principiul naţionalităţilor, a pune înaintea Eu- 
ropei, chestiunea românească în toată întinderea sa şi cu toate 
consecinţele ei 1 ). Domnia lui Carol I e schiţată în trăsături mari, 
cu mai multă exactitate; dar trebue rectificată judecata asupra 
politicei balcanice a României, dela 1878 la 1913. E adevărat că ea 
n’a luat deloc parte direct la frământările peninsulei, dar ea 
n’a înţeles să se dezintereseze de Aromânii din Macedonia, la 
care se deştepta deopotrivă, în secolul al XlX-lea, spiritul naţional 
şi sentimentul unei solidarităţi linguistice cu Daco-Românii. Exi- 
stenţa lor ca minoritate naţională era aproape asigurată sub stă- 
pânirea otomană; această situaţie a fost profund modificată în 
paguba, lor, de războaiele balcanice, care- înlocuiră autorităţile 
turceşti, destul de nepăsătoare în materie de limbă şi religie, cu 
naţionalismul vehement al Sârbilor, al Grecilor şi al Bulgarilor. 
Căci nu numai pentru a folosi situaţia disperată a Bulgariei în 


*) V. studiul meu Politica externii a iui Cuza Vodi şl dezvoltarea ideii de uni- 
tate naţională, Rev. Istorică Română, II (1932), p. 63. 

Iulie 1913 1 ), ci pentru a restabili echilibrul politic al Balcanilor, 
zdruncinat de noul război pe care îl provocase Ţarul Ferdinand, 
au trecut trupele române Dunărea. Teritoriul care a fost anexat Ro- 
mâniei, prin tratatul dela Bucureşti,, nu reprezenta numai acope- 
rirea strategică a Dobrogei şi a portului Constanţa; el constituia 
întrucâtva, echivalentul populaţiei aromâne, lăsată statelor bal- 
canice şi trebuia să servească de altfel, după război, ca regiune 
de colonizare pentru elementele emigrate din Grecia şi Bulgaria, 
în urma marilor mişcări de populaţie, rezultat al aplicării trata- 
tului dela Lausanne. Dacă Regele Carol a murit în Septemvrie 
1914, e plin de teamă pentru viitorul poporului său », el întrevă- 
zuse totuşi soluţia unităţii româneşti şi autorizase pe primul său 
ministru să semneze cu Rusia, prima convenţiune care definea 
drepturile naţionale ale Românilor, într’o eventuală împărţire 
a Austro-Ungariei. Aceste împrejurări luminează de asemenea 
alcătuirea unităţii române şi înţelesul politic şi geografic al grani- 
ţelor sale actuale. Ceea ce poate părea, la prima vedere, ezitare 
sau pierdere de timp, în acţiunea diplomatică a României din 
1914-1916, nu era în realitate decât grija de a asigura recunoaş- 
terea acestor drepturi şi garantarea lor de către toate puterile aliate 2 ). 


') Lot, op. cit., p. 233. 

') Nu examinăm aci conţinutul voi. II, dar România, ale cărei năzuinţe na- 
ţionale au fost bine înţelese de autor, nu află in cele zece pagini consacrate si- 
tuaţiei actuale (pp. 172-182) importanţa ce s’a dat altor state, ieşite din descom- 
punerea imperiilor. E nedrept de-a mărgini întreaga campauie din 1917 nu- 
mai la numele generalului Berthelot şi la bătălia dela Mărăşeşd, atunci când se 
expun mai amănunţit campaniile polone ale Mareşalului PilsudsW (pp. 191 ş 
urm.). Nu e uici un cuvânt asupra luptelor Românilor împotriva bolşevicilor 
unguri în 1919, care au determinat, împotriva Consiliului celor Patru, răstur- 
narea regimului comunist In Europa Centrală, prin ocuparea Budapestei. Sunt 
lacune ce trebuesc semnalate pentru’ o, nouă ediţie a lucrării. 

Ne deosebim deci, asupra câtorva puncte importante, de rezul- 
tatele studiului atât de interesant al autorului năvălirilor barbare : 
enigma şi miracolul istoric al poporului român, fără a voi câtuşi 
de puţin să-i micşorăm valoarea sau să-i contestăm dialectica 
strânsă şi logica riguroasă a deducţiilor sale. Noi socotim totuşi 
că evacuarea Daciei trebue să fie considerată, nu în virtutea unui 
singur text, ci în întregimea faptelor şi a realităţilor istorice. Ea 
apare atunci ca un episod într’o serie de fapte asemănătoare, 
nu ca o « cezură definitivă » în istoria stăpânirii romane în Eu- 
ropa orientală, ci aşa cum s’a spus, pe bună dreptate de curând, 
ca o «flotare *, o fluctuaţie strategică şi politică, în apărarea dună- 
reană a imperiului x ). Ea a însemnat fără îndoială o retragere a 
graniţelor romane, dar n’a întrerupt contactul permanent între cele 
două maluri ale Dunării şi n’a împiedicat schimburile de popu- 
laţie şi imigraţiunile succesive, care au păstrat romanităţii orien- 
tale o suprafaţă de expansiune, ale cărei limite depăşeau în acelaşi 
timp şirurile Carpaţilor şi ale Balcanilor. 

Năvălirea slavă a avut desigur urmări mai însemnate: ea a 
făcut să pătrundă în vorbirea populaţiunilor romane sau roma- 
nizate ale Daciei şi ale Moesiei un întreg vocabular profesional 
şi administrativ. Ea a modificat profund, după nevoile ei, topo- 
nimia regiunilor ocupate. A dislocat mai ales — şi -aceasta este 
esenţialul — masa romană, împingând o parte din elementele ei la 
sud-vest şi altele la nord-estul peninsulei balcanice : infiltraţia tri- 


l ) lorga, Istoria Românilor , I, 2, p. 350. 

burilor slave a împins astfel centrul romanităţii orientale, din 
care au ieşit diferitele ramuri ale poporului român, la nordul 
Dunării şi al Carpaţilor. Izvoarele istorice nu menţionează această 
deplasare decât atunci când se produc — a fost cazul în secolul al 
VlI-lea ca şi în al IX-lea — migraţiuni masive, care nu puteau să 
scape atenţiunii contemporanilor; dar totdeauna, cancelariile şi 
cronicarii se ocupau de stăpânii regiunii. Slavi ori Turci, fără să 
se intereseze de masa populaţiei supuse stăpânirii lor. însuşi numele 
etnic rumân, moştenire necontestată dela Romania imperiului de 
Orient, sfârşi prin a avea o valoare socială pejorativă şi a desemna 
plebea ţăranilor clăcaşi, supuşi birurilor şi celorlalte angarale, 
după bunul plac al năvălitorilor. Acest obicei de a desemna 
pe Români, prin numele stăpânitorilor vremelnici care cârmuiau 
ţara, a stăruit până la sfârşitul Evului Mediu ; el ne permite poate 
să identificăm poporul misterios, pe care izvoarele musulmane 
din secolul al X-lea şi al Xl-lea îl ascund sub iniţialele nelămurite 
V. n. nd. r. şi ale cărui caracteristice şi topografie sunt acele ale 
poporului român. Numele de Vlahi, care începând cu secolul al X-lea 
se dă acestei naţiuni, s’a născut fără îndoială în Balcani; a început 
prin a fi dat păstorilor, primii care reprezentau în masa subju- 
gată a populaţiei romane un element de iniţiativă şi de libertate. 
Poate trebue să deosebim în unele texte, pe pastores Romanorum, 
păstorii Romanilor, băştinaşi ai regiunilor dunărene, de Blachii 
sau Vlachii, imigraţi din peninsula balcanică, dar în curând aceste 
elemente diverse ale aceluiaşi popor s’au contopit într’o unitate 
linguistică cu atât mai remarcabilă, cu cât a asimilat repede 
cele câteva triburi slave rămase la Nordul Dunării şi că a rezistat 
urmărilor năvălirii maghiare şi a supremaţiei sale politice în Tran- 
silvania. După ce se desemnează conturul unei naţionalităţi, ideea 
de Stat se desprinde, puţin câte puţin, din pulberea micilor voevo- 
date, împărţite între influenţa Bulgarilor, a Bizanţului şi a Ungurilor 
şi dă naştere imperiului Vlahilor şi al Bulgarilor, în ultimii ani ai 
secolului al Xll-lea. Dar la sudul Dunării, tradiţia celui dintâi impe- 
riu bulgar şi a culturii sale slave se impune încă din timpul Asă- 
neştilor. Statul românesc, după câteva încercări neizbutite în cursul 
secolului al XlII-lea, reapare în al XlV-lea, la sud şi la est de 

Carpaţi : sunt cele două principate, acela al lui Basarab în Ţara Ro- 
mânească, care se întinde în curând, sub suzeranitatea nominală a 
Ungariei Angevine, din Carpaţi până la posesiunile tătăreşti ale gu- 
rilor Dunării şi la oraşele Dobrogei ; acela al domnilor Moldovei, 
care îşi întind domeniul în orbita influenţei polone, până la Nistru 
şi la Marea Neagră. Dela această epocă, istoria poporului român, 
sub stăpânirea ungurească sau imperială, în Transilvania, sau în 
principatele supuse autorităţii otomane după sfârşitul secolului 
al XV-lea, şi protectoratului rusesc în al XVIII-lea, încetează de 
a mai fi o enigmă; ea rămâne un miracol sau mai degrabă o suc- 
cesiune de miracole, dintre care cel mai recent, realizarea unităţii 
naţionale, din secolul al XlX-lea şi al XX-lea, la această răspântie 
a năvălirilor şi a imperialismelor vrăjmaşe care e regiunea Du- 
nării de Jos, nu e fără îndoială cel mai neînsemnat. 

S’ar putea găsi unele dintre ipotezele acestei cercetări, riscate 
sau contestabile. 

întrucât e vorba de o enigmă, ele nu au altă pretenţie decât 
de a propune o interpretare, care să ţină seama, nu numai de 
izvoarele istorice şi linguistice, de atâtea ori cercetate, ci de con- 
diţiile vieţii reale care scapă adeseori mărturiei lor. Aş fi fericit 
dacă, cu prilejul acestui comentariu al unei lucrări nepărtinitoare, 
pe care am fi dorit să o vedem mai direct informată despre 
istoria românească şi bibliografia sa recentă, aş fi putut să aduc 
în aceste dezbateri, ceva din spiritul de obiectivitate indispensabil 
oricărei cercetări ştiinţifice, care i-a lipsit de atâtea ori în anii 
din urmă. Dacă există o cheie a enigmelor şi o lămurire a mira- 
colelor, ele nu se pot afla, cel puţin în domeniul studiilor isto- 
rice, în dezlănţuirea patimilor şi a vrăjmăşiilor naţionale. 



REZUMAT CRONOLOGIC 
271-7 4 Părăsirea Daciei. 

315 Restaurarea Iui Tropaeum Trajani în Dobrogea- 

328 Expediţiile lui Constantin dincolo de Dunăre. 
Construirea unui pod peste Dunăre, la Oescus. 

334 Sarmatii Argaragantes trec Dunărea. 

358 Expediţia împăratului Constanţiu împotriva Sar- 
maţilor Limigantes. 

372 Mucenicia Sf. Sava, pe Buzău, în Muntenia, sub 
stăpânirea Goţilor. 

448 Ambasada lui Priscus Ia curtea Iui Atila. 

545 Limba latină cunoscută de Slavii transdunăreni 
(Procopius). 

550 Aşezările Slavilor, după Iordanes: din Carniolia 
şi Panonia până la Nistru şi la Vistula ; Anţii, 
dela Nistru la Nipru. 

578 Avarii eliberează în Muntenia pe prizonierii luaţi 
de Slavi, în expediţiile lor din Balcani. 

580 « Romania o într’o inscripţie grecească la Sirmium. 

587 Cuvinte latine vulgare în Hemusul bizantin 
(Teofilact Simokatta, Teofanes). 

Către 618 Populaţia romanică din peninsula balcanică, aşe- 
zată de Avari dincolo de Dunăre. 

Către 678 întoarcerea acestei populaţii în Macedonia (Ac- 
tele Sf. Dimitrie). 

Către 811-14 Macedoneni aşezaţi de Krum în Muntenia. 

Către 837-38 întoarcerea acestei populaţii în imperiul bizantin. 

895-906 Năvălirea Maghiarilor în Europa Centrală. 

976 întâia menţiune a Vlahilor « cărăvănari » între 
Prespa şi Ohrida. 

982 V. n. nd. r., popor originar din imperiul roman, 
menţionat de izvoare musulmane între Maghiari 
şi Moravi, la Nordul Dunării. 

1014 KififiaXoyyov (Câmpulung) între Serres şi Melnik. 

Sfârşitul sec. XI Blakumen în inscripţia runică dela Sjonhem. 

Către 1100 Tradiţia istorică a cronicei lui Nestor: Valahii 
au cucerit pe Slavii din Carpaţi înainte de sosirea 
Maghiarilor. 

încep. sec. XII Vlahii în Chanson de Rol and. 

1 114 Vlahii călăuze ale Cumanilor, la trecerea Dunării 
(Ana Comnena). 

1 164-66 Vlahii, coborîtori ai colonilor italici, în armatele 
bizantine ale lui Manuil Comnenul, lângă gurile 
Dunării (Kinnamos). Păstori vlahi la marginele 
Galiţiei. 

1173-93 Tradiţia istorică despre voivodatele Blachilor în 
Transilvania, în vremea năvălirii maghiare din 
sec. X în Gesta Hungarorum ale Notarului ano- 
nim al Regelui Bela III ( ?). 

1186 Răscoala Vlahilor din Balcani. Asăneştii, înte- 
meietori ai imperiului Vlahilor şi Bulgarilor. 

1210 Blachi în Ardeal. 

1222 Terra Blacorum în Transilvania. 

1241 Năvălirea Tătarilor în Europa Centrală, 

1247 Cnezatele lui Litovoi şi Seneslav pe ţărmurile 
Oltului. 

1279 Răscoala lui Litovoi împotriva Ungurilor. 

1286 Ymor filius Molday, demnitar tătar. 

Către 1308 Voivodul Ţării Româneşti, în cronica rimată a 
lui Ottokar de Stiria. 

Vlahii din Macedonia în descrierea Francisca- 
nului sau Dominicanului anonim. 

1324 Prima menţiune a lui Basarab, voivodul Ţării 
Româneşti (+ 1352). 

1325 Prima menţiune a unei ţări moldoveneşti. 

Către 1360 Descălecarea voivodatului Moldovei. 

Constanţa, 118. 

C şovenii-de-Jos, 96. 

Crimeia, 40, 61, 65, 111, 116. 

Croaţia, Croaţii, 15, 27, 75. 

Cruciata IV, cronicarii ei vorbesc de 
Valahi şi Cumani, 25; cruciaţii lui 
Fr. Barbarosa, 63. 

Cuber, Cubrat, şeful Bulgarilor, 44. 

Cucuteni, 103. 

Cumanii, 21, 22, 60, 63, 66, 110, 112; 
năvălirea, 15. * 

Curtea-de-Argeş, 103. 

Cuza-Vodă = Alexandru Ioan I, 117. 

Cyzicos, 41. 

Cz6ke-Cejkov, 102. 

Dacia, Dacia Traiană, Nordul Du- 
nării, 13, 14, 19, 22, 28, 36, 37, 38, 
40, 41, 48, 53, 55, 57, 59, 72, 81—85, 
90, 92, 95, 96, 97, 100, 103—105; 
problema părăsirii ei de Romani, 11, 
21, 32, 33, 119; romanizarea şi con- 
tinuitatea, 21, 38 — 39; inscripţii ro- 
mane, monete în, 33 ; populaţia ei 
în momentul evacuării, 33 — 34; 
Nordul ei, 37; şi pătrunderea Sla- 
vilor în Balcani, 45 ; toponimia 
slavă a ei, 59; Începuturile creşti- 
nismului, 92 — 93 ; particularismul 
dac renaşte, 90 — 105 ; rezumat cro- 
nologic al ştirilor privitoare la ea 
(sec. 3 — 14), 123—124 ; — Aureliană , 
14, 41, 46, 48; — Balcanică, 92; 
— Carpatică, 92; — Superioară, 95 ; 
v. Dunăre, dincoace de, Nordul, 
stânga. 

Dacii, 20, 28, 91;— liberi, 39, 94, 101. 

Daco-ilirienii, 49 ; calea migraţiunii 
lor în N. Dunării, 15. 

Daco-romanii, 68; nu lasă inscripţii 
nici cei din Dacia evacuată, nici 
cei din Moesia, 37. 

Daco-romănii, 21, 29, 48, 55, 1 1 7 ; 
limba lor, 15, 54, nu se deoseb. 
mult de aromână, 49, concordanţe 
cu istro-româna şi megleno-româna, 
56. 

Daia, numele barbar al împ. Maxi- 
min, 91. 

Daicoviciu, 92, 98. 

Danemarca, 89. 

Dardania, 48. 

Dămăroaia, 100. 

Dărmăneşti, 103. 

Decebal, 20, 59. 

Decei Aurel, 75, 78. 

Decius, împărat roman, mort în luptă 
cu Goţii, 33. 

Demetrius, 65. 

Densu ianu O., 51. 

Diculescu C., 66. 


Dimitrie Cantemir, 1 14. 

Diocleţian, împ. roman, 91 ; reorg. 
paza la Dunăre, 40. 

Dion Cassius, 104. 

Dobrogea, 23, 25, 41, 57, 60, 109, 112, 
118, 121, 123. 

Dominicani, misionari, as. orig. Va- 
lahilor, 21—22. 

Dopsch, 81. 

Dragoş.Vodă, principatul său era slav 
după Bromberg, 24. 

Drina, râu, 27. 

Drubeta, 93, 95. 

Dubă Dunăre, la geografi persani, 
74, 75. 

Dulcilla, fiica principesei Gaata, 41. 

Dumitrescu Vladimir, 104, 

Dunăre, 28, 32, 38, 41—43, 47, 54, 
56, 63, 66, 73, 75, 76, 82. 97, 108, 
111, 118, 119; numele, 25; paza 
la reorganizată, 40 ; linia, 59 ; pQdul 
lui Constantin cel Mare la Oescus, 
123; valea, regiunea, 23, 57, 58, 63, 
78; — de Jos, 121; — de mijloc, 
câmpia, 73 ; gurile, regiunea, 60, 63, 
73, 78, 121, 124; voevodatele dela, 
IO84 stăpânire a Basarabilor, 112; 
stăpânire tătărască până către 13Ş0, 
111; — dincoace. Nordul, stânga* 
(= Dacia), 18, 19, 28, 38, 40, 44, 

45— 47, 49, 53, 56, 59, 64, 66, 68, 
69, 72, 77, 78, 92, 93, 108, 109, 
110, 120, 124; — dincolo de, dreapta. 
Sudul, peste (— Moesia, regiunea 

’ balcanică), 14, 24, 34, 37, 38, 44, 

46— 49, 53, 55, 57, 59, 71, 105, 110.* 

Egipet, 29. 

Egnatia, via, 59. 

Englezii, 14. 

Epifania, localitate, 86. 

Epir, 25, 46, 49, 63. 

episcopatul Cumanilor, eparhia, 107. 

Eugippius, autorul vieţii Sf. Sever in, 35. 

Europa, 9, 10, 14, 47, 56, 80, 84, 97, 

117; — Centrală, 9, 10, 73, 75, 99, 
104, 123, 124; — de apus , occiden- 
tală, 28, 114; — de Sud-Est, 98, 104, 
sensul geografic al denumirilor et- 
nice în evul mediu aci, 11; — dună- 
reană, 56; — Orientală, 9, 10, 54, 
104, 113, 1 19; la- începutul sec. 14, 46. 

Eutropius, 15, 32, 36, 38, 80; asupra 
părăsirii Daciei, 13. 

Farcaş, cnezatul lui, 109. 

Fatma, 85. 

Ferdinand, ţarul Bulgariei, 118. 

Ferri S., 95. 

Fessler, 43. 

Festus Rufus, 33. 

Francia, 69. 

Francii, 97. . 

Franciscanii, misionari as. orig. Va- 
lahilor, 21—22. 

Franqus, sensul cuvântului, 69. 

Franţa, 39, 70, 112. 

Frideric Barbarasa, 63. 

Frigia, 91. 

Frumoasa, castrul roman dela, 100. 

Fundaţia pentru artă şi literatură 
Regele Carol II, 8. 

Fustei de Coulanges, 69, 70, 71. 

Gaata, principesa, 41. 

Galerius, împ. roman, 93 ; reorg. paza 
la Dunăre, 40; fiul unei dace trans- 
danubiene, 91. 

Galia, 36, 84, 86,87, 90, 93, $7, 105; 
— de răsărit, 87; — meridională, 69. 

Galilor, Ţara, In Anglia, 88. 

Galiţia, 56, 63, 65, 116, 124; princi- 
patul rus al, 111. 

Gallienus, împ. roman, 83. 

Gardîzî, istoric persan, 74, 75, 78. 

Gelu, voevodatul lui, 109. 

Genovezi, notari Ia Cafa, 61. 

geograful anonim din sec. XIV, 46, 68. 

Gepizii, 66, 97. 

Germania, Germanii, 14, 20, 36, 39, 


46, 70, 72, 83, 97; stabiliţi pe malul 
drept al Rinului, 37. 

Getica, 43. 

Geţii, 38. 

Glad, voevodatul lui, 109. 

Glotz, colecţia de studii istorice, 10. 

Gotia, regiune, 40, 43. 

Goţii, 34, 40, 82, 83, 93, 94, 97, 99, 
104, 105, 123; retraşi în Carpaţi, 
36 ; — pontici, 40; în Dacia Tra- 
ianâ, creştini, 41 ; în Spania, 85. 

Gozgân, localit. In Afganistan, 73. 

Grecia, Grecii, 49, 66, 75, 117, 118. 

Gregoire H., 63, 77, 78, 91. 

Gsell, 85. 

Habsburgii, 116; dubla lor monarhie, 
surparea ei, 9; v. Austro-Ungaria. 

Hadaczek, 101. 

Halchidica, 62. 

Halmyris, 60. 

Hama, Hamath, 86. 

Haverfield, 88. 

Ha.et Julien, 60. 

Hemus, munţii, 51, 64, 67, 123; v. 
Balcani. 

Heraclius, imp. bizantin, 44. 

Herzegovina, 26. 

Hildebrandt, Conrad Iacob, călător 
german (1656 — 1658), as. numă- 
rului Valahilor din părţile Oltului 
şi Mureşului, 20. 

Hispani, 85. 

Homo L., istoric al lui Aurelian, 33, 34. 

Hudud-al-Alam, geografie universală, 
73—75. 

Hunfalvy P., istoric ungur, 13. 

Hunii, 41, 42, 46, 97. 

Iaşi* oraşul Aşilor sau Alanilor, 111. 

Ibar, râu, valea, 27. 

Iliria, 33. 

Iliro-romanii, din Serbia şi Croaţia, 15. 

Imperiul bulgar, al Asăneştilor, 25; 

— Otoman , 9; — Ţarilor , 10; v. 

Rusia. 

Institutul Franţei, 35. 

Ioan, cnezatul lui, 109. 

Ioan de Sultanyeh, In Persia, arhie- 
piscop (1405) as. Românilor din 

F Pen. Balcanică, 29 — 30. 

Ioanei, cavalerii, ordinul Sf. Ioan de 
Ierusalim, 109. 

Ioan-Vodă cel Cumplit, 1 14, 

Iordan Al-, 7. 

Iordanes, 23, 42, 43, 60, 123. 

Iorga N., 29, 35. 

Iran, Iranieni, 60, 97. 

Irlanda, 88, 89. 

Isaccea, 43. 

Isaurienii, dinastie imp. la Bizanţ, 45. 

Isidor de Sevilla, 85. 

Islam, 85, 86. 

Istria, 56. 

Istro-română, 54. 

Italia, Italieni, 35, 38, 39, 63, 69, 7J f 
72, 84, 91. 

Iugoslavia, Iugoslavii, 27, 46, 60; uni- 
tatea lor, 10; v. Serbia, S&rbii. 

Iulian, împărat roman, 40, 105. 

Jellinge, 89. 

Jilava, 100. 

Jirelek C., 28, 52; asupra patriei 
Sârbilor, 27; zonele de infl. romană 
şi greacă în Pen. Balcanică, 39 — 40; 
asupra Slavilor tn Pen. Balcanică, 45, 

Jullian Camille, 87. 

Justin I, Împărat bizantin, 43. 

Justinian, Imp. bizantin, 43, 97, 100. 

Kedrenos, scriitor bizantin, 62. 

Kekaumenos, as. orig. Vlahilor, 29. 

Keramopulos, învăţat grec, as. orig. 
Românilor cu deoseb. privire la 
Aromâni şi numele vlah, aromân, 
7, 28 — 29, 30. 

Kertch, 96. 

Keszthely, 101. 


Khagan, şeful Avarilor, 35. 

Kiev, 46. 

Kwpal&yyov, trecătoare, 62, 124. 

Kinnamos, as. orig. Vlahilor, 29, 63, 
124. 

Kipciak, 112. 

Krum, 44, 77, 123. 

Lactantius, 90 — 92. 

Ladini, 68. 

Lascaris M., 107. 

La Tine, epoca, 89, 95, 99, 101, 102. 

Latini din Orient *= Români, 54. 

Lausanne, tratatul dela, 118. 

Lavisse, biblioteca, 7. 

Lechinţa de Mureş, 96, 98. 

legiunea V Macedonică, 33 ; — XIII 
Gemina, 33. 

Libellus de notitia Orbis, as. Aromâ- 
nilor, 29 — 30 

Lim, rân, valea, 27. 

limes-ul roman, 80, 84, 89, 101, 104. 

Lipita, cultura de, (S-E Poloniei), 101. 

Litovoi, voevod român, 110; voevo- 
datul lui, 109 ; răscoala contra Un- 
gurilor, 124. 

Longobarzi, 35, 72, 97. 

Lot Ferd. { prof. la Sorbona, 7, 9, 10» 
32, 42, 48, 70, 89, 106, 108, 113, 
115, 119; caracterul cărţii sale asu- 
pra năv. barbare, 8; as. orig. pop. 
român, 13 — 16. 

Ludovic I, de Anjou, regele Unga- 
riei, 112. 

Lykostomo, 60. 

Macedonia, Macedoneni, 29, 30, 40, 
41, 44, 46, 49, 62, 78, 117, 123; 
— de N-V, 26;— de S-V, 25. 

Maghiarii, 22, 29, 46, 68, 76—78; 
după anonimul afgan, 74; năvăli- 
rea, 123, 124. 

Maghreb, 85. 

Manalion, 51. 

Mandylos (Mandyrion), 51. 

Manes Daos, zeu păgân frigian şi 
dac, 92. 

Manuil Comnen, 62, 124. 

Maramureş, 112. 

Marcianopolis, 51. 

Marea Adriatică, 27, 28, 40, 45, 51, 
54, 56 ; — de Marmora, 41 ; — Egee, 
45, 56 ; — Neagră, 22, 42, 54, 63, 
64, 74, 97, 111, 121, 

Marioara, (1290), 65. 

Mariscus, nume roman al Argeşului, 94. 

Marquart J., 75. 

Martin, general bizantin, 52. 

MasOdi, 75. 

Matei Corvin, regele Ungariei, 113. 

Matias Ungarus Pollanus, 65. 

Mauriciu, împărat bizantin, 97. 

Maximin, imp. roman, 91, 92. 

Megleno-românii, limba lor, 54 ; stră- 
moşii, 59. 

Melnik, localitate, 62, 124. 

Menandru, 44. 

Menomorut, voevodatul lui, 109. 

Mihail Sirianul, cronica lui, 43. 

Mihai Sturza, domn al Moldovei, 116. 

Mihai Viteazul, domn al Ţ.-Rom., 
Moldovei şi Transilvaniei, 114. 

Minorsky V., orientalist, 74, 75, 77. 

Mircea cel Bătrân, 112. 

Mirvât, 74. 

Moesia, 14, 25, 33, 38, 83, 119; Daci 
colonizaţi In, 38 ; — inferioară, 48 ; 
— mijlocie, colonizată cu Romani 
din Dacia, 33 ; — superioară, pu- 
stiită de Goţi, 37. 

Moesieni, = Vlahi, 64, 67. 

Mohaci, 113. 

Moldova, ţara, 15, 24, 26, 53, 60, 62, 
63, 65, 69, 75, 76, 77, 96, 106, 107, 
113, 116; limba română n’are par- 
ticularităţi In, 48; org. bis. sub 
Alexandru cel Bun, 108; se des- 
parte de suzeranit. ungurească, 111; 
întemeierea ei, 112; unirea cu Ţ.- 
Rom., 116, 117; Întinderea, 121; 


descălecarea, 124 ; — de jos, 99. 

Mpldo-Wallachia, 23. 

Mopsueste, localit. in Cilicia, 41. 

Morava, râu, valea, 27, 41, 59 ; — occ/- 
dentală, râu, 27. 

Moravi, 124. 

Moravia, 56, 75. 

Moreea, 43. 

Morgarten, lupta dela, 111. 

Morlahi, despărţirea de Români, 15. 

Moscova, 112. 

Muntenegru, 26, 27. 

Muntenia, Ţara Românească, 14, 15 f 
25, 26, 40, 44, 69, 75, 96, 106—107, 
109, 110, 112, 115, 116; limba ro- 
mână n’are particularităţi dialec- 
tale, 48;. org. bisericească, 108; 
cotropită de Turci, 113. 

Mureş, râu, regiunea, 20, 56. 

Mursa, lac, 42. 

Mutafciev P., istoric bulgar, asupra 
problemei continuităţii şi locuirii 
Românilor in dreapta sau in stânga 
Dunării, 24—27. 

Muzeul Ermitajului din Leningrad, 96. 

Nandarin, 78. 

Năndorfejervar (Belgrad), 75. 

Napoca, 92. 

Napoleon III, 116. 

Negru-Vodă, 110, 112. 

Nestor, cronicar rus, asupra existenţei 
Românilor In Transilvania, 15, 46, 
59, 80, 109, 124. 

Neviodunum, municipiu roman tn 
Panonia superioară, 43. 

New- York, 23. 

Nicefor I, imp. bizantin, 45. 

Nicodem, patriarh sârb la PeC, 107. 

Nicopole, 112. 

Niederle L., 101. 

Nil, 85. 

Nipru, 42, 123. 

Nistru, 42, 73, 76, 101, 108, 111, 112, 
115, 121, 123. 

Niş, regiunea, 63. 

Noricul (Bavaria din Sudul Dunării), 
35. 

Normanzii, 79. 

Norvegia, 89. 

Notarul anonim al regelui Bela, 19, 21, 
63, 68, 80, 109, 124. 

Novakovid Stoian, istoric sârb, asupra 
patriei sârbe, 27 — 28. 

Novictunum, cetatea, 42, 43. 
Noviodunum (Isaccea), 43. 

Occident, 86, 89. 

Odbbescu Al., 89. 

Oescus, podul lui Constantin cel Mare 
la, 123. 

Ohrida, patriarhia dela, 14, 106, 123 ; 
v. Achris. 

Olahii, 20; v. Românii, Vlahii. 
Olimp, 85. 

Olt, râu, regiunea, 20, 109, 110, 124. 
Oltenia, 40, 92, 95, 115. 

Omharus, inscripţia pe un inel, 96. 
Onciul D., 58, 76. 

Onesigisiu, consilierul lui Atila, 42. 
Ongari infideli, 66. 

Onoghundur, trib bulgar creştinat, 75. 
Oradea, 96. 

Ordessos, numele antic al Argeşului, 94. 
Orient, 19, 85, 86, 87, 93. 

Origen, 92. 

Oronte, râu, 85. 

Orosius, 83. 

Oseberg, 89. 

Osmanlii, 76. 

Otokar al Bohemiei, 66. 

Otocar de Stiria, 124. 

Ozolimna, 60. 

Pachimere, 66. 

Palmyra, regatul de, 86. 

Panaitescu P. P., 26. 

Panonia, 22, 42, 44, 55, 63, 68, 82, 
123; — superioară , 43. 

Patsch C., 38, 98; asupra continuităţii 


populaţiei romanice in Dacia după 
evacuarea ei, 37. 

Pârvan Vasile, 51, 92; asupra populaţiei 
Daciei in momentul evacuării, 33—34. 
Pecenegii, 21, 22, 60; ţara, 74. 

Pefi, patriarhul de, 107. 

Pecica, 96. 

Peninsula Balcanică, 19, 33, 43, 47, 
51, 55, 57; — de Vest, 26. 

Periam, 96. 

Persia, 30, 74. 

Persic, golful, 82. 

Petra, sat, Camena, 60. 

Petru, fratele lui Asan, râse. contra 
Bizanţului, 63. 

Petîu cel Mare, ţarul Rusiei, 114. 
Philipopolis, 94. 

Philippide Al., teoria lui asupra orig. 

Românilor, 15, 16, 40, 58. 
Pietroasa, tezaurul dela, 97. 

Pind, munţii, 26, 59. 

Pirot, 40. 

Plovdiv Philipopolis, 94. 

Poarta Turcia, 117. 

Polonia, Polonii, 10, 101, 111, 112, 
113, 115. 

Pompeius, 86. 

Popa Lisseanu G., 77. 

Porţile de fier, 15. 

Posada, 111. 

Ilovâiloq (Budilă), 63. 

Prespa, 62, 123. 

Prevalitana, 48. 

Principatele Române, 104; unirea, 
116; v. Moldova, Muntenia. 

Priscus, 41, 42, 66; ambasada la 

Atila, 123. 

Prisrend, 40. 

Procopius, 23, 53, 60, 85, 123. 
Protobulgarii, 79. 

Prutul, 77, 1 15 ; numele, 94. 
Ptolomeu, geograful, 43. 

Pucheni, 103. 

Pulpudeva, nume trac al Philipopo- 
lului, 94. 

Puşcariu Sextil, 58; problema Româ- 
nilor In Evul Mediu, 49; teritoriul 
de formaţiune al limbii române, 55. 

ltadus, 65. 

Radu- Vodă I, 112. 

Rausimod, şef got, pustieşte Moesia 
superioară şi Tracia, 37. 

Ravena, 52. 

Razelm, lacul, 60. 

Râmnicu-Sărat, judeţul, 69. 

Râmului, Împărăţia, 79. 

Regulamentul Organic, 116. 

Renan E., 34. 

Reţia, 68. 

Riegl, arheolog austriac, 97. 

Rihios, râu, 62. 

Rin, 37, 86; malul drept ocupat de 
triburi germane, 36. 
ripa gotica, 41. 

Roessler, 13. 

Roma, 38, 45, 52, 53, 57—59, 81, 83, 
84, 86, 91, 95, 115. 

Roma Nouă = Constantinopol, 100. 
Romagna, 52. 

Roman, oraş, 96. 

Romania, 69, 123 ; numele, sensul, 7, 
51 ; — provincială în sec. IV, 21; 

— orientală, 59, 81, 120. 

Romanii, 29, 44, 46, 70, 85, 91, 104; 

— balcanici amestecaţi cu Slavi, pă- 
stori imigrează în N. Dunării, 22; 
in luptă cu Goţii la Abrittus, 33; 
în Panonia, la Huni, 42 ; din Orient, 
din Occident, 97. 

Romanus, sens. numelui la pop. ro- 
mân, 21 ; în apus, 69, 70. 

Romeii = bizantini, 67. 

Romula, 95. 

Rosetti C. A., 116. 

Rosetti Dinu, 100. 

Rosetti Radu, as. formării pop. ro- 
mân, 45. 

Rostovtzeflf, 81. 


Rothfos, călător scandinav omorit de 
Vlahi, 63. 

Rubruck, Wilhelm de, 22, 42. 

Rufus Festus, 33. 

Rflm = Imp. bizantin, 52, 78 ; marea 
Rumului, 74. 

rumân, sensul, 7, 68 — 69, 72; etnic, 120. 
Rus, ţinutul, 74. 

Rusia, 10, 43, 65, 114; convenţie cu 
România, 118; — Kieviană, 79 ; — 
Meridională, 22, 111. 

Rusovlahia — Moldova, 65. 

Ruşii, 26, 79. 

Sabulus, 51. 

Safafik P. I., 24. 

Salvianus, 83. 

Samuil, ţar bulgar, 62; Statul lui, 25. 
Sandfeld K., 49. 

Sarmaţii, 34, 36, 37, 39, 40, 93 ; • — Ar - 
garagantes, trec Dunărea, 41, 123; 
— Limigantes, 41, 123; — Vlahi, 73. 
Sarmizegetusa, 92. 

Saşi, 110. 

Sava, fluviu, 28, 43, 54. 

Sânt-Ana de Mureş, 96, 98, 99. 
Scandinavia, 63. 

Sciţia Mică, Minoră, 25, 41. 

Sciţi = Goţi, Huni, Pecenegi, Cu- 
mani, Tătari, 64; — Vlahi, 73. 
Scoţia, 88. 

Secăreni, domeniu regal In Transil- 
vania, 20, 21 ; = Szdkes. 

Secui, 110. 

Selgiukizi, 76. 

Selimbria, poarta, 66. 

Sempach, lupta dela, 111. 

Seneslau, voevod romăn, voevo datul 
lui, 109, 110, 124. 

Septimius Sever, 85, 

Serbia, Sârbii, 15, 30, 63, 111, 117; 

— de Sud, 26; patria lor In Pen. 
' Balcanică, 27 — 28. 

Serres, 62, 124. 

Serrorum montes, = Carpaţii, 36. 

Severii, împăraţii, familia, 84. 

Sf. Adrian, 78; — Augustin, 85; — Di- 
mi trie, din Tesalonic, 44, 123; 

— Nlcetas, moaştele lui In Cilicia, 
41 ; — Sava , mucenicia lui pe malul 
Buzăului la 372, 41, 123; — Severin, 
vieaţa lui, scriere, 35; — Ştefan, re- 
gatul, Ungaria, 65, 110. 

Siberia, 14. 

Sicilia, 46. 

Sigismund, regele Ungariei, 112. 

Silezia, 102. 

Silvanus, Tib. Plautius, guvernator a 
Moesiei, 38. 

Simion Logotetul, 44. 

Simokatta Teofilact, 51, 123. 

Sinai, muntele, 86; mănăstirile dela, 
108. 

Siria, 86. 

Sirienii, 86. 

Sirmium, 42, 51, 123. 

Sjonhem, 124. 

Skok, 40. 

Skoplje, 40, 110. 

Slavii, Sclavonii, 23, 24, 25, 35, 43, 
46, 47, 56, 66-69, 72, 75, 97, 101, 105, 
107; amestecaţi cu Romanii bal- 
canici imigrează în N. Dunării, 22; 
presiunea lor, 42 ; întinderea lor, 
42; supuşi Avarilor, 43; în Tran- 
silvania, la Tesalonic şi în Moreea, 
43 ; cei din Muntenia atacaţi de 
Avari şi Bizantini (578), 44; duşi 
în Panonia, 44; în Panonia cuceriţi 
de Vlahi, 46; pătrunderea lor In 
Pen. Balcanică, 55, 59 ; urmările 
năvălirii lor In Dacia şi Moesia, 
119 — 120; din N. Dunării, 123. 

Slavinia, la E. de Carpaţi până la 
Dunăre, la finele sec. VI — VII, 43 ; 
la graniţele imp. bizantin, 45. 

Slavo-Bulgarii, 10, 106. 

Slovacia, 101. 

Slovenia, 27. 

Sorbona, 7, 11. 


Spania, 87. 

Stanchus, 65. 

Stefano Magno, cronica lui, 66. 

Stein S., 70. 

Stoicha, 65. 

Strabon, 38. 

Strathclyde, 88. 

Suceava, 108, 112. 

Sviatopluk, 75. 

Synkeltos, 33. 

Szâkes, v. Secăreni. 

Şimleul Silvaniei, 96. 

Ştefan cel Mare, 24, 69, 113. 

Tamâs L., (Treml), vederile şcolii 
istorice maghiare asupra proble- 
mei continuităţii Românilor In N. 
Dunării, 18 — 22 ; teza sa, 21 — 22, 68. 

Tătarii, 109, 113; imperiul, 42; aliaţi 
cu Basarab I, 112. 

Teiuş (Alba), 98. 

Teodorus Velachus sive Pollanus, 65. 

Teofanes, 66, 123. 

Teofil, Imp. bizantin, 45, 78. 

Tertulian, 92. 

Tesalia, 25, 26, 29, 46, 49, 59, 62. 

Tesalonic, 44, 46. 

Theunissen, 70. 

Tihomir, tatăl lui Basarab I, 109, 110. 

Timişoara, 96. 

Timur Lenk, Înving, lui Baiazid, 30. 

Tisa, râu, regiunea, valea, 14, 73. 

Topliţa, 103. 

Toulouse, 86. 

Tracia, 38, 41, 94; pustiită de Goţi, 37. 

Traian, împăratul, 13, 19, 38, 40, 58, 
91, 92; cucerire^ Daciei şi coloni- 
zarea, 32. 

Transdanubieni (Daci), 38. 

Transilvania, 14, 15, 19, 20, 22, 24, 
25, 26, 43, 57, 69, 76, 93, 95, 96, 98, 
102, 106, 107, 109, 110, 113, 116, 
117, 120, 121; părăsirea totală de 
Romani, 1 3 ; repopulată de Va- 

lahi, 14; exploatarea minelor în 
epoca romană, 32; retrag, legiunilor 
romane din 33; limba română din, 
n*are particularităţi dialectale, 48. 

Transmarisca (Turtucaia), 40. 

Tropaeum Traiani, restituit de Con- 
stantin cel Mare, 40, 123. 

Turcii, 52, 108, 112—114, 120. 

Turda, 92, 96. 

Turtucaia, 40. 

Ţara Românească, 65, 110, 112, 113, 
124; unirea cu Moldova, 116, 117; 
Întinderea, 121 ; v. Muntenia. 

Ungaria, 29, 42, 60, 65, 66, 109, 110, 
112, 113, 121; hrisoave ale regilor 
ei pentru Români, 15. 

Ungurii, 14, 18, 24 , 26, 46, 63, 75, 77, 
109, 113, 116, 120, 124; —d/n 07- 
ntela = Români, 65. 

Ungrovlahia, = Muntenia, 65. 

unirea, bis. rom. din Transilvania cu 
Roma, 115. 

unitatea linguistică a prov. româneşti, 
115. 

universitates, !n Transilvania, 110. 

Uspenski, 76. 

Valahia Mare, — Muntenia, 20, 112; 
— Mică, = Oltenia, 112. 

Valea-lui-Mihai, 96. 

Valens, împ. roman, contra Goţilor, 37. 

Vandalii, 97. 

Varegii, 43, 79. 

Vasile al II-lea Bulgaroctonul, 62. 

Vasile cel Mare, episcopul Cezareii din 
Capadocia, 41. 

Vâlcov, 60. 

Vârtişcoi, ceramica dela, 99. 

Velachus, = valah, 65. 

Velbuzd, 111. 

Vemadsky G. V., 24. 

Vespasian, împ. roman, 38, 81. 

Vicina, 23, 108. 

Vidra, 103. 


Viena, 116. 

Vistula, 42, 123. 

Vizigoţii, 97, 99. 

Vlahii, Valahii, Blac, 24, 27, 76, 77; 
vlah, sensul cuvântului, 7, 28 — 29, 
62—64, 67, 72, 120; din Balcani, 
10, 106, 109; locuinţele lor în sec. 
XI după Mutafciev, 25; existenţa 
lor acolo după Keramopulos, 28 — 
29; aşezarea lor după geograful 
anonim (sec. 14), 46;' sub depen- 
denţa bis. a arhiepiscopului de 
Ohrida, 107; teza ungară că au 
imigrat târziu în Transilvania, 13 — 
14; transdunăreni imigrează. în N. 
Dunării, 14 — 1 5 ; din Pind, 46, 106 ; 
cuceresc pe Slavii din Panonia, 46; 
din Helada, 62; din reg. Învecinată 
M. Negre, 63 ; în Panonia, 63 ; în 
reg. Galiţiei, 63 ; în Macedonia, 
62, 124; din Hemus, 64; cele dintâi 
menţiuni despre Vlahi, 62 — 79; du- 
năreni, 66; stăpâni în Statul rom.- 
bulgar în prima jum. a sec. XIII, 
108; cărăvănari, 123; călăuze ale 
Cumanilor, 124; răscoala celor din 
Balcani, 124. ‘ 

Vlaicu Vodă, 112. 

Vlahorichini, 62. 

voevodatele din Dobrogea din sec. 
XI, 108—109. 

Vopiscus, biograful lui Aurelian, 13, 
32, 33, 38, 80. 

Vordoni sau Bordonj, 76, 77. 

Vulfila, 93. 

Vulgari In Macedonia, <= Aromâni, 30. 

Vunundur, 75. 

Waitz, 70. 

Watson Seton, 106, 107, 117. 

Wijk van, slavist olandez, 36. 

Tmor filius Molday, 111, 124. 

Zagreb, 27. 

Zurich, muzeul din, 96. 

